
»Drži nas vjera u Boga, koji nikada ne zapušta onih, koji se u Njega 
uzdaju. Kao da sam slutio što me čeka, kad sam birao svoje biskupsko 
geslo: »In Te, Do mine, speravi!« 


[BI. A. STEPINAC, Pismo, Krašić, 28.1.1954.1 





BLAŽENI ALOJZIJE STEPINAC A [god. XI.] 2004. 



Euharistija je »izvor i vrhunac cijeloga kršćanskoga života« 
(Lumen gentium, 11)- Ivan Pavao II. podjeljuje sv. pričest na 
misi proglašenja blaženim kardinala Stepinca, u Mariji Bistrici, 

3. listopada 1998. 

Za ovogodišnju misijsku nedjelju, koju Crkva slavi 
24. listopada, Sveti je Otac 19. travnja uputio poseb¬ 
nu poruku kojom je povezao misijsko poslanje Crkve 
i Euharistiju kao izvor i nadahnuće toga misijskog 
poslanja. Donosimo nekoliko izvadaka iz te poruke 
Ivana Pavla II. 

Euharistija i misije 

Draga braćo i sestre! 

1. Misionarsko djelovanje Crkve, i sada na početku tre¬ 
ćega tisućljeća, predstavlja prijeku potrebu na koju sam 
više puta želio ukazati. Misija, kao što sam to bio primi¬ 
jetio u enciklici Redemptoris missio, još je uvijek daleko 
od svoga ispunjenja, te se stoga moramo svim snagama 
zalagati u službi poslanja (usp. br. 1). Čitav Božji narod, 
u svakome trenutku svoga hodočašća kroz povijest, poz¬ 
van je predavati »žeđ« za Otkupiteljem (usp. Iv 19,28). 
Tu žeđ za spasenjem duša sveci su uvijek duboko doživ¬ 
ljavali: dovoljno je pomisliti, primjerice, na svetu Terezi- 
ju iz Lisieuxa, zaštitnicu misija, te na mons. Combonija, 
velikoga apostola Afrike, koga sam sa zadovoljstvom ne¬ 
davno podigao na čast oltara (...). 

2. Vraćajući se mislima u Dvoranu posljednje večere, 
prošle sam godine, upravo na Veliki četvrtak, potpisao 
encikliku Ecclesia de Eucharistia, iz koje bih sada htio 
preuzeti nekoliko odlomaka koji nam mogu pomoći, 



»Plod zemlje i radaruku čovječjih postat će nam kruhom života« - 
pripremljene hostije za posvetu i pričest na inisi proglašenja 
blaženim kardinala Stepinca, u Mariji Bistrici, 3. listopada 1998. 


draga braćo i sestre, da euharistijskim duhom proživimo 
sljedeći Svjetski dan misija. 

»Euharistija gradi Crkvu, a Crkva čini Euharistiju« (br. 
26); tako sam napisao, primjećujući kako se poslanje 
Crkve smješta u nastavku Kristova poslanja (usp. Iv 
20,21), te crpi duhovnu snagu iz dioništva na njegovu 
Tijelu i njegovoj Krvi. Cilj je Euharistije upravo »zajed¬ 
ništvo ljudi s Kristom i u Njemu s Ocem i s Duhom Sve¬ 
tim« ( Ecclesia de Eucharistia, 22). Kada se sudjeluje u 
euharistijskoj žrtvi još se dublje shvaća sveobuhvatnost 
otkupljenja i, shodno tome, prijeka potreba misije Cr¬ 
kve, čiji program »u konačnici u svome žarištu ima sa¬ 
moga Krista, kojega valja upoznati, ljubiti, nasljedovati, 
kako bi se u Njemu živjelo trojstvenim životom, te s Nji¬ 
me preoblikovalo povijest sve do njezina ispunjenja u 
nebeskome Jeruzalemu« (ibid., 60). 

Oko euharistijskoga Krista Crkva raste kao narod, hram i 
Božja obitelj: jedna, sveta, katolička i apostolska. U isto vri¬ 
jeme, ona bolje razumije svoj karakter sveopćega sakramen¬ 
ta spasenja i vidljive, hijerarhijski ustrojene stvarnosti (...). 

3. Da bi se proživjela Euharistija, potrebno se, usto, du¬ 
go zadržavati u klanjanju pred Presvetim otajstvom. I 
sam svakodnevno to doživljavam crpeći iz toga iskustva 
snagu, utjehu i potporu (usp. Ecclesia de Eucharistia, 
br. 25). Drugi vatikanski sabor podcrtava daje Euharis¬ 
tija »izvor i vrhunac cijeloga kršćanskoga života« ( Lumen 
gentium, 11 ), »izvor i vrhunac cjelokupne evangelizaci¬ 
je« /Presbyterorum Ordinis, 5/ (...). 

4. U Euharistiji ponovno proživljavamo otajstvo Otkup¬ 
ljenja, koje ima svoj vrhunac u Gospodinovoj žrtvi, kako 
je to istaknuto u posvetnim riječima: »Tijelo moje koje se 
za vas predaje... moja krv koja se za vas prolijeva« (Lk 
22,19-20). Krist je umro za sve; za sve je dar spasenja, što 
ga Euharistija sakramentalno uprisutnjuje tijekom povi¬ 
jesti: »Ovo činite meni na spomen« (Lk 22,19). To je pos¬ 
lanje povjereno zaređenim službenicima sakramentom 
Reda. Na tu su gozbu i žrtvu pozvani svi ljudi, kako bi na 
taj način mogli biti dionici samoga Kristova života: »Tko 
jede moje tijelo i pije moju krv, u meni ostaje i ja u njemu. 
Kao što je mene poslao živi Otac i ja živim po Ocu, tako i 
onaj koji mene blaguje živjet će po meni.« (Iv 6,56-57) 
Njime nahranjeni, vjernici shvaćaju da se misionarski za¬ 
datak sastoji u tome da budu »prinos ugodan, posvećen 
Duhom Svetim« (Rim 15,16), te uvijek čine »jedno srce i 
jednu dušu« (Dj 4,32), postajući tako svjedoci njegove 
ljubavi sve do najudaljenijih krajeva zemlje (...). 

5. Ove se godine, kao što sam već spomenuo, slavi 150. 
obljetnica proglašenja dogme o Bezgrešnom začeću. Ma¬ 
rija je bila »na uzvišen način otkupljena s obzirom na zas¬ 
luge svoga Sina« [Lumen gentium, 53). U enciklici Eccle¬ 
sia de Eucharistia naglasio sam: »Nju promatrajući spoz¬ 
najemo kakvu preobražavajuću snagu ima u sebi Euharis¬ 
tija. U njoj vidimo svijet obnovljen u ljubavi.« (br. 62) 
Marija, »prvo svetohranište u povijesti« (ibid., br. 55), 
pokazuje nam i nudi Krista, naš Put, Istinu i Život (usp. 
Iv 14,6). Ako su »Crkva i Euharistija nerazdjeljivi par, is¬ 
to valja reći i o Mariji i Euharistiji« ( Ecclesia de Eucha¬ 
ristia, 57). 

Moja je želja da sretna podudarnost Međunarodnoga eu- 
haristijskog kongresa i 150. obljetnice proglašenja dog¬ 
me o Bezgrešnoj ponudi vjernicima, župama i misionar¬ 
skim ustanovama priliku da se utvrde u misionarskom 
žaru, te se u svakoj zajednici održi živom »prava glad za 
Euharistijom« (ibid., br. 33). 

UREDNIKOVA RIJEČ 


Sjaj dvojice pastira 

Sveci su uvijek bili izazov Božjemu narodu, »putu¬ 
jućoj Crkvi«, jer su spona s »nebeskom Crkvom« i 
poticaj na vjerno nasljedovanje Krista. Svece ne 
štujemo samo radi primjera, »nego još više zato da 
se sjedinjenje Crkve u Duhu pojača vršenjem brat¬ 
ske ljubavi (usp. Ef 4,1-6). Jer, kako nas kršćanska 
zajednica među putnicima dovodi bliže Kristu, ta¬ 
ko nas zajednica sa svetima združuje s Kristom, od 
kojega kao od Izvora i glave izlazi svaka milost i ži¬ 
vot samoga Božjega naroda.« (LG br. 50) 

Crkva u Hrvata sve više otkriva svoju braću i ses¬ 
tre, koji zavrjeđuju čast oltara baš zato što su vjer¬ 
no ustrajali uz Krista. Naša se Crkva ove jeseni sa¬ 
bire oko srijemskih mučenika, koji su za vrijeme 
progona cara Dioklecijana podnijeli mučeništvo 
zbog vjernosti Isusu Kristu. U Srijemu i njegovoj 
okolici, gdje se ustalilo cvatuće kršćanstvo, mučen 
je sveti Montana, žena Maksima koja je utopljena u 
rijeci Savi, biskup Irenej, kome su 6. travnja 304. 
odsjekli glavu i bacili u Savu. Među tim svjedocima 
ističe se i sv. Polion, lektor, koji je nakon Euzebije- 


va mučeništva spaljen na lomači, zatim sv. Agripin, 
Sekunda, Sinerot, koji su zajedno sa svojim drugo¬ 
vima hrabro pošli u smrt za Isusa. 

U toj brazdi, u koju je zasijano evanđeosko i muče¬ 
ničko sjeme kršćanstva, niknula je i vjernost sv. 
Stošije, sv. Bazile djevice, sv. Donata, sv. Dimitrija 
đakona, sv. Fortunata, sv. Inocenta, sv. Sabacija, te 
deseci, stotine i tisuće drugih. Doista su za ime 
Isusovo hrabro svjedočili brojni Kristovi učenici na 
području koje su u 7. stoljeću nastanili Hrvati. 

Prebirući u mislima njihov život, želimo se oboga¬ 
titi njihovim primjerom i nahraniti se ljubavlju 
prema Crkvi. Želimo se prisjetiti, kako je i na nji¬ 
hovom primjeru i o njihovu zagovoru naša Crkva 
kroz stoljeća bespogovorno i odvažno ostala vjerna 
Isusu Kristu. 

U toj duhovnoj baštini odsijevaju i dva svjedočan¬ 
stva: biskupska služba bi. Augustina Kažotića, koji 
je najprije bio biskup u Zagrebu (1303.-1322.), a 
onda u Luceri (1322.-1323.), te pastirski rad i žr¬ 
tva bi. Alojzija Stepinca, koji je s te iste biskupske 
stolice vodio, poučavao i posvećivao Božji narod od 
1934. kao nadbiskup koadjutor, a od 1937. kao re- 
zidencijalni nadbiskup do mučeničke smrti 1960. 

Dok su mučeništva drevnih mučenika kršćanstva 
zapisana tek nesigurnom rukom povjesničara ili 
predaje, ova dvojica Kristovih učenika govore puno 
snažnije: bliži su nam vremenski i »naše su gore list«. 



Dolazak zavjetne procesije grada Zagreba iz Marije Bistrice. Procesija prolazi Vlaškom ulicom u Zagrebu, 
a vodi je nadbiskup dr. A. Stepinac - 1943. 

Oni jesu i trebali bi biti nadahnuće i putokaz Bož¬ 
jem narodu i njegovim pastirima u vjernom naslje¬ 
dovanju Isusa Krista. Naime, vjerno nasljedovanje 
uskrslog Gospodina ne trpi ni trgovinu ni lažne 
kompromise s ovim prolaznim, sekulariziranim svi¬ 
jetom. Ono pretpostavlja križ Kristov i plodove nje¬ 
gove smrti i uskrsnuća u slobodnom, pa i,u protiv¬ 
nom stavu svijeta, ispovijedanje evanđeoskih istina 
bez ustupaka koji potamnjuju sjaj božanske istine. 

Slobodno možemo reći da su njih dvojica ostvarili 
ono što o biskupima govori Ivan Pavao II. u »Postsi- 
nodskoj apostolskoj pobudnici o biskupu služitelju 
evanđelja Isusa Krista za nadu svijeta«, (Pastores 
gregis - Pastiri stada), tj. da »biskupe u njihovu ži¬ 
votu i službi, u duhovnom hodu i naporu prilago- 
đavanja apostolskom djelovanju uvijek tješi prim¬ 
jer svetih pastira« (br. 25). 

»Povijest Crkve, počevši od apostola«, ističe Sveti 
Otac, »pozna doista velik broj pastira čije naučava- 
nje i svetost mogu osvijetliti i usmjeriti duhovni 
hod i biskupa trećeg tisućljeća. Slavna svjedočan¬ 
stva velikih pastira prvih stoljeća Crkve, utemelji¬ 
telja partikularnih crkava, ispovjedalaca vjere i mu¬ 
čenika, koji su u vremenima progona dali život za 
Krista, ostaju poput svijetlih uporišta u koja bisku¬ 
pi našega vremena mogu gledati kako bi crpili iz 
njih upute i poticaje u svome služenju evanđelju.« 

Dvojica zagrebačkih biskupa, koji se odlikuju nepo¬ 
bitnom vjernošću rimskome biskupu, Katoličkoj cr¬ 
kvi te istinama katoličke vjere, nose u sebi naznake 
skladnog suživljavanja s evanđeljem bez obzira što 
su ih vlastodršci micali s njihovih biskupskih stoli¬ 
ca: biskupa Kažotića Karlo Anžuvinski, a bi. Alojzija 
Josip Broz Tito i njegova komunistička svita. Čini se 
da je u svako doba crkvene povijesti vlastodršcima 
godilo poigravati se s pastirima Crkve. 

Upravo su duhovni život, oslonjenost na zdrav raz¬ 
bor, životnu mudrost, pouzdanje u Boga, cjeloviti 
navještaj vjerskih istina, poučavanje naroda u preu¬ 
zimanju sudbine u vlastite ruke te prosvijećenost 
utemeljena na Bogu zasjale na ovim duhovnim pas¬ 
tirima svjetlošću koja ima neugasivo svjedočanstvo. 
Dapače, za Alojzija reče Ivan Pavao II. da je »naj¬ 
svjetliji lik Crkve u Hrvata!« 

Prema riječima Ivana Pavla II., u spomenutoj po¬ 
budnici »Pastiri stada«, oni su »bili primjerima u 
življenju kreposti nade, kada su u teškim vremeni¬ 
ma oživljavali duh svoga puka, obnavljali crkve na¬ 
kon vremena progona i nesreće, gradili konačišta u 
koja se primalo hodočasnike i siromašne, otvarali 
bolnice gdje su se liječili bolesni i stari. Toliki su 
drugi biskupi bili prosvijetljeni vodiči koji su otva¬ 
rali nove putove za svoj narod. U teškim vremeni¬ 
ma, zadržavajući svoj pogled na raspetom i uskr- 
slom Kristu, našoj nadi, davali su pozitivne i krea¬ 
tivne odgovore na izazove tog trenutka. Na počet¬ 
ku trećeg tisućljeća još ima tih pastira koji mogu is¬ 


pričati svoju priču, priču načinjenu od vjere čvrsto 
usidrene na križ, pastira koji znaju razabirati ljud¬ 
ske težnje, prihvatiti ih, pročistiti ih i protumačiti 
u svjetlu Evanđelja, i koji stoga imaju također pri¬ 
ču koju treba graditi, zajedno s čitavim pukom koji 
im je povjeren.« 

Poznato je da je Benedikt XI. zbog intelektualnih, 
upravnih i duhovnih sposobnosti imenovao Kažoti¬ 
ća zagrebačkim biskupom. U odluci njegova bis¬ 
kupskog imenovanja istaknuo je: »Napokon nakon 
što smo brižljivo razmišljali o popunjenju zagrebačke 
Crkve i poslije dužnog vijećanja o tom predmetu s 
našom braćom (kardinalima), kako je to narav 
stvari zahtijevala, upravljamo oči naše pameti na 
tebe, člana Reda braće propovjednika, kojega iz 
prijateljskog poznavanja uočismo kao učena, ureše¬ 
na ozbiljnošću ponašanja, zauzeta za duhovne stva¬ 
ri, vješta u vremenitim stvarima.« 

Kad je pak Pio XI. odredio mladog svećenika Aloj¬ 
zija Stepinca, »doktora sv. teologije i filozofije za 
koadjutora časnom bratu Antunu Baueru«, zamolio 
je prvostolni Kaptol, svećenstvo, narod grada Zag¬ 
reba i Zagrebačke nadbiskupije, »da istoga Alojzija 
vašega budućega nadbiskupa odano primite kao 
oca i pastira duša vaših i dužnim ga poštovanjem 
susretate, te da slušate i cijenite njegove spasonos¬ 
ne opomene i naloge, pa i sada za trajne službe 
koadjutorske, tako da se on raduje, što je u vama 
našao odanu djecu, a vi da se radujete, što ste u 
njemu našli blagonaklonjenoga oca.« 

Sudbina obojice ovih pastira bila je gotovo identič¬ 
na. Čuvajući poklad zdravog nauka, ostajući vjerni 
u apostolskoj predaji i navještaju evanđelja, obojica 
su zbog oholosti zemaljskih vlastodržaca stavljeni u 



BI. Augustin Kažotić, biskup zagrebački i lucerski 

izgnanstvo sa svojih pastirskih sjedišta i umrli kao 
prognanici. Kažotić 4. kolovoza 1323. u Luceri, a 
Stepinac 10. veljače 1960. u Krašiću. 

Mogao bi tkogod, osobito u ovo današnje doba ka¬ 
da se novinari i političari trude umanjiti kršćanski i 
katolički značaj hrvatskoga društva, držati neak¬ 
tualnim oživljavanje duhovne veličine bi. A. Kažo- 
tića. Nije bilo drugačije ni za vrijeme njegova živo¬ 
ta. Prisjetimo se kako »ugarsko-hrvatski episkopat 
nije bio zadovoljan vjerskim i ekonomskim stanjem 
u kraljevstvu nakon dolaska na vlast Karla I. Rober- 
ta. Množilo se nasilje i brojne druge nepravde. Go¬ 
dine 1318. biskupi odluče poslati zagrebačkog bis¬ 
kupa kao svojega izaslanika papi Ivanu XXII. da ga 
pobliže izvijesti o vjerskom i društvenom stanju u 
kraljevstvu, što je razbjesnilo kralja koji Augustinu 
ne dopušta povratak u sjedište njegove biskupije« 
(M. Biškup, Augustin Kažotić i Europa, u Glasu 
koncila, 1. VIII. 2004, 14). 

Svoje je pak doba bi. Alojzije u Osvrtu na komuni¬ 
zam u Jugoslaviji i nagađanja za budućnost, napi¬ 
sanom po premještaju iz lepoglavskog zatvora u 
krašićki pritvor, opisao ovim riječima: »Kad naime 
čovjek promotri sve djelovanje Komunističke par¬ 
tije Jugoslavije (slično vrijedi i za partije drugih ze¬ 
malja), onda se ne može oteti dojmu, da je na djelu 
moralo biti neko više biće, biće superiorne inteli¬ 
gencije, demon, jer samo on je mogao izmisliti toli¬ 
ku zlobu, toliku mržnju, sprovesti tolika umorstva 
nevinih, uništiti tolika materijalna dobra bez do¬ 
voljnog razloga, izmisliti tolike laži, počiniti tolika 
zla, kao što ih je Komunistička partija Jugoslavije. 

Zar nije jedna od osnovnih tvrdnja komunizma da¬ 
nas u svijetu, da on nije nipošto protiv religije. 
Vrijedno je usporediti tu njegovu tvrdnju s našim 
dekalogom. 

Prva zapovijed dekaloga glasi: ’Ja sam Gospod Bog 
tvoj, nemaj drugih bogova uz Mene!’ Jedna od pr¬ 
vih stvari, što ih je učinio komunizam u Jugoslaviji 
bila je i ta, da u službeni školski udžbenik uvrsti 
hulu, da Isus Krist nije uopće nikada postojao. To 
su preuzeli od boljševika. I da se je koji profesor u 
školi recimo usudio pobijati tu lažnu tvrdnju, ne bi 
sigurno bio ni jednog dana ostao na slobodi. Naša 
je dakle mladež morala u školi učiti, da Isus Krist 
nije nikada postojao, da On spada u carstvo priča, 
baš kao što je, ako se ne varam, ustvrdio u svojoj 
knjizi i nacionalsocijalist Rosenberg, u knjizi 
Mythos des XX. Jahrhunderts . Zato sam i rekao 
komunistima prigodom moga procesa: ’Vi i nacisti 
ste dva rođena brata, samo vas boja razlikuje.’ Da 
jugoslavenska Komunistička partija i danas pobija 
egzistenciju Božju, to je poznata stvar. Sav tobožnji 
odgojni rad u vojsci, sav takozvani 'preodgoj’ u kaz- 
nionama, sav 'kulturni rad’ u raznim udruženjima 
odvija se u duhu negacije egzistencije Božje, i tko 
se u tome više odlikuje, taj može računati na veću 
naklonost vlasti. 


Najinteresantnija je njihova tvrdnja, da je to de¬ 
mokratsko načelo, da svaki izražava slobodno svoje 
mišljenje. Tako je meni rekao i jedan njihov fun- 
kcioner prigodom otpuštanja iz Lepoglave: 'Vi slo¬ 
bodno ispovjedajte svoju vjeru, a mi ćemo i dalje 
širiti svoj ateizam.’ Ja sam mu na to odgovorio: ’Vi 
komunisti imate čudnu logiku. Recimo, da se ov¬ 
dje sada nađe maršal Tito, šef vaše partije, kojega 
vi obožavate. Dođu dva čovjeka i jedan od njih re¬ 
če: 'Drug Tito je heroj, drug Tito je najveći čovjek 
naše zemlje, najveći dobročinitelj naroda.’ Drugi 
čovjek dođe i kaže: 'Drug Tito je bitanga, drug Tito 
je ubojica, drug Tito je najveća nesreća naše žaru¬ 
lje.’ Pitam vas, da li će ovaj drugi čovjek i pola mi¬ 
nute ostati na slobodi? Zar ne će u isti čas biti str¬ 
pan u zatvor, a onda osuđen, tko zna na koliko go¬ 
dina robije, ako ne na smrt? A ono što si drug Tito 
ne može dozvoliti, da ga naime državljani psuju i 
grde, to bi si morao dozvoliti Gospodin Bog: mi će¬ 
mo ga kršćani slaviti i hvaliti, a vi ćete ga komunis¬ 
ti huliti i psovati koliko vas je volja, a da mi ne smi¬ 
jemo ustati na obranu časti Božje. 

Hvala vam, gospodo komunisti, na vašoj logici i va¬ 
šoj demokraciji. Mi katolici takove logike i demok¬ 
racije nikada prihvatiti nećemo.« 

Zbog svega su ovoga likovi sjajnih učitelja i pastira 
na stolici zagrebačkih nadbiskupa Augustina Kažo- 
tića i Alojzija Stepinca vrlo aktualni i suvremeni. 
Oni su se odlikovali vrlinama koje su prožele biće 
hrvatskoga naroda, a prepoznatljive su po odanosti 
rimskom biskupu, nasljednicima sv. Petra, pobož- 
nosti prema Majci Božjoj, i ljubavi prema čovjeku. 
Stoga pokušaji novinara i kojekakovih protukato- 
ličkih mešetara i politikanata ne mogu nauditi Cr¬ 
kvi dok god mi vjerno, cjelovito i živo ispovijedamo 
svoje kršćansko uvjerenje. 

Davno reče blagopokojni kardinal Kuharić: »Evan¬ 
đelje i vjera ne izriču se u postocima!« Te se zbilje ži¬ 
ve, više ili manje vjerno, ili su potpuno zaboravljene. 

Neka ovo razmišljanje o mučenicima i svjedocima 
Isusovim kroz dvijetisućljetnu povijest kršćanstva 
svakog čitatelja raspoloži za još radosniji kršćanski 
život. 

Nadam se da će biti ohrabrujuća i svjedočanstva 
onih koji su Alojzija uživo poznavali, kao i onih ko¬ 
jima je od najranijega djetinjstva ulijevao volju za 
životom i osmišljavao život u najtežim trenucima 
života. 

Pridonijet će tome i izvješća s euharistijskog kon¬ 
gresa u Čakovcu, koja imaju svrhu u ovoj Euharis- 
tijskoj godini pobuditi u nama živu vjeru u Isusa 
Krista prisutna u sakramentu Euharistije, kao i fo¬ 
tografije koje lik bi. Alojzija i današnjih vjernika 
povezuju u nerazorivo jedinstvo i znak naše vjer¬ 
nosti Isusu Kristu i Katoličkoj crkvi. 

Na Malu Gospu, 8. rujna 2004. 

Dr. Juraj Batelja, postulator 

TEOLOŠKI PODLISTAK 


Piše: Dr. Josip SABOL 

Kršćanska ljubav 
je izvor savršene slobode 

U odnosu na slobodu možemo s Pavlom Apostolom 
definirati kršćanina kao čovjeka koji ima slobodu 
gospodariti sa svim stvarima i koji nije podložan ni¬ 
kome; kao čovjeka, koji slobodno služi svim stvari¬ 
ma i koji je podložan svakome. Proturječnost? Očig¬ 
ledno, barem na prvi pogled. Možemo li ovu protu¬ 
rječnost riješiti na zadovoljavajući način? 

Kršćanin uživa »slobodu od Zakona«, kaže Pavao. 
Krist je ukinuo Toru, židovski zakon, snagom svoje 
smrti na križu. Svojom mukom i smrću na križu 
Krist je ispunio Zakon, izvršivši »poslušnošću do 
smrti« (Fil 2,8) glavnu zapovijed ljubavi Boga, i is¬ 
punivši žrtvom svog života na križu (Mk 10,45) ta¬ 
kođer glavnu zapovijed: zapovijed ljubavi bližnjega. 

Krist je to učinio umjesto nas i za nas. On je to uči¬ 
nio nama na spasenje i pomirenje. Mi smo u Kristu 
- iako početno - doživjeli naš spas, i radi toga živimo 
već sada životom gdje Pismo i Tora nemaju više raz¬ 
log opstanka, jer sada vlada još samo jedno: ljubav. 
Gdje vlada ljubav, tu nema moranja niti trebanja, tu 
nema prvenstva niti dužnosti niti obveza, tu se život 
odvija po pravilu: ljubi i čini što hoćeš. 

Ako je čovjek ispunjen ljubavlju, ako snaga ljubavi 
vlada njegovim srcem i umom, bit će sva njegova 
djela, svi njegovi čini i postupci plodovi ljubavi: 
dobri, ugodni, korisni plodovi za ljude, za društvo, 
za okolinu. To je duboko značenje Pavlove izreke: 
»Ja nisam bez zakona u smislu poganskog bezako¬ 
nja, u smislu nevezanosti na moralni red. Nego sto¬ 
jim pod zakonom Krista. A to je zakon ljubavi.« (1 
Kor 9,21) 

Ovo je potpuno nov način mišljenja, ovo je naš kr¬ 
šćanski način života i osjećanja. Stari ritualni zakoni 
i propisi više ne oblikuju naš život. Naravno, Isus ni¬ 
je ukinuo moralni zakon Tore, jer je Tora velikim di¬ 
jelom izraz naravnog Božjeg reda, reda pravednosti i 
poštenja. Promijenio se način vršenja ovog zakona. 
Kršćanin nije više vezan silom zakona, koji dolazi iz¬ 
vana kao zabrana ili naredba od službenih autorite¬ 
ta. Kršćanin je povezan unutarnjim zajedništvom s 
Kristom po Duhu Svetom, koji mu daje snagu ljubi¬ 
ti Boga čitavim srcem, vršeći njegovu svetu volju. 
Kršćanin je opunomoćen od srca i posve slobodno 
čini dobro (usp. Rim 6,17), dok su Zidovi činili 
dobro u strahu i iz straha pred Zakonom, a pogani 
pod pritiskom dužnosti, pod pritiskom kategorič¬ 
kog imperativa kako im savjest nalaže. 


Pavao opravdano govori o tome da kršćani žive no¬ 
vim načinom života: životom u slobodi djece Bož¬ 
je, životom oslobođenim od tereta zakona, od stra¬ 
ha pred Zakonodavcem, pred kaznom, životom u 
koji je utkana sposobnost činiti dobro iz radosna 
srca na slavu Božju. Kršćanin je oslobođen snagom 
milosti i suradnje s Duhom Svetim od svega što ga 
priječi činiti dobro: od egoizma, od požude svake 
vrste, od zavisti, oholosti, i tako osposobljen ispu¬ 
njavati prvi i posljednji zakon svog života: ljubav 
Boga i ljubav bližnjega. U ovom zakonu su sadržani 
svi drugi zakoni. 

Stoga se savjest i odgovornost kršćanina ne kreću u 
prvoj liniji oko moralnih vrednota, oko slova zako¬ 
na i pravila, nego oko aktivnosti iz snage Duha Bož¬ 
jega, iz suživota s Kristom. 

»Ja sam trs, vi ste loze!«, kaže Gospodin. Dok god 
smo kao loze na trsu, donosit ćemo mnogostruki 
plod. To je kršćanski život. To je život u »slobodi od 
zakona«. To je vrhunac slobode: moći činiti dobro, 
samo dobro; biti osposobljen u duši činiti samo 
dobro, jednom riječju: vrhunac slobode je ostvaren 
onda kada možemo ljubiti Boga i čovjeka i kada 
možemo primati ljubav od Boga i čovjeka. U tome 
se sastoji bit slobode, i to čini ontološku, stvarnu 
dobrotu čovjeka. Dobro stablo rađa samo dobre 
plodove, to je njegova naravna logika, a zlo stablo 
rađa samo zle plodove: konflikte, svađu, mržnju, 
zavist, nepravdu... Služenje iz ljubavi Boga i služe¬ 
nje Ljubavi - Bog je ljubav - uzdiže čovjeka na naj¬ 
viši stupanj dostojanstva i plemenitosti. 

Hrvatska treba ljude takve slobode. Treba ljude, 
koji uživaju u služenju ljubavi, koji su sretni što 
mogu činiti djela ljubavi i što mogu primati ljubav 
od Boga i svojih bližnjih. Ako tražimo formulu za 
biti čovjek, i to biti sretan čovjek, onda je nalazimo 
u rečenici: biti sposoban ljubiti i biti ljubljen; ako 
tražimo formulu za biti stvarno slobodan, onda je 
opet nalazimo u rečenici: ljubiti i biti ljubljen. Tu je 
izvor sreće, tu je izvor blaženstva već ovdje na 
zemlji. Kako ostvariti ovu formulu slobode i sreće? 
Sto treba činiti da naš svakidašnji život zadobije 
obličje ove formule, i da tako naša domovina pos¬ 
tane mjesto sretnih i slobodnih ljudi? 

Hrvatski narod ima velikana slobode snagom ljuba¬ 
vi. To su naši sveci i blaženici. To je naš blaženi 
Alojzije Stepinac. Živimo onako kako su oni živjeli 
- i evo rješenja, i evo ostvarenja slobode i sreće u 
našem životu. Ali kako doći do toga da mogu živje¬ 
ti kako su živjeli velikani duha i srca? Zar nije istina 
da snagu za ljubiti dobivam samo iz življene ljuba¬ 
vi? Zar nije istina da slobodan mogu biti samo u ži¬ 
votu po slobodi? Osjećamo da se krećemo u krugu. 
Nema drugog izlaza iz njega bez ponovnog rođenja, 
obećanog nam krštenjem vodom i Duhom Svetim. 
Ovdje se događa naše oslobođenje od moći grijeha, 

Slika Božjega naroda koji se okupio na biskupsko ređenje nadbiskupa koadjutora Alojzija Stepinca, u Zagrebu, 24. lipnja 1934. Procesija 
s crkvenim odličnicima Bakačevom ulicom dolazi u Katedralu, (snimio dr. Ignac Repar) 


od ropstva starom zakonu, i time naše ponovno ro¬ 
đenje na novi život. Krist je to naše oslobođenje: 
On je naša sloboda, On je temelj i izvor snage na¬ 
šeg novog života. Dok ostajemo s Njime i u Nje¬ 
mu, bit ćemo oslobođeni od svih zapreka za sretan 
život u slobodi i ljubavi. Ova naša sloboda i sposob¬ 
nost ljubiti Boga i bližnjega imat će plodonosne 
učinke za našu okolinu, za naše društvo. Kršćanska 
sloboda i kršćanska ljubav nisu naime privatna 
stvar za vlastitu izgradnju i usrećenje. 

Kršćanin treba životni prostor u kojem razvija svoju 
slobodu, on treba okolinu u kojoj ostvaruje ljubav 
Boga i bližnjega. Na taj način dolazi do ostvarivanja 
životnog nacrta, iz kojeg proizlazi novi oblik života 
u usporedbi s običnim civilnim životom. Kršćanska 
zajednica slobodnih u Kristu postaje kvasac u tijes¬ 
tu društvenih procesa. Ona može biti mjesto gdje 
se ostvaruje Kristovo obećanje: »Došao sam da ima¬ 
ju život i da ga imaju u izobilju.« (Iv 10,10) 

Naš odgovor na ovo obećanje glasi: »Ja kročim pu¬ 
tem zapovijedi tvojih jer si mi ti prosvijetlio srce.« 
(Ps 119,32) Je li ovo samo utopija? Nije, to je 
Božje obećanje, obećanje da je njegovo kraljevstvo 
već sada prisutno u svijetu, među nama. Ono je 
prisutno i u Hrvatskoj u obliku slobode i nezavis¬ 
nosti, kroz slobodu djece Božje. Katolici u Hrvat¬ 
skoj su pozvani pokazati i dokazati kako treba slo¬ 
bodu pravilno ostvarivati. Oni su pozvani da odr¬ 
žavaju kritičku distancu prema društveno-politič- 
kim zbivanjima, da bi tako bili spremni vršiti ko¬ 
rekturu ovih procesa u svjetlu Božjih istina. Kato¬ 


lički vjernici žive neprestano sa sviješću, koja se 
temelji na riječima sv. Pavla: »Braćo, vrijeme je 
kratko, i od sada vrijedi koji imaju žene, neka bu¬ 
du kao da ih nemaju; koji plaču kao da ne plaču, i 
koji se vesele kao da se ne vesele, i koji kupuju kao 
da ne posjeduju.« (1 Kor 7,29-30) Još odlučnije 
čitamo kod Ivana evanđelista: »Ne ljubite svijeta 
ni što je u svijetu. Ako tko ljubi svijet, nema u nje¬ 
mu ljubavi Očeve. Jer što je god svjetovno - požu¬ 
da tijela i požuda očiju i oholost života - nije od 
Oca, nego od svijeta. Svijet prolazi i požuda njego¬ 
va, a tko čini volju Božju, ostaje dovijeka.« (1 Iv 
2,15-17) 

Nama vjernicima je jasno što nam Ivan poručuje: 
dužnost nam je boriti se za bolji svijet - za svijet traj¬ 
nog mira, za socijalnu pravdu, za cijelu istinu o čov¬ 
jeku i svijetu, za mogućnosti radovanja životu, za 
jednakost, slobodu. Ali to je samo etapa puta prema 
vječnom cilju, to nije sam cilj. Vječni cilj povijesti i 
svakog stvorenja je On, Bog, Alfa i Omega, njegovo 
kraljevstvo mira i punine života za sve nas otkuplje¬ 
ne Njegovom smrću i Njegovim uskrsnućem. 


U Spomen-zbirci bi. Alojzija, na Kaptolu 
31, možete nabaviti medalju bi. Alojzija, 
u srebru ili bronci, u posebnom stakle¬ 
nom okviru, koja može biti dragi dar ili 
uspomena. Cijena je 180 kn. 

MOLITVENA ZAJEDNICA BLAŽEN 




»MOLITVENA ZAJEDNICA 
BLAŽENOG ALOJZIJA STEPINCA« 


- darom i žrtvom pridonositi za uspješan dovršetak 
postupka za proglašenje svetim bi. Alojzija Ste- 
pinca. 


Već šestu godinu djeluje »Molitvena zajednica bla¬ 
ženog Alojzija Stepinca«. To je skupina katoličkih 
vjernika koja nastoji živjeti Evanđelje nadahnuta 
primjerom bi. Alojzija Stepinca. Do sada se u za¬ 
jednicu uključilo oko 5000 molitelja. Ta naša braća 
i sestre nastoje molitvom, praćenom savjesnim kr¬ 
šćanskim životom, pridonijeti vlastitoj osobnoj du¬ 
hovnoj formaciji, a time duhovnoj i moralnoj obno¬ 
vi Crkve u Hrvata i samog hrvatskog naroda, na te¬ 
meljima 14-stoljetne katoličke baštine. 

Tko može postati i što čini član Molitvene zajed¬ 
nice »Blaženi Alojzije Stepinac«? 

Svaki se kršćanin može uključiti u Zajednicu 
»BLAŽENI ALOJZIJE STEPINAC«, koja promiče 
molitveni život, duhovne vrijednosti i širi Kristovu 
ljubav u sva područja javnoga života, kako je to či¬ 
nio i bi. Alojzije. 

Prijavnica se može naručiti na sljedećoj adresi: 

Zajednica štovatelja 
BLAŽENI ALOJZIJE STEPINAC 
10000 Zagreb, Kaptol, 31 
tel. (01) 481-1781; 468-0426; 
fax.: (01) 468-0722 

Svaki štovatelj blaženog Alojzija Stepinca uključen 
u ovu molitvenu zajednicu moli: 

- za čast i proslavu Isusa Krista i Katoličke crkve 

- za čvrstoću osobne vjere i vjernosti Isusu Kristu i 
Crkvi 

- za svoje osobne nakane i potrebe 

- za domovinu Hrvatsku i svakog čovjeka 

- za očitovanje i potvrdu svetosti bi. Alojzija Ste¬ 
pinca u postupku njegove kauze za proglašenje 
svetim. 

Uz molitvu, svaki štovatelj bi. Alojzija Stepinca 
uključen u ovu molitvenu Zajednicu svojim radom 
nastoji: 

- savjesno obavljati svoje svakidašnje obveze 

- svjedočiti kršćanske istine u privatnom i javnom 
životu 

- surađivati s Postulaturom u promicanju Blaženi- 
kova glasa svetosti 

- sudjelovati svakog 10. u mjesecu u slavlju sv. Mi¬ 
se ili molitvenom sastanku 


S vjerom u Općinstvo svetih, za potrebe svoje i 
braće ljudi, osobito za ozdravljenje bolesnih i obra¬ 
ćenje nevjernika, moli zagovor bi. Alojzija Stepin¬ 
ca, biskupa i mučenika, s nakanom što skorijeg nje¬ 
gova proglašenja svetim. 

Proslavljen dan »Molitvene zajednice« 

Pod Blaženikovim geslom: »U TEBE SE, GOSPO¬ 
DINE, UZDAM1« i ove je godine, u ponedjeljak 
21. lipnja, proslavljen imendan bi. Alojzija Stepin¬ 
ca. To je godišnji dan okupljanja članova Molitvene 
zajednice, a ove godine to je bila i 70. obljetnica 
Blaženikove biskupske posvete. 

Prvi dio proslave dogodio se u dvorani Bogoslovnog 
sjemeništa »VIJENAC« u Zagrebu. Uz članove iz 
Zagreba programu su bili nazočni i članovi organi¬ 
zirano i autobusima pristigli iz Koprivnice i Gor¬ 
njeg Rajića. 

Na početku prigodnog programa sve je pozdravio i 
smisao okupljanja protumačio dr. Juraj Batelja, pro¬ 
micatelj postupka za proglašenje svetim bi. Alojzija 
Viktora Stepinca. Osobito se osvrnuo na ohrabruju¬ 
ći odaziv vjernika diljem Hrvatske u molitveni pok- 



Križan i Zrin Pezer recitiraju pjesmu »Želim ti napisati 
pismo«, na Alojzijevo, 21. lipnja 2004. 

ret nadahnut Stepinčevim duhom. Poželio je da 
okupljanje donese plodove u osobnom, obiteljskom, 
župnom, ali i općem društvenom životu. 

Akademiju je učinio pobudnom i zanimljivom prelat 
msgr. Vladimir Stanković svojim dugim izlaganjem o 
promidžbi učinjenoj s nakanom da se uklone laži i 
neistine kojima su komunisti po cijelom svijetu ocrnji¬ 
vali i blatili našega Blaženika. On je osobno to činio 
putem raznog tiska, slanjem različitih knjiga koje govo¬ 
re u prilog kardinala Stepinca. Na svojim mnogim du¬ 
gogodišnjim putovanjima po svijetu uvijek je nastojao 
osvijetliti lik i život našega Blaženika. Činio je to svjes¬ 
tan kako je komunizam nanio mnogo zla Crkvi i njezi¬ 
nim pastirima, posebno prema Crkvi u Hrvata i kardi¬ 
nalu Stepincu. Između ostalog, naš se govornik osvr¬ 
nuo i na mnoge zahvale i primjedbe koje je dobivao od 
stranih uglednika, bilo Crkve bilo država u svijetu. 

Sestre iz Družbe Predragocjene Krvi Kristove, s. Vir- 
ginija Vergot i s. Imelda Dolibašić animirale su pjes¬ 
me u čast Blaženika, a svi nazočni vjernici popratili su 
ih skladom i mjerom. Troje djece iz Svete Nedjelje, 
krasnoslovili su recitacije u čast bi. Alojzija. Prvu pjes¬ 
mu, Želim ti napisati pismo Ante Mateljana, recitirala 
su braća Križan (11 godina) i Zrin Pezer (9 godina), a 
Zrinka Pezer (10 godina) lijepim je i zvonkim glasom 
krsnoslovila pjesmu: Vodio je Crkvu mudro, koju je 
napisala Božena Luci ja Kruz povodom prve obljetnice 
smrti blagopokojnog kardinala Franje Kuharića ( Da¬ 
nica , 2003. str. 151). Svojim čistim izgovorom i spon- 
tanošću svi su recitatori oduševili prisutne. 

Vrlo živo i s mnogo ljubavi progovorio je i umirovljeni 
svećenik vlč. Mato Duduković, spominjući doživljaje 
u svezi s kardinalom Stepincem. 



Sestre iz Družbe Predragocjene Krvi Kristove, s. Virginija Vergot i 
s. Imelda Dolibašić animirale su pjesme u čast Blaženika, na 
godišnjem susretu članova Molitvene zajednice 
bi. A. Stepinca, 21. lipnja 2004. 


Na svečanosti je bilo vrlo dirljivo, poučno, nadahnju- 
juće i ohrabrujuće. Isplati se biti na ovakvim skupovi¬ 
ma koji imaju za cilj ne samo promaknuće, slavu na¬ 
šega Blaženika, nego su to i stalni poticaj nama koji ga 
pokušavamo slijediti u herojskim krepostima kojima 
se on sam za života odlikovao. 

Nakon programa u dvorani i prigodnog domjenka svi 
su se sudionici zaputili prema katedrali gdje su nasta¬ 
vili s molitvom krunice i ostalih molitava u čast naše¬ 
ga Blaženika. 

Svečanu je misu predvodio pomoćni biskup zagrebač¬ 
ki, mons. dr. Vlado Košić, u koncelebraciji lijepog 
broja svećenika. Bili su tu svećenici i vjernici štovatelji 
BI. Alojzija iz Koprivnice, župe BI. Alojzija Stepinca i 
Gornjeg Rajića. Pjevanje je predvodio crkveni zbor i 
članovi KUD-a »Markuševec«. 

ZAJEDNICA »ŠTOVATELJA 
BL. ALOJZIJA STEPINCA« 

ŽUPE GORNJI RAJIĆ 

Osnutak molitvene zajednice »Štovatelja bi. Aloj¬ 
zija Stepinca« u župi sv. Tome apostola u Gornjem 
Rajiću, proslavio je s nama, 29. veljače 2004., pos- 
tulator kauze bi. Alojzija Stepinca dr. Juraj Batelja. 

Kao zahvalu za ponovno izgrađenu župnu crkvu i 
kao odgovor na pitanje: »Kako danas moliti?«, na 
poticaj našega župnika vlč. Joze Jurića donijeli smo 
odluku o osnivanju molitvene zajednice pod zašti¬ 
tom bi. Alojzija Stepinca. Odlučeno-učinjeno. 
Obavljene su potrebne konzultacije, i nekoliko se 
nas zainteresiranih učlanilo putem članskih iskaz¬ 
nica u ovu molitvenu zajednicu. Prvi službeni sus¬ 
ret održan je 29. veljače 2004. na način koji se i da¬ 
lje razvija u našoj zajednici, a to je, svakodnevna 
molitva na zagovor bi. Alojzija Stepinca te svakog 
10. u mjesecu zajednički susret molitelja na sv. Mi¬ 
si ili nekom molitvenom sastanku. 

Taj prvi susret molitelja pod svetom je misom pred¬ 
vodio dr. Juraj Batelja. On nas je uputio u obveze čla¬ 
nova molitvene zajednice te nas ohrabrio za upornost 
stavljajući nam za primjer blaženog Alojzija. 

Da bismo s Bogom mogli učiniti neko dobro djelo, 
nužno je s njim surađivati. Nužno je moliti kako je 
to činio naš Blaženik. On nam je uzor kako nam Ri¬ 
ječ Božja treba biti na prvom mjestu u životu. Tako 
se lakše prihvaćaju životne poteškoće i križevi. On 
nam je uzor pouzdavanja u Boga i ustrajnosti u mo¬ 
litvi u teškim okolnostima. 

U ratom pogođenoj župi uz zagovor bi. Alojzija na¬ 
ša mala molitvena zajednica ne želi »ljenčariti«, ne¬ 
go svaki od nas želi svoj život živjeti kao poziv i 
poslanje. Time imamo nakanu kao vjernici laici 
preuzeti dio odgovornosti za život naše crkvene za- 

jednice i biti vjerodostojni svjedoci vjere. O nama 
su čuli i drugi zainteresirani i pridružili nam se. 
Danas naša molitvena zajednica broji 53 člana u 
dobi od 8 do 80 godina. Različitih smo životnih za¬ 
nimanja: učenici, studenti, radnici, kućanice, umi¬ 
rovljenici, službenici. 

Neka nas bi. Alojzije Stepinac svojim zagovorom 
pomogne u našim nastojanjima. 

Marija O lić, župa Gornji Rajić 

BLAŽENIK 

On nikad pred nikim 
Svoja koljena nije svio 
Osim pred raspetim Kristom 
Koji ga je otkupio. 

On mrzit nikad 
Nikog nije znao 
S njegovog lica je 
I za neprijatelje 
Blagoslov uvijek sjao. 

Njegovo oružje bilo je 
Samo krunica u ruci. 

Blaženi Alojzije Stepinac 
Moli u radosti i muci. 

Šesnaest godina dugih 
U zatvoru treba da trpi boli 
I pet godina u pritvoru kućnom. 

Neprijatelje ne proklinje 
Već za njih moli. 

A desete veljače šezdesete 
Dok je noć mijenjala zora 
Alojzije Stepinac je znao da 
Poći se ocu mora. 

Umjesto injekcije i lijeka 
Tražio je svetu ispovijed 
I sestre da s njime mole 
Jer došao je njegov red. 

I dok su molili »Oče naš« 

Na zaziv »budi volja tvoja« 

Blaženi Alojzije Stepinac je 
Završio trpljenja svoja 
Njegova ljubav za Krista 
I u našim srcima blista. 

Hvala ti, Oče, slava i dika 
Sto si nam dao Alojzija Stepinca 
Zagovornika i blaženika. 

Marija Dabrović, župa Gornji Rajić 


Molitva vjernika 

Svećenicima i članovima Molitvene zajednice do¬ 
nosimo uzorak molitve vjernika za euharistijska 
slavlja ili druga bogoslužja tijekom ove jeseni. Si¬ 
gurno će dobro poslužiti kod klanjanja Presvetom , 
u listopadskim pobožnostima i okupljanjima zajed¬ 
nice. Neka i po ovim zazivima u vjernicima i Bla- 
ženikovim štovateljima ojača vjera iz euharistij- 
skog otajstva i Marijinog duha. 

Braćo i sestre] Bog je po Isusu Kristu utemeljio 
Crkvu, da ona snagom Duha Svetoga bude u svi¬ 
jetu znak njegove otkupiteljske ljubavi. U sva¬ 
kom vremenu On u Crkvi podiže uzorne pastire 
koji njegov narod odvažno predvode na putu spa¬ 
senja. Nadahnuti primjerom Blaženoga Alojzija 
upravimo naše pouzdane prošnje Bogu, Svemo¬ 
gućem Ocu. 

1. Otajstveno tijelo svoje Crkve vođene papom 
Ivanom Pavlom II. i svim biskupima hrani, jačaj i 
brani, Gospodine, svojim euharistijskim tijelom i 
predragocjenom krvlju posvećuj. Molimo te. 

2. Blažena Djevica Marija, suradnica u djelu Kris¬ 
tova otkupljenja, pobjednica nad zlom i grije¬ 
hom, kraljica mira i pomoćnica kršćana, neka 
obrani dostojanstvo hrvatskoga i svakog naroda 
koji želi graditi mir i očuvati svoju slobodu. Mo¬ 
limo te. 

3. Blaženi Alojzije Stepinac, najsvjetliji lik Crkve u 
Hrvata neka bude, Gospodine, uzor svakom hr¬ 
vatskom rodoljubu u njegovanju čiste savjesti i 
čvrstog pouzdanja u tebe. Molimo te. 

4. Bolesnike i patnike, obespravljene i ponižene, 
oklevetane i nepravedno optužene, zarobljene 
ovisnike i osamljene očajnike pohodi, Gospodi¬ 
ne, svojim Duhom koji obnavlja lice zemlje. Mo¬ 
limo te. 

5. Mladi naraštaj našega naroda vodi, Gospodine, 
putem čestitosti i kreposti, u poštovanju prema 
roditeljima i odgojiteljima, u poslušnosti tvome 
glasu kad ih pozivaš na savršeniji život - da se 
mnogi odazovu u duhovnu službu svećenika, re¬ 
dovnika i redovnica. Molimo te. 

6. Okrijepljeni euharistijskom poputbinom daj, 
Gospodine, da se svi nađemo u nebeskoj radosti 
zajedno s Blaženom Djevicom, blaženim Alojzi- 
jem, svima svetima i našim dragim pokojnima, ko¬ 
je preporučujemo tvojemu milosrđu. Molimo te. 

Bože, Oče naš, blaženom Alojziju udijelio si mi¬ 
lost, ne samo vjerovati u Krista, nego i trpjeti za 
njega neustrašivim apostolskim žarom i ljubavlju 
prema Crkvi. Udijeli i nama jakost u ispovijeda¬ 
nju iste vjere i postojanosti u trpljenju za nju. Po 
istom Kristu Gospodinu našem. Amen. 


B 

EUHARISTIJSKI KONGRESI 


Euharistijski kongres u Čakovcu 1935. 


Pastoralnim djelovanjem koje je imalo za cilj duhovnu i moralnu preobrazbu naroda, bi. 
Alojzije Stepinac je odlučio provesti proslavljanjem euharistijskih kongresa. Imao je u to¬ 
me veliku potporu u episkopatu, a i nadbiskup Bauer je bio mišljenja da se slaveći euha- 
ristijske kongrese može pridonijeti duhovnoj obnovi naroda. 

Božji je pak narod svesrdno prihvatio taj pastoralni Stepinčev program, te se u velikom 
broju uključivao u pokrajinska euharistijska slavlja dajući si oduška uslijed raznovrsnih 
promidžbi ideja koje su išle na uštrb Katoličke crkve i katoličkih istina, ali se i moralno ja¬ 
čao da može nadvladati poteškoće koje su proizlazile iz neznanja ili tvrdoće života. 

Nakon Euharistijskog kongresa u Virovitici, slavljenog od 15. do 17. kolovoza 1934., mla¬ 
di je nadbiskup koadjutor slavio takav kongres u Čakovcu, od 23. do 25. kolovoza 1935. 

I taj je kongres prošao u miru, usprkos prijetnjama i huškanjima komunista. Spomenimo 
samo da je radi izazivanja nereda blizu oltara djelovao mladi pravnik Josip Hrnčević, koji 
će u komunističkoj Jugoslaviji postati državni javni tužitelj i savjetnik u pisanju optužnice 
protiv nadbiskupa Stepinca uoči montiranog sudskog postupka 194B. i na njemu. 

Kongres u Čakovcu uspio je iznad najsmionijih očekivanja. Zabilješke o njemu donosimo i 
pripremili smo prema bilješkama u katoličkom dnevniku »Hrvatska Straža«, Kronici fra¬ 
njevačkog samostana u Čakovcu i Spomenici župe Čakovec. 


ČAKOVEC: od 23. do 25. kolovoza 1935. 

Jedna od najveličanstvenijih katoličkih manifesta¬ 
cija u Crkvi u Hrvata 1935. godine bio je svakako 
Euharistijski kongres u Čakovcu, proslavljen od 
23. do 25. kolovoza. On je dokaz velike religioz¬ 
nosti malog Međimurja, toga najčišćeg hrvatskog 
kraja, jer ne samo da mu je prisustvovalo do 
70.000 duša, ponajviše Međimuraca, nego se na¬ 
rod i obilno koristio duhovnim plodovima Kongre¬ 
sa. Do stotine svećenika ispovijedalo je narod tih 
dana gotovo od zore do mraka. 

Za ovu proslavu radila su: dva odbora, jedan sveće¬ 
nički, i drugi tehnički, u kojem su bili također i lai¬ 
ci. Gotovo godinu dana nastojali su da ova slava 
Krista Kralja u Presvetom oltarskom sakramentu 
što bolje uspije. Bog je blagoslovio njihov rad, jer je 
Kongres uspio i brojem kongresista i moralnim plo¬ 
dovima više nego su se pripravljači i mogli nadati. 

UGLEDNI GOSTI 

Na putu za Čakovec, prispjeli su automobilom u 
Varaždin, u poslijepodnevnim satima 23. kolovoza 
1935., hrvatski metropolit i zagrebački nadbiskup 
dr. Antun Bauer, nadbiskup-koadjutor dr. Alojzije 
Stepinac i zastupnik Apostolskoga nuncija u Beog¬ 
radu Paolo Bertoli, tajnik Apostolske nuncijature. 

Nadbiskupski tajnik dr. Franjo Seper i nadbiskup¬ 
ski ceremonijar dr. Dragutin Nežić stigli su iz Zag¬ 
reba vlakom u Varaždin. 

Nadbiskupa A. Bauera i koadjutora A. Stepinca među brojnim 
narodom u svečano okićenoj kočiji, praćenoj s tisuću biciklista i 
seljačkom konjicom, voze prema župnoj crkvi u Čakovcu uoči 
euharistijskoga kongresa 1935. 

Nadbiskupi su tu ušli u vlak prema Čakovcu. Na 
peronu je svirala glazba organizacije sv. Vida varaž¬ 
dinskih željezničara sve do odlaska vlaka. Peron je 
bio krcat građanstva grada Varaždina, koje je živo 
aklamiralo hrvatske nadbiskupe. Nadbiskupima i 
tajniku Apostolske nuncijature darovani su lijepi 
buketi cvijeća. 

U pratnji gospode nadbiskupa bili su: presvij. Ma- 
tija Proštenik, apostolski protonotar i lektor Kap¬ 
tola, kanonici Ignacije Debeljak i Ferdinand Ehren- 
reich. Nadbiskupe su dopratili do kolodvora: žup¬ 
nik Varaždina preč. Mihovil Kanoti i njegov kape¬ 
lan Petar Tomašić. Uz zvukove glazbe i uz poklike 
građanstva poslije 5 sati krenuo je vlak prema 
Čakovcu. 

VELIČANSTVEN DOČEK U ČAKOVCU 

Prvi dan kongresa, u petak 23. kolovoza, bio je pos¬ 
većen dočeku dostojanstvenika i otvorenju Kon¬ 
gresa. Iako je bio radni dan, došlo je na doček cr¬ 
kvenih dostojanstvenika, na željezničku postaju i 
oko njega, do 10.000 duša. Preuzvišena gospoda 
dr. Antun Bauer, nadbiskup zagrebački, mons. Ra- 
fael Rodić, nadbiskup beogradski, dr. Alojzije Ste- 
pinac, nadbiskup koadjutor zagrebački te mons. 
Paolo Bertoli kao zastupnik Apostolske nuncijature 
iz Beograda, došli su toga dana u 6 sati poslije pod¬ 
ne vlakom u Čakovec. 

Na kolodvoru je ugledne goste pozdravio načelnik 
grada Čakovca Antun Brodnjak. Nakon toga svr¬ 
stala se povorka prema samom gradu. Nadbiskupe 
je vozila seljačka međimurska kočija, sva u cvijeću i 
zelenilu. Najprije su išli biciklisti u seljačkim na¬ 
rodnim nošnjama, njih 1000 na broju. Poslije njih 
su išle čete seljačkih konjanika, zatim sva međi¬ 
murska vjerska i prosvjetna društva pod svojim 
zastavama. S jedne i s druge strane poredale su se 
u špaliru tisuće vjernika, koji su klicali Katoličkoj 
crkvi, Sv. Ocu, hrvatskim nadbiskupima i svećen¬ 
stvu. Svečanu povorku odličnika pratila je glazba 



Svečane povorke kretale su se ulicama Čakovca, u kojima je 
Božji narod ispovijedao vjeru u Isusa prisutnoga u euharistiji i 
klanjao mu se 

tramvajskih namještenika iz Zagreba s 50 glazbeni¬ 
ka. Ti se prizori ne daju opisati. Tisuće ljudi padale 
su na koljena, da dobiju blagoslov od svojih crkve¬ 
nih poglavara, drugi su se poredali u duge redove i 
klicali, treći su pjevali svete pjesme, četvrti molili 
na glas krunicu i litanije. Uzvici mladića i muževa 
miješali su se s tihom molitvom starica i staraca, 
kojima se na očima blistale suze, što vide svoje cr¬ 
kvene poglavare. Zagrebački nadbiskup i hrvatski 
metropolit bio je posljednji put na kanonskoj vizi- 
taciji u Međimurju godine 1912. 

Kod samog slavoluka bio je izvanredno ganutljiv 
prizor, kad je sijedi hrvatski metropolit dr. Bauer 
izašao iz kočije, pa mu pristupila djevojčica od 5 
godina Đurđica Matasović, koja se iza svoga buketa 
od bijelih ruža jedva vidjela, da ga pozdravi, a on se 
sagnuo da čuje sitno dijete. Jednako je ganutljivo 
bilo, kada je nakon toga seljačka djevojčica u međi¬ 
murskoj narodnoj nošnji Veronika Bratić pozdravi¬ 
la nadbiskupa koadjutora lijepim govorom na me¬ 
đimurskom narječju i uručila mu po starom međi¬ 
murskom običaju vijenac od žitnog klasja ukrašen 
narodnom trobojkom. Nakon tih pozdrava govorio 
je domaći župnik fra Mihael Troha, eksprovincijal i 
kustos franjevačke provincije, i pozdravio nadbis¬ 
kupe i izaslanika Nuncijature. 

Nakn toga je kroz gust špalir prema crkvi krenula 
procesija, u kojoj su osim odlične glazbe tramvaj¬ 
skih namještenika svirale crkvene pjesme te još 
dvije glazbe, jedna domaćih vatrogasaca i druga 

Nadbiskup koadjutor dr. Alojzije Stepinac pričešćuje djecu 
prilikom euharistijskog kongresa u Čakovcu 1935. Na tome 
kongresu podjeljeno je 30.000 pričesti. 


franjevačkog kolegija iz Varaždina. Brojan narod ni¬ 
je mogao stati u veliku župnu crkvu, nego se zbio 
na trg pred njom, ali kako su bili instalirani mega¬ 
foni, mogao je pratiti i vani crkvene obrede i pro¬ 
povijed nadbiskupa koadjutora, kojim je Kongres 
otvoren. (Op. ur.: Nažalost, nije nam poznat sadr¬ 
žaj ove Blaženikove propovijedi) 

Oko devet sati navečer priredila je nadbiskupima 
gradska općina bakljadu s podoknicom, na kojoj su 
svirale sve tri spomenute glazbe, a govorio je dr. 
Ante Odić, odvjetnik u Čakovcu, inače rođeni 
Bošnjak. Na njegov lijepi govor odvratio je nadbis¬ 
kup koadjutor. 


NEZABORAVNA BAKLJADA 

Oko devet sati navečer okupili su se brojni građani 
i seljački narod iz okolnih sela na prigodnu baklja¬ 
du u čast nadbiskupa i časnih uzvanika. U tom su 
programu sudjelovala sva društva s glazbama, na 
čelu s glazbom zagrebačkih tramvajaca. Golemi trg 
pred franjevačkim samostanom bio je upravo natr¬ 
pan, tako da je kod bakljade sudjelovalo oko 
10.000 ljudi. U ime građanstva i u ime Međimura- 
ca pozdravio je nadbiskupe zastupnik naroda dr. 
Odić, predsjednik Organizacije katoličkih muževa, 
te prikazao duhovnu i moralnu snagu Međimurja i 
ulogu Crkve koja mu je u najtežim danima njegove 
povijesti bila »jedina tješiteljica u nevoljama, jedi¬ 
na pomoćnica, da ga je ona pod svoja krila sakrila 
onda, kad su ga svi ostali zapustili«. U završnim 
mislima u ime svih je izrazio uvjerenje da će »Me¬ 
đimurje vazda ostati vjerno svojim katoličkim na¬ 
čelima, Katoličkoj crkvi, Svetom Ocu, svojim nad¬ 
biskupima«. 

Na dobrodošlicu i pozdravne riječi dr. Odića mo- 
ns. Stepinac je uzvratio sljedećim govorom: 



Župnik o. Mihael Troha oglašuje vjernicima raspored 
euharistijskog kongresa u Čakovcu, koji se održao od 
23. do 25. kolovoza 1935. 


Ja vam se zahvaljujem na dočeku. Naši euha- 
ristijski kongresi čisto su crkvena proslava. 
Oni nemaju ništa zajednička sa kakvom bilo 
politikom. Ali ipak uza sve to baš ti euharis- 
tijski kongresi postali su pravi trn u očima 
protivnika katolicizma. Oni bi u njima silom 
htjeli naći ono, čega u njima nema, da nas ka¬ 
tolike i nas biskupe mogu onda denuncirati i 
prikazivati kao bundžije i protivnike države. 
Mi kratko odgovaramo, da se izazivati neće¬ 
mo dati, da ćemo sačuvati potpuni mir i pri- 
sebnost duha, jer je naša savjest čista. 

Ali je svijest naših protivnika nečista. Glav¬ 
no je, da mi ostanemo postojani uz vječna 
Kristova načela i uz svoj narod. Toga nitko u 
našim dušama ne može razoriti. Od toga nas 
nitko ne će moći otrgnuti. Raziđite se dakle 
mirno svojim kućama i dokažite izazivači¬ 
ma, da mi znamo dostojanstveno slaviti Eu¬ 
haristijskog Spasitelja. Agenti provokatori, 
koji se danas među nas guraju i koji okolo 
putuju po svim našim crkvenim svečanosti¬ 
ma, ne bi li nešto našli za sebe, neka znadu, 
da im ne ćemo nasjedati. Istina Katoličke cr¬ 
kve spojena s pravdom mora pobijediti. 

PROPOVIJEDI I SAKRAMENAT POMIRENJA 

Pripravni odbori pobrinuli su se da za vrijeme Kon¬ 
gresa propovijedaju i održe predavanja naši ponaj¬ 
bolji propovjednici i govornici. Tako je 24. kolovo¬ 
za održao prvu propovijed u šest sati ujutro fra Au¬ 
gust Slibar, provincijal franjevačke provincije iz 
Zagreba. Govorio je o povijesti euharistijskih kon¬ 
gresa. Uznastojao je sakupljeni narod pripraviti na 



Na euharistijskom kongresu u Čakovcu 1935. sudjelovale su 
brojne katoličke organizacije 


veličanstvenu proslavu. Njegova propovijed, kao 
uopće svi govori za vrijeme Kongresa, čuli su se na 
prostoru oko crkve pomoću megafona. Za vrijeme 
euharistijskog slavlja pjevali su zborovi svih međi¬ 
murskih župa, a dirigirao je o. Kamilo Kolb, pozna¬ 
ti franjevački glazbenik. 

Toga se dana već od pet sati Božji narod počeo 
pripravljati za Kongres ispovijedima: u crkvi, u 
prostranom franjevačkom kvadratu, zatim u kapeli 
starog Zrinjskog grada, te u improviziranoj kapeli u 
građanskoj školi. 

ZBOROVANJE DJECE 

Te je subote bio dan zborovanja i dan djece. Međi¬ 
murska su djeca pripadala među najoduševljenije, 
a sigurno među najpožrtvovnije kongresiste. Neko¬ 
ja od njih su toga dana pješačila i 7 sati (npr. iz Ko- 
toribe), kako bi na vrijeme stigla na Kongres. Od 
šest sati ujutro skupljala su se ona na športskom ig¬ 
ralištu Čakovečkog športskog kluba, te ih se do os¬ 
am sati skupilo što iz bliže što iz dalje okolice ne¬ 
koliko tisuća. 

U osam sati krenula su djeca u povorci praćena 
glazbom franjevačkog kolegija s igrališta na trg 
pred gradskom vijećnicom, gdje je bio podignut ol¬ 
tar za ovu zgodu kao i za obrede za svečanu kon¬ 
gresnu misu u nedjelju. Tu im je pod svetom mi¬ 
som propovijedao o. Srećko Majstorović, kateheta 
preparandije, a pričešćivao ih je i sam nadbiskup 
koadjutor. Nakon misnog slavlja djeca su pošla 
opet u povorci praćena glazbom u Zrinjski grad, 
gdje su im mjesne gospođe priredile doručak. Za 
cijelo to vrijeme mjesno i seosko učiteljstvo vodilo 
je djecu i brinulo se za red. 

Spomenimo da se toga dana pričestilo preko 5000 
djece. Poslije dječjeg doručka oko 11 sati bila je u 
Zrinjskom gradu priredba za djecu, na kojoj je 
glazba franjevačkog kolegija odsvirala nekoliko 
skladbi, a odlična pedagoginja i javna radnica Mari¬ 
ca Stanković, profesorica iz Zagreba, održala je vr¬ 
lo uspjelo predavanje za djecu. Nakon toga je dava¬ 
na predstava kazališnog komada Sitni cvjetovi, koji 
je za prvopričesnike napisao g. Antun Matasović, 

Povorka sa svećenicima približuje se oltaru 


direktor trgovačke škole u Čakovcu, a koji je ovdje 
prvi put izveden. Predstavljale su članice trećeg re¬ 
da u Čakovcu, članovi omladinskog društva Brani¬ 
mir, te dvadeset i četvero djece kao prvopričesnici 
i anđeli, a glavnu dječju ulogu imala je piščeva 
kćerka Stanka, učenica III. razreda osnovne škole. 
Predstavljanje je bilo tako odlično, da su kod dirlji¬ 
vih scena plakala ne samo djeca, nego i odrasli lju¬ 
di. Na ovoj priredbi za djecu bili su i nadbiskupi 
Rodić i Stepinac. 

Toga poslijepodneva brojni su se najmlađi kongre- 
sisti nakon svoga zborovanja uputili kućama. 

ZBOROVANJE MUŽEVA I ŽENA 

Tijekom prijepodneva dolazile su procesije u grad 
iz Kotoribe, Vidovca, Draškovca, Preloga, Goriča¬ 
na, Sv. Jurja u Trnju sa svojim župnicima na čelu. 
Oko 12 sati bilo je u gradu stranoga svijeta oko 
20000 . 

U 10 sati počela su staleška zborovanja, i to za mu¬ 
ževe u građanskoj, a za žene u osnovnoj školi. Kako 
je udruženje katoličkih muževa priredilo ove i 
prošle godine par javnih predavanja za muževe, ni¬ 
je bilo začudno, da je na zborovanje došlo do 2000 
muškaraca, ali je iznenadilo, da je jednak broj žena 
došao na zborovanje za žene, što znači da su i one 
spremne primati veću duhovnu poduku. 

Zborovanju za muškarce predsjedao je Ljuboslav 
Kuntarić, profesor preparandije u Čakovcu, a go¬ 
vorili su poznati naši javni radnici dr. Velimir Deže- 
lić iz Zagreba o temi: Euharistija i otac obitelji, te 
dr. Juraj Rebok, liječnik u banovinskoj bolnici u 
Glini, inače rođeni Međimurac, o temi: Euharisti¬ 
ja i socijalni apostolat katoličkih muževa . Njihova 
izvanredno lijepa predavanja saslušali su muževi 
pozorno i ozbiljno, te su ih nagradili oduševljenim 
aklamiranjem. Mora se istaknuti požrtvovnost koju 
su govornici pridonijeli za uspjeh Kongresa. Nai¬ 
me, jedan od njih je kod kuće ostavio teško boles¬ 
nu suprugu, a drugi bolesno dijete. Ravno s vlaka 
su došli na govornicu, a onda se prvim vlakom obo¬ 
jica vratila svojim domovima. 



Euharistijskom kongresu u Čakovcu 1935. prisustvovalo je preko 
50000 vjernika 


Učiteljica na vježbaonici preparacije u Čakovcu 
gđa Terezija Matasović predavala je ženama o temi: 
Euharistija i majka obitelji. Kako je predavačica 
sama mati sedmero djece, od kojih je šestero živih, 
govorila je međimurskim majkama, koje od reda 
imaju brojnu djecu, iskreno od srca srcu, pa su joj 
se poslije predavanja plačući zahvaljivale i ljubile 
ruku moleći je, da se slična predavanja za žene češ¬ 
će održavaju. 

ZBOROVANJE MLADEŽI 

U 3 sata poslije podne bila su na istim mjestima 
gdje i dopodne zborovanja za mladiće i djevojke. 
Mladića je na zborovanju bilo oko 1500, a djevoja¬ 
ka nešto manje. Stjepan Ramljak, direktor Caritasa 
iz Zagreba, i dr. Đuro Kuntarić, odvjetnik iz Pože¬ 
ge, održali su predavanja mladićima, a prof. Marica 
Stanković djevojkama. 

Gosp. Ramljak je govorio o temi: Euharistija i ka¬ 
tolički mladič, a dr. Kuntarić o temi: Euharistija i 
društveni rad katoličkog mladiča. Prof. Marica 
Stanković govorila je o temi Euharistija i katolička 
djevojka. I ova su predavanja jednako uspjela kao i 
dopodnevna. 

Pred kraj zborovanja došao je i mons. Stepinac, ko¬ 
ji je nakon govora dr. Kuntarića, zahvaljujući na 
pozdravu, rekao »kako su naše manifestacije čisto 
vjerske«, i uputio vjernike »da se kako na Kongresu 
tako i za vrijeme dijeljenja sv. Potvrde, koja će se 
poslije Kongresa obaviti u cijelom Međimurju, vla¬ 
daju dostojanstveno, kako ne bi koji taj pojedinac 
nasjeo provokatorima, koji žele, da na bilo koji na¬ 
čin skrenu značenje ovih lijepih vjerskih manifesta¬ 
cija na polje političko i političkih pokreta. 

Radujući se uspjehu Kongresa i vjerujući u velike 
njegove plodove podijelio je nazočnim kongre- 
sistima, koji su svi klečali, svoj natpastirski blagos¬ 
lov. 

Praćen klicanjima kao i poklicima Sv. Ocu Papi os¬ 
tavio je nadbiskup koadjutor mjesto omladinskog 
zborovanja, koje je time i završilo.« 

Za vrijeme pontifikalnesv. mise naeuharistijskom kongresu u Čakovcu 1935. propovijedao je jedan od najboljih propovjednika u 

Hrvatskoj, sveučilišni profesor dr. Stjepan Bakšić 


EUHARISTIJSKE POBOŽNOSTII PRIREDBE 

Nakon staleških zborovanja bio je poslije podne u 
crkvi blagoslov, na kojemu je propovijedao franje¬ 
vac dr. Teofil Harapin, sveučilišni profesor u Rimu, 
o temi Euharistija utjeha naroda. Kao cijelog da¬ 
na, tako i ovaj puta bijahu crkva kao i trg pred 
njom puni naroda. Budući da je i nakon blagoslova 
u crkvi bio izložen Presv. Oltarski Sakramenat, 
brojni mu se narod klanjao i pred njim obavljao 
svoje pobožnosti. 

Poslije blagoslova i propovijedi davali su u 7 sati na 
večer križari iz Nedelišća predstavu Rasipni sin od 
Pave Matijevića, koja je bila izvedena potpunom 
savršenošću na opće udivljenje brojnih gledalaca. 
Tu večer, kao dan prije i slijedeći dan, davala su oba 
čakovačka kina predstave religioznog sadržaja. 

U 10 sati noću bilo je klanjanje, za vrijeme kojega je 
propovijedao preč. Krešimir Pećnjak, rektor bogos¬ 
lovnog sjemeništa u Zagrebu. On je propovijedao i 
za vrijeme svečane ponoćke, koju je odslužio mons. 
Rafael Rodić, beogradski nadbiskup. Kako je na 
kongres došlo preko 3000 Prekomuraca, odslužena 
je i za njih posebna ponoćka u građanskoj školi. 

TREĆI DAN KONGRESA 

Treći dan Kongresa, u nedjelju 25. kolovoza, započeo 
je misom u 5 sati ujutro. Propovijedao je o. Šibe 
Budrović, dominikanac iz Zagreba, o temi Euharisti¬ 
ja izvor duhovnog života. U 7 sati bila je misa za Slo¬ 
vence iz Štajerske i ostalih slovenskih krajeva. Kod te 
je mise propovijedao na slovenskom jeziku dr. Had- 
rijan Herič, franjevački gvardijan iz Maribora. 

U 9 sati prije podne počeo je na trgu pred grad¬ 
skom vijećnicom svečani pontifikal, koji je služio 
nadbiskup koadjutor dr. Stepinac u nazočnosti hr¬ 
vatskoga metropolita i beogradskog nadbiskupa te 
brojnu asistenciju. Spomenimo da su uz župnike iz 
međimurskih i brojnih drugih župa u euharistij- 
skom slavlju sudjelovali: dr. Đuro Međerec, rektor 
Zavoda sv. Jeronima u Rimu, Bartul Ganza, župnik 
Dicma, dr. Karlo Balić, profesor na franjevačkom 


sveučilištu u Rimu kao zastupnik franjevačke pro¬ 
vincije Presv. Otkupitelja, Tomo Košutić, župnik u 
Maruševcu, Josip Godrijan, župnik u Sv. Iliji pokraj 
Varaždina, dr. Markov - profesor, prebendar iz Va¬ 
raždina Nikšić i kapelan varaždinski Tomašić. 

Mnoštvo Božjeg naroda sačinjavale su hodočasničke 
povorke iz Podturna s 1000 vjernika, iz Sv. Jurja u 




Svečanu pontifikalnu misu na euharistijskom kongresu u Čakovcu 
1935. predvodio je nadbiskup koadjutor dr. A. Stepinac 

U dvorištu Zrinskoga grada priređena je dječja predstava, koju su 
uz pratnju župnika posjetili i nadbiskupi Stepinac i Rodić 


Trnju preko 500, iz Sv. Jurja na Bregu s preko 500, 
brojni vjernici iz Virovitice predvođeni gvardija¬ 
nom i župnikom o. Anđelkom Novakom, s Trsata 
je brojne hodočasnike doveo o. Sidonije Sole, iz 
Zagreba je o. Dioniz Andrašec, trećoredac, doveo 
veliki broj hodočasnika. Tu su bili vjernici iz Marti- 
janca, Bednje, Lepoglave, Sv. Martina na Muri, 
Ludbrega, Sv. Jurja predvođeni župnikom Ivicom 
Vučetićem, iz Sv. Marije Međimurske sa župnikom 
Marciušom, zatim hodočasnici iz Đurđevca, iz 
Ptuja, iz Vidovca, Hrvatske Kostajnice (s fra 
Gretschlom), iz Otočca, iz Ljubljane (brojni u na¬ 
rodnim nošnjama), iz Varaždina (2000 organizira¬ 
nih), preko 3000 vjernika iz Prekmurja predođenih 
umirovljenim župnikom Jožetom Kleklom, iz Ne- 
delišća 3500 predvođenih župnikom i dekanom 
Valentinom Lehpamerom i kapelanom Franom 
Juršetićem, iz Selnice preko 1000 duša pod vod¬ 
stvom župnika Rodića, iz Strigove preko 1000, iz 
Belice u narodnim nošnjama preko 1500, iz Male 
Subotice preko 1000 predvođeni župnikom Valen¬ 
tinom Malekom, iz Goričana preko 1500 sa župni¬ 
kom Kristovićem, brojni vjernici iz Preloga, iz 
Draškovca preko 500, predvođeni župnikom Ka- 
notijem, iz Kotoribe preko 1000, iz Macinca preko 
500, iz Dekanovca oko 1200, predvođenih župni¬ 
kom Josipom Horvatom. 

Za vrijeme ove službe Božje propovijedao je dr. 
Stjepan Bakšić, sveučilišni profesor iz Zagreba, o 
temi Euharistija zalog vječne sreće. 

Njegove duboke misli, krasna pjesnička dikcija i 
govornička vještina djelovala je na ogromne mase 


Kongresist - Nikola Vuk 

Gospodin Nikola Vuk, župljanin župe Sv. Ja¬ 
koba u Prelogu bio je sudionik Euharistijskog 
kongresa u Čakovcu 1936. godine. Rođen je 
3. prosinca 1925. Svojom je rukom, 7. rujna 
2004., zabilježio slijediće svedočanstvo: 
»Kao dijete sam s majkom Dorotejom i te¬ 
tom Marijom Hrešić te ostalim romarima iz 
župe Prelog, u velikoj procesiji, godine 1936. 
pješice išao u Čakovec na Euharistijski kon¬ 
gres. 

Premda sam bio dijete, još se sjećam velikog 
broja hodočasnika koji su došli iz svih krajeva 
Hrvatske. Neki su od njih zajedno s dijelom 
romara iz Preloga spavali u športskoj dvorani 
Preparandije. Premda smo spavali na slami 
bilo nam je udobno. Sudjelovali smo na goto¬ 
vo svim točkama pripremljenog programa te 
smo se drugi dan poslijepodne, u procesiji, 
oduševljeni i ojačani u vjeri, vratili u Prelog.« 


naroda. Tu je bilo za vrijeme svete Mise i za vrije¬ 
me javnoga zborovanja sabrano preko 50000 ljudi. 
Ovako veliki broj na jednom mjestu nije nikada 
skupljen u Čakovcu otkada on postoji. 

Na krasnom ljetnom suncu vijorile su stotine cr¬ 
kvenih zastava, stotine križeva, stotine svetih slika, 
mužari su sa staroga grada neprestano pucali, zvo¬ 
na s franjevačke crkve zvonila na sav glas, tri glazbe 
na trgu svirale su svete pjesme. Brojni je Božji na¬ 
rod u najsvetijem zanosu pjevao crkvene pjesme. 
To je bio vrhunac euharistijskih svečanosti. Jaki 
glas govornika dr. Bakšića raznosio se u najudaljeni¬ 
je ulice, grmio je kao grom, odzvanjao je i vraćao se 
natrag oltaru. 

U pola 12 bila je posebna misa za Mađare, kojima 
je propovijedao na njihovom jeziku preč. Ivan Je- 
rič, dekan iz Turnišča u Prekomurju. 

KONGRESNO ZBOROVANJE 

Kad je završilo euharistijsko slavlje, na istom je 
mjestu otpočelo javno zborovanje. Na govornicu je 
stupio dr. Odić, koji je otvorio javno zborovanje. 
Najprije se kratkim riječima pozdrava nazočnima 
obratio predsjednik odbora fra Mihael Troha. 

Nakon njega su vrlo temperamentno govorili dr. 
Janko Simrak, sveučilišni profesor u Zagrebu, o te¬ 
mi Euharistija i jedinstvo Crkve, dr. Anto Odić o 
temi Euharistija svjetlo naroda, i Anton Metzger, 
umirovljeni maior iz Zagreba o temi Euharistija i 
katolička akcija. Megafon je opet omogućio da je 
sav narod mogao jasno saslušati govornike, a onda 





BLAŽENI ALOJZIJE STEPINAC 4 Cgod. XI.] 2004. 


■i 



Stari grad knezova Zrinskih u Čakovcu još nikad nije vidio toliko 


se u redu i miru razišao da se spremi za popodnev¬ 
nu procesiju. 

Gradska općina je za nadbiskupe i uzvanike pripre¬ 
mila u podne banket, na kojemu je bilo više zdravi¬ 
ca i govora, na kojemu je napose impresionirao kra¬ 
tak govor hrvatskoga metropolita, kojim je izrazio 
svoje udivljenje nad uspjehom Kongresa. (Op. ur.: 
Nažalost, taj Blaženikov govor nije sačuvan.) 

Još u 1 sat po podne počeo se narod redati za proce¬ 
siju. Svakoj je župi i skupini bilo određeno mjesto, pa 
je do 3 sata, kada je točno krenula procesija, bilo pot¬ 
puno sve uređeno. Procesija je bila duga 3 i pol kilo¬ 
metra, a narod je stupao u redovima, po osam osoba. 

Koliko je osoba u njoj bilo može se samo približno 
odrediti. Međimuraca je bilo svakako najviše, iz 23 
međimurske župe bilo je iz svake prosječno 500, a 
iz nekojih 1500 do 2000 duša. Poslije njih su broj¬ 
čano bili najviše zastupani Zagorci, Stajerci, Preko- 
murci (kojih se očekivalo najviše 1500, a došao ih 
je dvostruk broj), te Zagrepčani. Došao je vrlo ve¬ 
lik broj duša iz Koprivnice i okolice, zatim od Lud- 
brega, pa iz Slavonije od Virovitice i Nove Gradiš¬ 
ke, te čak iz Hrvatskog primorja. Istoga dana pru¬ 
gom Čakovec-Zagreb vratilo se kući vlakom preko 
4000 osoba. Iz Ljubljane je bila posebna skupina u 
slovenskoj narodnoj nošnji. Broj Prekomuraca je 
napose iznenadio, jer je toga dana bilo jedno na¬ 
rodno zborovanje u njihovom kraju. 

U procesiji je vladao uzoran red, jer je svatko imao 
određeno mjesto, a zasluga je to ne samo brojnih 
mjesnih redatelja, nego također i raznih vatrogasnih 
udruženja, jer su se vatrogasci brinuli za red svojih 
župa. U procesiji se vidio lijep broj križarskih i do- 
magojskih skupina kao i ostalih katoličkih društava 
sa zastavama. Bile su tri vrlo lijepe simbolične sku¬ 
pine djece. Osim spomenute tri glazbe, bila je još 
jedna iz Prekomurja, te desetak međimurskih seos¬ 
kih glazba, kao i par njih iz ostalih naših krajeva. Uz 
zvonjavu zvona, molitve, pjevanje pobožnih pjesa¬ 
ma i sviranje glazbi, prošla je procesija glavnim uli¬ 
cama Čakovca i završila na trgu pred gradskom vi¬ 
jećnicom, gdje je Kongres nakon blagoslova i posve¬ 
te Srcu Isusovu konačno završen. 



razdragane mladeži kao tijekom euharistijskoga kongresa 1935. 


ČAKOVEC - DOMAĆIN KONGRESA 

Tri dana Kongresa izmijenila su posve lice Čakov¬ 
ca. Kuće su bile okićene zelenilom i cvijećem, no¬ 
ću urešene žaruljama, napose pak župna crkva, s 
čijeg su tornja osim toga paljene bengalske vatre. 
Narod je neprestano dolazio u procesijama pod cr¬ 
kvenim i narodnim zastavama moleći i pjevajući 
pobožne pjesme, te se skupljao oko crkve i drugih 
mjesta, gdje je mogao primiti svete sakramente. 
Domaće je žiteljstvo u svakom pogledu izlazilo 
kongresistima na ruku, a ponašanje naroda bilo je 
upravo primjerno, te se za čitavo vrijeme Kongresa 
nije dogodila nikakova nepodopština. 

Čakovečki je kongres u brojčanom pogledu uspio 
kao malo koji pokrajinski kongres, a u primanju du¬ 
hovnih okrepa kongresista može se mirne duše us¬ 
porediti s kongresom u Hvaru od prije par godina, 
koji se u ovom pogledu smatra jednim od najuspjeli¬ 
jih. Ovaj kongres je svakako od povijesne važnosti za 
Međimurje, koje nakon njega stupa u novu fazu du¬ 
hovnog preporoda, a marno će svećenstvo znati uči¬ 
niti da plodovi zaista ostanu i trajni. 

NIKOLA ZRINSKI 

Franjevce je u Čakovec doveo godine 1659. Nikola 
Zrinski, ban hrvatski. Bijaše on »ponos i dika Hrva¬ 
ta, strah Turaka, štit i obrana kršćanstva«. Najprije 
je za novu redovničku obitelj podigao drveni gosti- 
njac (hospitium), kraj kojega je dao sagraditi i zida¬ 
nu crkvicu sv. Nikole, na čast tome svom velikom 
patronu. Često se u povijesti pripovijeda, a i izvješ¬ 
ća pripremljena uz Euharistijski kongres u Čakov¬ 
cu tako govore, da je taj »vrli junak zaglavio na lovu 
u Kuršanečkom lugu kod Drave navodno od vepra 
18. studena 1664. u naponu muževne dobe u 44. 
godini viteškog žića svoga, te su ga pokopali u pav¬ 
linskoj crkvi sv. Helene«. Međutim, istina je druk¬ 
čija. Nikola Zrinski je bio žrtva bečkog dvora. Nit¬ 
ko ne sumnja da je to bilo isplanirano ubojstvo, s 
ciljem da se Nikolu ukloni s političke pozornice. 

Ubio ga je Stefan Paka s dvojicom suradnika, koji 
je kazivanjem da je vidio vepra Nikolu namamio u 

OSNUTAK ŽUPE U ČAKOVCU 

Čakovec je nekoć pripadao u župu u Mihovljan, na či¬ 
jem su se groblju Čakovčani i pokapali. Budući da je 
Mihovljan udaljen od Čakovca oko tri kilometra, vjer¬ 
nici su redovito polazili franjevačku crkvu. Stoga car 
Josip 11., koji je inače mnogo samostana ukinuo, nije 
dirao u čakovečki samostan, nego je naprotiv 1789. 
ukinuo župu u Mihovljanu, podijelivši franjevcima u 
Čakovcu upravu te župe. Ovaj je carev nalog proveo 
zagrebački biskup Maksimilijan Vrhovec, došavši s 


dva kanonika: Franjom Rafajem i Pavlom Selendi- 
ćem u Čakovec, te je 8. studenoga 1789. mihovljan- 
sku župu sv. Mihalja prenio u Čakovec. Prvim župni¬ 
kom te nove župe bio je o. Hilarije Lavašić, a tom zgo¬ 
dom preuzeše franjevci i znatan posjed bivše župe u 
Mihovljanu. Biskup Vrhovac dijelio je dva puta svetu 
potvrdu u Čakovcu. Prvi put je 8. kolovoza 1803. kriz¬ 
mao 3572 djece, a drugi put 14. i 15. lipnja 1822. njih 
preko 2000. 



Vjernici se nakon velikih trodnevnih svečanosti prilikom euharistijskog kongresa n Čakovcu 1935. spremaju na povratak svojim kućama 

puni svetog oduševljenja 


Govor dr. A. ODIĆA na javnom zborovanju 

Na ovom kongresu došla je do najvećeg izražaja naša vjera u Krista, očitovala se naša volja, da 
se u svom životu ravnamo prema načelima katoličke vjere. Na ovom zborovanju pokazali smo, 
da nas nije mali broj, da nismo osamljeni, već da smo velika snaga, sinovi naroda koji ponosno 
ispovijeda svoju vjeru. Braćo, u životu naroda, kao i u životu pojedinca, ima lijepih i gorkih časo¬ 
va. Kada je čovjeku dobro, lako zaboravlja na Boga, ali kad ga pritisne nevolja, kada ga iz dana u 
dan zlo bije sa svih strana, kada ga ostavi sve na svijetu, ostaje mu jedina nada vjera u Boga, 
vjera u vječnu pravdu. I u životu naroda mijenjaju se dobri i loši deceniji, sretna i nesretna sto¬ 
ljeća. Naš narod pretrpio je u svojoj prošlosti mnogo zla. Kada se sve zlo srušilo na naš narod, 
kada su Turci osvojili devet desetina naše domovine i došli sve ovamo na našu najsjeverniju toč¬ 
ku u naše Međimurje; kada je narod ostao bez vođa, kada su crkve porušene, i jedan svećenik 
dolazio na 50 ili 100 km, u tim časovima, kada su nam sve bili oduzeli što su nam mogli oduze¬ 
ti, preostalo nam je jedino ono što nam nijedna sila ne može oduzeti, a to je bila vjera u Boga 
pravednika u našim dušama i tiha molitva na našim usnama, molitva pred slikom Majke Božje. 

Toj molitvi, toj čvrstoj vjeri imamo da zahvalimo, što smo se održali kroz tisuću godina. Kada je 
tuđinska sila bila najveća, kada je grofovska tlaka bila najteža, svećenik je bio uz svoj narod. Ka¬ 
da se Hrvatu branio njegov materinski jezik, vjera je čuvala potomstvu tu našu dragu materin¬ 
sku riječ. 

Bilo je velikih naroda, koji su redom propali, kada su izgubili vjeru u Boga, bilo je silnih carstava, 
koja su se srušila, kada je u njima zavladala nepravda. A ima malenih naroda, koji su se održali 
kroz tisućljeća, jer ih je spasila vjera, vjera u Boga, vjera u vječnu pravdu. 

Tim narodima svijetlilo je vječno svjetlo, presveti oltarski sakramenat. Vodio ih je Krist Spasi¬ 
telj. Naš narod bit će tako dugo jak i moćan, ako bude vjeran Bogu i crkvi, bit će narod buduć¬ 
nosti, ako bude u njemu ljubav jača od mržnje, ako sloga nadvlada razdor i zavist. 

Mi Međimurci ne ćemo da budemo zadnji, već hoćemo da budemo među prvima u katoličkom ži¬ 
votu i radu. 

Naše Međimurje je maleno, ali je naša vjera velika. 

šumu i Nikolu ustrijelio u potiljak. Vepar jest u ig¬ 
ri, ali u drugotnoj ulozi negoli u bečkom prikriva¬ 
nju zločina. I sam francuski veleposlanik Gremon- 
ville u Beču javio je kralju Luju XIV. da je »ban ubi¬ 
jen po nalogu Bečkoga dvora«. 

Spomenimo da je svečane sprovodne obrede oba¬ 
vio zagrebački biskup Petar Petretić 21. prosinca 
1664., i da je pedestak godina nakon toga ubojstva, 
u toj istoj šumi, kneginja Pignatelli podigla spome¬ 
nik Nikoli Zrinskom. 

GROBNICA GROFOVA ZRINSKIH 

U sv. Heleni zapušteno narodno svetište 

Dugo je osamljeno na podnožju međimurskih go¬ 
rica stajala apsida, ostatak nekada pavlinske cr¬ 
kve u svetoj Heleni i grobnice obitelji Zrinskih. 
Kraj nje se do pred kongresne dane u Čakovcu 
mogao vidjeti jedan dio pavlinskoga samostana. 
Nažalost, danas je sve uništeno! 

Godine 1376. osnovao je pavlinski samostan u 
svetoj Heleni Stjepan Lacković, poznat sa svoga 
tragičnoga završetka na saboru u Križevcima. 

Mijenjali su se gospodari Čakovca i Međimurja, 
ali pavlini su ostali do sudbonosnoga dekreta Jo¬ 
sipa II., koji im je ukinuo samostan. Iako su do¬ 
živjeli par desetaka godina poniženje radi prelaza 
Jurja Zrinskoga starijega na protestantizam, oni 
su opet dobili svoju zadovoljštinu. Juraj mlađi 
povratio se nagovorom pavlinskoga priora Iva Ba- 
kića u krilo Katoličke crkve i javno se u Sv. Hele¬ 
ni 13. travnja 1621. odrekao Luterove vjere. 

Pavlini su ostali čuvari grobnice sve do svoga ra¬ 
sula. U toj grobnici zakopani su mnogi odličnici 
iz rodova grofova Zrinskih. U njoj je sahranjena 
glava sigetskoga Leonide Nikole Zrinskoga, u njoj 
počivaju kosti Jurja ml., njegova brata Nikole i 
mnogih drugih toga roda, koji je našem narodu 
dao preko desetak banova. 

Obitelj grofova Zrinskih namrla je našoj povijesti 
divnih primjera vjere iz ljubavi prema rodu. Ona 
je kroz stoljeća ispunjavala našu povijest. 

I dok drugi narodi štuju svoje velikane i čuvaju s 
najvećim pietetom sve ono što podsjeća na njih, 
evo naš narod i njegova inteligencija zaboravila je 
na grobnicu grofova Zrinskih u Sv. Heleni, da joj 
dade zasluženi pietet. Bilo je dobronamjernih po¬ 
kušaja, da se ostatci nekadašnjeg pavlinskog sa¬ 
mostana sačuvaju i istraže, ali pokušaji nisu naišli 
na potporu javnih vlasti. 

Ostatci grobova grofova Zrinskih u Sv. Heleni 
uporno gledaju na nas i čekaju čas, da postanu 
svetište svih Hrvata. 

Profesor Ljuboslav Kuntarić 


VELIČAJNOST ČAKOVEČKOG KONGRESA 

Euharistijski kongres u Čakovcu bio je takva mani¬ 
festacija katolicizma, da je premašio i sva najoptimis¬ 
tičnija očekivanja. Prema jednodušnom sudu sviju, 
na njemu je sudjelovalo preko 60000 vjernika. Tako 
je taj kongres po broju sudionika ravan prvom veli¬ 
kom hrvatskom katoličkom kongresu u Zagrebu go¬ 
dine 1923. Euharistijski kongres u Čakovcu prešao je 
dakle preko granica pokrajinskoga kongresa. On se 
proširio na sve krajeve naše domovine i pretvorio se 
u opći narodni euharistijski kongres. 

Tu su se u zajednici vjere našle tisuće i tisuće vjernika 
iz Hrvatskog zagorja. Tu su bili zastupani vjernici iz 
Slavonije, s obala našeg Jadrana na Trsatu, i iz drugih 
krajeva. Prekomurski Slovenci došli su pod vod¬ 
stvom Jože Klekla u velikom broju. Trebalo je samo 
gledati taj šaroliki seljački svijet iz svih naših krajeva, 
kako se u gradu hrvatskih junaka Zrinskih, gdje je vr- 
cnula iskra slobode protiv austrijskog nasilja, među 
sobom upoznaje, pripovijeda svoje seljačke nevolje, 
tješi u teškim prilikama. 

Trebalo je samo vidjeti lica tih naših seljaka, kako su 
sjala od radosti, kako su bila utješena kao nikada do 
sada, kako su bila puna nade u bratskoj slozi i u vezi s 
Presvetom Euharistijom. Baš Presveta Euharistija 
digla im je danas srca u nebeske visine i učinila ih ne¬ 
kim nadzemaljskim mističnim bićima, dala im novo¬ 
ga zamaha, oduševila ih do vrhunca, ulila im nove 
snage. Baš Presveta Euharistija liječila je njihove rane. 
Brat uz brata, seljak uz seljaka, tisuće uz Euharistiju 
grlili su se, ljubili, hrabrili, bodrili. Tu se vidjela veliči¬ 
na duše našega seljaka. Nije on materijalist, nije on 
privezan uz blago ovoga svijeta, nije on oportunist, ne 
gleda on na svoju korist. On se danas očitovao kao 
div idealizma, kao borac, kao onaj, koji znade sebe i 
svoje koristi podrediti općem dobru. Pod Presvetom 
Euharistijom visoko se dakle digla duša toga muče¬ 
ničkoga seljaka i pokazala pred čitavim svijetom he¬ 
rojstvo žrtve. 

Euharistijski kongres u Čakovcu bio je neviđena du¬ 
hovna manifestacija. Njegov izvanji sjaj nije bio ništa 
drugo nego samo slabi odsjev unutarnje duhovne ve¬ 
ličine. Narod je u desecima tisuća upravo hrlio na is¬ 
povijedi i pričesti. Na stotine svećenika iz Međimur¬ 
ja i iz obližnjih krajeva ispovijedalo je kroz tri dana 
bez prestanka s malim odmorom od dva sata poslije 
ponoći do četiri sata u jutro. Ispovijedalo se ne samo 
u prostranoj franjevačkoj crkvi, nego u franjevačkim 
predvorjima samostana, u vrtu, po gradskim ulicama. 
Pokornici su dolazili u masama, klečali pred svećeni¬ 
cima i ispovijedali svoju vjeru i svoje grijehe. 

Kroz tri dana euharistijskoga kongresa podijeljeno je 
preko 30000 svetih Pričesti. Na Kongresu su propo¬ 
vijedali naši najbolji propovjednici, koji su oduševlja¬ 
vali narod za Boga, za vjeru, za istinu i pravicu. Čitavi 
Čakovec je ova tri dana pretvoren u jedno veliko sve- 

tište. Sve je to bilo sveto: i ulice, i kuće i trgovi i dvo¬ 
rišta kuća. Svuda su bile svete slike, molitva, svuda 
crkvena pjesma. 

S prozora sam gledao svetačke seljačke obraze, 
preobražena lica djece, oduševljenje muževa i žena. 
Pričest na ulicama trajala je sate. Iza njih, koji se pri- 
češćuju, ulaze u grad ulicama procesije iz međimur¬ 
skih i zagorskih sela i župa. Naprijed nose čvrste se¬ 
ljačke ruke veliki križ. Čvrsto su ga pritisnule na gru¬ 
di. Taj križ je sve tomu narodu u teškim nevoljama. 
Iza njega stupa četa seljaka, seljakinja, djevojaka, ne¬ 
vine djece. Svi su danas u svečanom ruhu. Pjevaju cr¬ 
kvene pjesme bez prestanka i gledaju na križ pred so¬ 
bom. 

Takvi se prizori ne mogu opisati, nego samo doživjeti 
i vidjeti. Ili treća slika. Propovjednik govori u crkvi 
oko deset sati noću. Njegov se glas i njegove svete ri¬ 
ječi prenose na ulice i trgove. Svatko može čuti pro¬ 
povijedi i u svojoj sobi. I gle, ljudi su posjedali po tr¬ 
govima i ulicama, sklopili su ruke na prozorima kuća, 


Jedinstvo svećenstva i naroda 

Euharistijski kongres u Čakovcu pokazao je 
napokon i najveću ideju, a to je sloga i jedin¬ 
stvo seljačkoga naroda s katoličkim svećen¬ 
stvom. Ta se sloga pod sjenom Presvete Eu¬ 
haristije kroz ova tri dana očitavala u takvoj 
veličini, da je ništa nije kadro raskinuti. Naše 
katoličko svećenstvo na čelu s katoličkim 
episkopatom stoji uz svoj narod, drži sa svo¬ 
jim narodom. Ono je niklo iz njegova opanka, 
ono je odgojeno i odraslo u seljačkim kućama, 
□no je dakle seljačko, narodno. Ta sloga naro¬ 
da i svećenstva nije izvanja nego duboko unu¬ 
tarnja. 

To se najbolje vidjelo kod dočeka dvojice hr¬ 
vatskih najviših crkvenih predstavnika, zagre¬ 
bačkih nadbiskupa. Ogromne mase seljačko¬ 
ga naroda smatraju ih svojim sinovima. Mla¬ 
doga nadbiskupa-koadjutora smatra narod 
svojim najbližim bratom. Dolaze k njemu u so¬ 
bu, razgovaraju s njime bez svakih ceremoni¬ 
ja, zdrave se s njime kao sa svojim susjedom, 
pitaju ga za zdravlje i za prilike u Krašiću, 
razgovaraju o ljetini, o poljima i o svim seljač¬ 
kim poslovima. Eno prvog dana navečer došli 
su s nadbiskupom u moju sobu. Razgovaraju 
s njime i mole ga, da prilikom bakljade kaže 
narodu seljačku riječ utjehe. 

I nadbiskup-koadjutor kazao je kroz prozor 
kratku seljačku riječ, koja ih je sve uzdigla. Ti¬ 
suće su manifestirale svome nadbiskupu, ti¬ 
suće su dizale svoje oči, da vide njegovo lice. 
Mladi nadbiskup-koadjutor govorio je bez sva¬ 
koga nakita. Jednostavno seljački, da ga je 


i slušaju s najvećom pažnjom svete riječi. Kroz muk¬ 
lu noć prolazi sveti glas propovjednikov, daje poseban 
ton čitavoj svečanosti, razliježe se u tihoj noći daleko 
preko gradskih ulica po poljima, na kojima se zelene 
kukuruzi! 

Ali je Euharistijski kongres u Čakovcu pokazao jasno 
pred svima veličinu ideje sv. Franje i franjevačkog re¬ 
da. Na čelu euharistijskog odbora stoji eksprovincijal 
i gvardijan provincije sv. Cirila i Metoda o. Mihael 
Troha. On je za ovaj kongres počeo raditi već prije 
godinu dana sa svojim najbližim suradnicima: direk¬ 
torom trgovačke škole prof. Antunom Matasovićem 
i profesorom Ljuboslavom Kuntarićem. 

Čakovečki franjevački samostan i čakovečka franje¬ 
vačka župa pokazala je i ovom prilikom svoju snagu, 
jakost ideje sv. Franje. 



S jedne Tijelovske procesije u Čakovcu. Pobožnost puka plod je i 
euharistijskog kongresa održanog u Čakovcu 1935. 


svatko mogao razumjeti. Ovaj veliki Euharis¬ 
tijski kongres u Čakovcu novo je svjedočan¬ 
stvo da danas vrijedi kao najveća svetinja 
potpuna sloga i jedinstvo klera s našim naro¬ 
dom. Katolička crkva, katolički episkopat, ka¬ 
toličko svećenstvo evo drži sa svojim hrvat¬ 
skim narodom. Ono je uz njega. Ništa ga ne 
može rastaviti od srca i duše svoga naroda. 
Ništa ga ne može istjerati iz njegove sredine. 

Katolička crkva, katolički episkopat i katoličko 
svećenstvo ne vodi nikakve politike. Ono je iz¬ 
van i iznad politike, ali Katolička crkva, kato¬ 
lički hrvatski episkopat i katoličko hrvatsko 
svećenstvo drži čvrsto sa svojim narodom. 
To je njegova sveta dužnost od samoga Boga 
mu dana. On se te dužnosti ne može nikada 
odreći. Na tu ga dužnost sili ne samo sva 
vjekovna prošlost nego i zapovijed Božja. Od 
te dužnosti ne će katoličko svećenstvo nitko 
odvratiti: niti laskanja, niti prijetnje, niti kak¬ 
va politička mešetarenja, niti kakve političke 
stranke, niti kakve diplomacije, niti sve intri¬ 
ge zajedno, jer katoličko svećenstvo dobro 
znade, da kad drži sa svojim narodom, da 
stoji na strani istine i pravde. 




BLAŽENI ALOJZIJE STEPINAC -4 [god. XI. D 200-4. 


SVJEDOČANSTVA 


GODIŠNJICA SMRTI ŽUPNIKA JOSIPA VRANEKOVIĆA 


U ponedjeljak 26. srpnja ove godine navršilo 
se 40 godina kako je u Krašiću od podmukle 
bolesti karcinoma umro krašićki župnik Josip 
Vraneković. Znakovito je da su poslije Kardi¬ 
nala i njegova župnika još dvojica Vranekovi- 
ćevih nasljednika, na istom mjestu, umrla shr¬ 


Svaki susret plemenitih ljudi počinje iskrenim poz¬ 
dravom. I ja vas svakoga radosno pozdravljam, a 
Bogu i gospodinu župniku zahvaljujem što su mi 
omogućili ovaj današnji susret tu, na ovom svetom 
krašićkom mjestu, s kojim me vežu tolika draga 
sjećanja. 

Ondašnjim udbašima i njihovim »sucima« skupo 
sam plaćao te svoje »ulaznice« ovamo k dragom 
nam Nadbiskupu, ali nije mi bilo žao! Ovamo sam 
dolazio s tugom u duši, a odavde sam se vraćao ut- 
ješenog i raspjevanog srca. Nadbiskup mi je bio i 
tješitelj i savjetnik. 

Znam da nas je volio, a i mi smo njega voljeli bes¬ 
krajno! 

U dugoj povijesti ove krašićke župe izredali su se tu 
brojni župnici ove župe, i domaći svećenici ovdje 
rođeni. Dvojica od svih njih nadmašili su sve druge: 
nadbiskup kard. Stepinac, i tadašnji župnik Josip 
Vraneković. I nekako mi uvijek bude žao: Nadbis¬ 
kupa s pravom veličamo i ponosni smo s njim, ali 
žao mi je što sve više kao da zaboravljamo njegovog 
supatnika: župnika Vranekovića, koji je - uz Nad¬ 
biskupa i baš radi njega - možda i više i teže trpio, 
jer oni zli ljudi nisu se usuđivali Nadbiskupu činiti 
neka zla djela koja su činili župniku Vranekoviću. 

Za župnika Stjepana Huzeka, koji je župnikovao 
od 9.VII.1891. do 25.11.1925., zapisano je da je 
bio »revan za Crkvu Božju i za duhovnu pastvu, a 
najveće mu je djelo ova divna »krašićka katedrala«, 
koju je gradio sa svojim župljanima, ljudima česti¬ 
tima, plemenitima i dobrim vjernicima, koji su se 
isticali umjerenošću, poštenjem, i prevednošću. Is¬ 
tinitost tih tvrdnji često je potvrđivao i sam Kardi¬ 
nal u našim razgovorima. 

Danas 26.VII.2004. spominjemo se župnika Josipa 
Vranekovića, koji je ovdje župnikovao od 
13.11.1950. do 26.VII.1964. - 14 mučnih godina! 

To je bio jedini župnik koji je imao kardinala, svog 
nadbiskupa za »kapelana«! 


vana istom bolešću. Svetu misu je predvodio i 
propovijedao preč. Josip Gjuran, Vranekovi- 
ćev školski kolega i sudrug njegove krašićke 
Kalvarije. Sa zahvalnošću se spominjući Vra- 
nekovićeve žrtve, tu propovijed donosimo u ci¬ 
jelosti. 


A čudesan je bio Vranekovićev dolazak za župnika 
ove župe! Čudesan i neobjašnjiv! 

Kažu da Duh Sveti upravlja i vodi Crkvu. Ja ne 
znam da li baš pri svakom, no pri župničkom ime¬ 
novanju Vranekovića za krašićkog župnika svakako 
jest! To je pokazano i dokazano! 

Kad je 4. veljače 1950. umro župnik Andrija Bari- 
šić, tada je vrhovna uprava Nadbiskupije odlučila 
brže-bolje poslati amo jednog tada mladog svećeni¬ 
ka za novog župnika (Op. ur.: Radilo se o samom 
vlč. Đuranu, tada kapelanu u Kloštru Podrav¬ 
skom), ali to nije dopustio Duh Božji! 

Onda je dobio dekret jedan drugi, isto mlad i spo¬ 
soban svećenik, ali ni njemu nije dopustio Duh 



Kardinal Stepinac na izdržavanju kazne u Krašiću, u pratnji 
vjernog svećenika Josipa Vranekovića, krašićkog župnika 

Isusov! Bog je naredio Udbi da tog svećenika 
uhapsi i da ga drži u zatvoru a da ni sami udbaši ni¬ 
su znali zašto. (Op. ur.: Riječ je o vlč. Faustinu 
Čubraniću, kapelanu u Vrbovcu. Kad se on vraćao 
iz Zagreba, gdje mu je u Nadbiskupskom duhov¬ 
nom stolu uručen dekret za Krašić, na željezničkoj 
ga je stanici uhitila Udba i nikada mu nije bilo re¬ 
čeno zašto. Činjenica je, da on nije mogao nastupi¬ 
ti župničku službu u Krašiću.) 

Tada je Bog, iz vojarne one zloglasne »narodne armi¬ 
je« u Nišu, izvukao mladog svećenika Vranekovića 
koji je ondje bio na odsluženju »vojnoga roka«, i do¬ 
veo ga u Zagreb i postavio za krašićkog župnika. 

Radi čega su bile sve te Božje intervencije oko no¬ 
vog krašićkog župnika? 

Tada, u veljači 1950. još ni sam Tito nije znao da će 
u prosincu te iste godine, iz lepoglavske tamnice 
ovamo biti prebačen Božji ljubimac, nadbiskup 
Stepinac. 

Bog je jedini to već tada znao, i pripremao. Krašić 
je trebao dobiti župnika od posebne vrijednosti, 
osposobljenog za sve što je uskoro nadolazilo. 
Krašić je trebao dobiti župnika i ekipu časnih ses¬ 
tara koji su dorasli zbivanjima što su - kao teška 
oluja - nadolazila... 

Sam je Bog odabrao mladoga Josipa Vranekovića 
za ovdašnjg, krašićkog župnika. Po Božjem je dek¬ 
retu Vraneković ovamo došao i tu dovršio tešku ži¬ 
votnu borbu. Ni sam Vraneković tada još toga nije 
bio svjestan, a kad se sve ono odvijalo, izdržao je 
»snagom Božjega Duha«. 

Vi stariji, koji ste proživljavali ona zla vremena ko¬ 
munističke strahovlade, vjerojatno niti u vječnosti 
nećete zaboraviti što je sve Krašić tada podnosio, a 
pogotovo župnik Vraneković... 

I kad se navršilo vrijeme i događaji koje je Bog od¬ 
redio, naš je dragi Nadbiskup bio »uzet k Ocu ne¬ 
beskom«, a župnik je još 4 godine ostao. 

Čudna neka bolest zahvatila je i župnika. U bolnici 
Rebro u Zagrebu često sam mu dolazio: »Ad con- 
solationem!« 

»Obećao sam, i to ću i učiniti ako ti doktor dozvoli.« 
Otišao sam njegovom doktoru i zamolio sam ga: 

»Molim vas, doktore, recite vlč. Vranekoviću da ne 
može na put u Nedelišće.« 

»Recite mu to vi, ako se usuđujete! Nego, ja ću 
Vam dati sestru bolničarku na put. Ako li vam na 
putu umre, dovezite ga kući u Krašić i za pol sata 
javite da je umro«, uputio me doktor. 

Te nedjelje u jutro sretno sam ga dovezao u Nede¬ 
lišće. Bio je na misnom slavlju mladomisnika, i na¬ 
kon mise vratio sam ga živa u bolnicu. 

Te subote popodne, biskup Kuharić i ja došli smo u 


bolnicu po njega i dovezli smo ga u Krašić. 

Biskup Kuharić brzo se trebao vratiti u Zagreb, a ja 
sam ostao tu uz njega sve do poslije ponoći. Pridoš¬ 
li su i župnik iz Plješivice vlč. Drago Spanić, i žup¬ 
nik iz Draganića vlč. Zvonko Starčević. 

Vraneković je ležao u istoj sobi i na istom krevetu 
na kojem je umro i Kardinal. Pod istom onom Gos¬ 
pinom slikom na zidu iznad kreveta! 

Vlč. Spanić svojim je šalama i sjećanjima iz davnog 
sjemenišnog đačkog i studentskog života umiruće¬ 
ga Vranekovića tako oraspoložio, razveselio, da je 
posve zaboravio na bolest... 

Nešto poslije ponoći razišli smo se svatko u svoju 
župu. Pri odlasku zapitao sam ga: 

»Dekane, da sad dođe ovamo naš Eminenca, pa da 
ti kaže: Zupniče, hajde za mnom...?!« 

Nasmiješio mi se i tiho rekao: »Bilo bi to divno!« 

Već je počelo svitati rano nedjeljno jutro i blagdan 
sv. Ane, kad sam se, preko Pribića i Slavetića, vra¬ 
ćao u Svetu Janu... 

Kad smo, nakon poldanje mise, izlazili iz svetojan- 
ske crkve, došao mi je g. Ljubo Klemenić, taksist iz 
Jaske i sa suzama rekao: 

»Župnik krašićki umro je pred malo više od pola 
sata...« 

Dakle: Dok smo slavili blagdansku misu u Sv. Jani, 
blaženi je Kardinal s Isusom došao po svog i našeg 
dragog župnika i dekana Vranekovića... 

Sprovodno misno slavlje tu u crkvi predvodio je 
nadbiskup Seper, a sprovod od crkve do groblja 
pom. biskup Kuharić. Tamo na groblju dogodio se 
čudesni znak: biskupska kapica s Kuharićeve glave 
sletjela je ne župnikov lijes u grobu. Netko je sko¬ 
čio u grob i vratio ju biskupu. 

Na izlazu iz groblja rekao sam nadbiskupu Kuhari- 
ću: 

»Jesi li vidio? Znaš li što to znači?« 

»Znam.«, rekao je. »Bila je to njegova!« 

Najvjerojatnije: da Vraneković nije bio onako izne¬ 
nadno teško bolestan, vjerojatno bi on bio na Ku- 
harićevom mjestu. 

Eto: tu se i opet sam Bog upleo. Nije dopustio Vra¬ 
nekoviću biskupsku čast, nego nešto daleko vrjed- 
nije: vječno blaženstvo. »Dođi, blagoslovljeni od 
Oca mojega, i primi nagradu: Blaženstvo! Kako li je 
Bog dobar! Izmučenog Vranekovića uzeo je k sebi, 
a Kuhariću je natovario teški križ cijele hrvatske 
nacije! 

Tako je Krašić pribrojio još svoju dvojicu »blaženi- 
ka« k svim onim bezbrojnim svojima i Božjima... 

Josip Gjuran 


21 





W BLAŽENI ALOJZIJE STEPINAC 4 Cgod. XI.3 200-4. 

Vjerni Djevici slavnoj; 
hrvatski velikani srca i uma 

Franjevačka provincija Presvetoga Otkupitelja iz¬ 
davač je zbirke članaka »Vjerni Djevici slavnoj; 
hrvatski velikani srca i uma«, autora don Rozarija 
Sutrina, svećenika i kanonika Zadarske nadbisku¬ 
pije. Na 200 stranica abecednim redom u formi 
eseja opisana su 52 uglednika, »velikana srca i 
uma« iz hrvatske crkvene i kulturne povijesti: 

(nad)biskupi, svećenici, prosvjetitelji, književnici, 
pjesnici, pedagozi i slikari. Autor donosi crticu o 
njihovom životu, koncizno prikazuje njihov stva¬ 
ralački opus i djelovanje, a opisuje ih i u kontekstu njihova štovanja Blažene Djevice Marije. BI. Aloj- 
zija Stepinca autor naziva »Promicateljem Marijinih kreposti«, a članke je posvetio i svecima Cirilu i 
Metodu, Franji Asiškom, Leopoldu Bogdanu Mandiću i blaženiku Ivanu Merzu. Ta je zbirka članaka, 
koje je vlč. Sutrin objavljivao posljednje desetljeće u splitskom mjesečnom vjerskom listu »Marija«, 
objavljena u povodu 60. obljetnice don Rozarijeva svećeništva, u znak zahvalnosti uredništva lista 
»Marija« za dugogodišnju suradnju i kao poticaj vjernosti i nasljedovanju Marije. 



BI. A. Stepinac radosno 
pozdravlja dječake 
Ivana i Jeronima Brizić 
u Emausu 1937. 


MOJA SJEĆANJA NA BL. KARDINALA A. STEPINCA 

Zovem se s. Benjamina Dud. Rođena sam u Dunj- 
kovcu, župa Nedelišće, 3. rujna 1918. Roditelji mi 
se zovu Franjo i Katarina rod. Santa. Krštena sam 
4. rujna, i na krštenju sam dobila ime Jelena. Sv. 
krizmu mi je podijelio preuzv. g. nadbiskup Alojzi- 
je Stepinac. Tada je sv. krizmu primio i moj brat 
Franjo i sestre Katarina i Amalija. Bilo je to 1935. 
godine. U našoj župi nije bilo krizme deset godina. 
Prigodom te krizme jedan je čovjek nešto izvikivao 
iz politike. Nadbiskup je prestao krizmati i poslao 
nekoga da mu poruči da više ne izvikuje. Osjećalo 
se da su već tada neki čudni ljudi bili protiv nadbis¬ 
kupa. Ćula sam da su ga u Macincu neki na putu 
ružno dočekali. Naša ga je župa lijepo primila. 

Te sam 1935. godine stupila u Uršulinski samostan 
u Varaždinu. Jednom prigodom preuzv. g. nadbis¬ 
kup je došao u našu župu u pratnji g. Metzgera, oca 
naše sestre Gonzage, koji je bio inače visoki časnik. 
Nadbiskup je zamolio župljane da iza sv. Mise osta¬ 
nu pred crkvom svi muškarci. Preporučio je toga 
gospodina, koji je govorio vjernicima o sretnom 
braku s brojnom djecom. Spomenuo je jednog ofi¬ 
cira koji ima pola tuceta djece, a na kraju je rekao 
da je upravo to on. Taj je gospodin bio vrlo pobožan 
i pratio je češće nadbiskupa. Budući da sam bila u 
crkvi s tatom, ostala sam s njime i to zapamtila. 

Posebno sam doživjela susret s Preuzvišenim kao 
juniorka prigodom kanonske vizitacije oko 1940. 
godine. Nisam puno zapamtila što je govorio, ali 
sam dobro zapamtila kad nam je govorio da mu je 
na srcu da redovnice budu svete. Bio je skroman, 
vrlo povučen i nije puno ispitivao. Isto je tako po¬ 
nizno i skromno hodao po gradu. 

U Varaždinu, 26. kolovoza 2002. s. Benjamina Đud 


DIJELJENJE SVE'ic 

POTVRDE U LEPOGLAV11953. GODINE 

Od Duhovnog stola u Zagrebu bio je određen da¬ 
tum 2.kolovoza 1953. godine.Toga dana bila je ned¬ 
jelja. Međutim u petak navečer dobio sam brzojav 
od Duhovnog stola u 20 sati navečer: »Sutra hitno 
dođite u Zagreb.« Bio sam tada sam na župi. Ono 
što se kaže, prije firme čeka te još stotinu poslova, a 
ti moraš putovati u Zagreb. Drugi dan, rano ujutro, 
otputovao sam autobusom u Zagreb. Na Duhov¬ 
nom stolu odmah me primio ordinarij dr. Franjo 
Salis Seewis i zapitao me: »Kako ste Vi oglasili ras¬ 
pored za firmu?« Odgovorio sam mu: »Vi dolazite u 
Lepoglavu u 9 sati, a zatim polazimo u Purgu, gdje 
će biti dijeljenje svete Potvrde.« On mi odgovori: 
»To se mijenja. Sutra ujutro postavite mi jednoga 
svećenika, koji će čekati naš auto u Očuri. On će 
sjesti k nama u auto i vodit će nas direktno u Purgu. 
Ne ćemo se navraćati u Lepoglavi u župni stan.« 
Sto sam mogao na to reći, nego ono vojnički: »Ra¬ 
zumijem!« I vratio sam se prvim autobusom kući. 

Čim sam došao kući, išao sam na poštu i telefonirao 
sam Zuku u Bednji neka sutra ujutro oko 8,30 sati u 
Očuri, ili Sumecu, čeka biskupov auto, i neka ih po¬ 
vede u Purgu. Sto je razlog te promjene, nije mi bilo 
poznato. Drugi dan, tj. u nedjelju, poslao sam sve 
potrebne stvari u Purgu. I sam sam otpješačio tamo. 
Ovdje treba dodati, da je naša župna crkva u Lepog¬ 
lavi bila komisijski zatvorena 1952. godine. 

Kasnije sam čuo pripovijedati, da je omladina u res¬ 
toranu u Lepoglavi čekala znak, kada treba poći na 
put prema Purgi, da napadne biskupa i spriječi dije¬ 
ljenje svete Potvrde. Negdje oko 9 sati dojurio je u 
restoran jedan komunist i zavikao im je: »A što vi če- 

kate ovdje? Biskup je već u Purgi!« Radi mnoštva lju¬ 
di nisu se komunisti usudili napasti biskupa kod ka¬ 
pele, nego su dobili novo naređenje, da ga dočekaju 
na putu, kada se bude vraćao u Lepoglavu na objed. 

Kada sam ja u Purgi od naših ljudi saznao za taj 
plan, odmah sam o svemu obavijestio biskupa. Bi¬ 
lo je tada već oko 10 sati, djeca i vjernici već su 
stigli, i biskup je odredio da se odmah dijeli Sveta 
potvrda. Sveta misa će biti nakon Potvrde. Tada 
biskup reče, neka svetu misu služi jedan od prisut¬ 
nih svećenika, a mene zapita, da li imade koji dru¬ 
gi put, kojim bi mogao iz Purge otići u Zagreb. Ja 
sam mu odgovorio da imade jedan slabi poljski 
put. On je rekao: »Tim ćemo se putem spustiti na 
glavnu cestu.« Tako je i bilo. Ja sam s biskupom 
sjeo u auto i vodio sam ih, a vozio je velečasni Mi- 
jo Pišonić, tajnik Nadbiskupije. Kada smo stigli na 
glavnu cestu, biskup se s autom preko Bednje i 
Krapine vratio u Zagreb, a ja sam se glavnom ces¬ 
tom vratio u župni stan. 

Nakon svete mise svećenici su se vratili na objed u 
Lepoglavu, a djeca, kumovi i roditelji svojim kuća¬ 
ma. Kasnije su nam vjernici pripovijedali, da su 
dečki, uglavnom strani, čekali u kukuruzu da na¬ 
padnu biskupa, kada se bude vraćao u Lepoglavu 
na objed. Ni drugi put nisu ga dočekali. Još sam 
čuo pripovijedati, da su ljudi kasnije našli u kuku¬ 
ruzu neke ceduljice na kojima su bile napisane pa¬ 
role: »Dolje biskup Lach, rušitelj svećeničkih ud¬ 
ruženja! Dolje klerofašisti!« Očito su bili krivo in¬ 
formirani, koji će biskup doći! 


Ono što nije uspjelo u Lepoglavi, tj. spriječiti dijelje¬ 
nje svete Potvrde, uspjelo je za sedam dana kod 
Cvetlina. Bila je subota, 8.kolovoza 1953. godine. 
Biskupa Salis Seewisa vozio je velečasni Mijo Pišo¬ 
nić. Jedna grupa komunista dočekala je biskupov 
auto na cesti između Trakošćana i Cvetlina. Oni su 
se ispriječili na cesti i zaustavili su auto. Tražili su da 
biskup izađe iz auta. On se nije dao iz auta. On nije 
htio izaći.Tada su probušili jednu gumu na autu. 
Tvrdili su, da je narod protiv biskupa i protiv firme. 

Nakon nekog vremena raspravljanja, Pišonić je us¬ 
pio probušenu gumu zamijeniti rezervnom, okre¬ 
nuo je auto i s biskupom se vratio u Zagreb. Toga 
dana nije bilo firme na Cvetlinu. 

Ovdje treba nešto dodati. U posjet gospodinu žup¬ 
niku u Gornje Jesenje, velečasnom Antunu Pemu, 
povremeno je navraćao udbaš iz Krapine. Nagova¬ 
rao ga je da se upiše u Staleško svećeničko udruže¬ 
nje i tražio je neke informacije. Pem se nije želio 
upisati u Udruženje i nije se bojao udbaša. Zajedno 
su popili čašicu vina i debatirali. Taj udbaš došao je 
u posjet Pemu nekoliko dana nakon što je bila one¬ 
mogućena firma na Cvetlinu. Obratio se župniku i 
cinički mu je rekao: »Da li ste čuli, kako je narod 
spriječio biskupa da dijeli svetu Potvrdu na Cvetli- 
nu?” A Pem mu je rekao: »Recite Vi meni, tko je 
tom narodu platio pijacu' u Trakošćanu, prije nego 
što su išli na doček biskupu?« Udbaš nije znao od¬ 
govoriti na to Pemovo pitanje. Kako su komunisti 
pokušavali likvidirati katoličku vjeru u državama u 
kojima su 1945. godine došli na vlast? Držali su se 

one poznate rečenice iz Svetoga pisma: »Udarit ću 
pastira i ovce će se razbježati!« U zatvor su strpali 
glavne predstavnike Katoličke Crkve: u Poljskoj, 
Cehoslovačkoj, Mađarskoj i Jugoslaviji. Našeg 
nadbiskupa dr. Alojzija Stepinca osudili su na 16 
godina robije i odveli u zatvor u Lepoglavu. 

Komunizam je vladao terorom i strahom. Oni su 
htjeli zatrti vjeru u dušama ljudi. Prisiljavali su sve¬ 
ćenike da se upišu u Staleško udruženje svećenika. 
Kako su ih prisiljavali? Klevetama, velikim porezi¬ 
ma, suđenjima, logorima i ubijanjima. Jedan prim¬ 
jer: Stjepan Ivek bio je župnik u Svibovcu. Njega 
su dulje vremena nagovarali, da se upiše u Udruže¬ 
nje. Kako unaprijed spomenute mjere nisu donije¬ 
le rezultata, pozvali su ga u vojsku, u rezervu, i to 
na dugački i isrcpljujući manevar. Jedva se živ vra¬ 
tio iz toga manevra i upisao se u Udruženje! Nika¬ 
da se nije čulo, da bi on bilo kojega svećenika prija¬ 
vio Udbi! Pojedini vjernici su se nekada zauzimali 
za svoga župnika. Ali je to bilo nekada i vrlo riskan¬ 
tno. Htjeli su biskupe i vjernike odijeliti od pape i 
osnovati neke nacionalne Crkve. 

Nakon ovih nekoliko rečenica lakše ćete razumjeti, 
što se to događalo 1953. godine! Zašto je biskup 
Salis pozvao župnika iz Lepoglave na razgovor u 
Zagreb, prije firme 2. kolovoza 1953. godine. Da 
bismo to lakše razumjeli, moramo se vratiti nekoli¬ 
ko dana unatrag. Incident se dogodio u Križevcima 
26. srpnja 1953. godine. Biskup dr. Josip Lach toga 


se dana iz Bjelovara navratio sa svojim suradnicima 
u Križevce. U njegovoj pratnji su bili slijedeći: dr. 
Franjo Grundler, Nikola Stojanović i Vilim Per- 
njak. Auto je vozio Stjepan Kranjčec. Došli su u 
posjet župi i župniku. Kod župnika bila je večera. 
Komunisti su skupili veći broj svojih pristaša. Naj¬ 
prije su na ulici izvikivali: Dolje biskup Lach, razbi¬ 
jač svećeničkih udruženja. Provalili su i u župni 
stan, i bilo je mnogo verbalnih vrijeđanja. Biskup i 
dr. Grundler, nakon mnogih natezanja, ipak su se 
uspjeli autom vratiti u Zagreb, a ostali svećenici su 
se mogli u Zagreb vratiti vlakom, koji je iz Križeva¬ 
ca polazio ujutro oko 4 sata. 

Tek nakon ovih navoda može se lakše razumjeti, 
kako je biskup Salis Seewis s velikim strahom i op¬ 
rezom dolazio na firmu u Lepoglavu. 

Ovdje bih još samo dodao, kako je župnik u Cvet- 
linu gospodin Dragutin Lončarić opisao u Spome¬ 
nici, zašto nije bilo firme na Cvetlinu 8. kolovoza 
1953. godine. U tom kratkom opisu vidi se kakav 
je strah vladao među nama svećenicima. Svaki 
župnik dužan je sve važnije događaje, koji su se do¬ 
godili u jednoj godini, upisati u knjigu Spomenicu. 
Pročitajte što je zapisao župnik Lončarić za firmu. 

»Po cijelom kotaru nije se mogla podjeljivati sveta 
Potvrda, tako je nije bilo ni na Cvetlinu. Uzrok zaš¬ 
to je nije bilo, upisat će se u anale same biskupije, 
a u ovu knjigu nije zgodno da se bilo što napiše!« 

Mato Repić, župnik u miru 



Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 

i spremnost trpjeti za njega sve do mučeničke smrti. 

Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služili Crkvi kako joj je on služio 
sve do darivanja vlastitog života za nju. 

Njegova živa vjera u Isusa Krista i postojana ljubav prema Crkvi 
neka nas učvrste u borbama života na putu vječnoga spasenja. 

Po njegovu zagovoru udijeli milost svoga blagoslova našim biskupima, svećenicima, re¬ 
dovnicima i redovnicama, svećeničkim i redovničkim pripravnicima, našim obitelji¬ 
ma, da budu čvrste u vjeri i blagoslovljene novim i brpjnijim životima. 

Budi utjeha svim starijim osobama te pomoć bolesnicima i patnicima. Očeve i majke, 
djecu i mlade očuvaj od unutarnjih i vanjskih pogibelji duše i tijela. Udijeli milost 
svećeničkih i redovničkih zvanja našoj župi, našoj biskupiji i Crkvi u Hrvata. 

/Po njegovom zagovoru udijeli mi milost... / 

Po Kristu Gospodinu našemu. Amen. 

Oče naš, Zdravo Marijo, Sveta Marijo, Slava Ocu... 

»MARIJA I SVEĆENIK DANAŠNJICE« 


Misli bi. Alojzija Stepinca za razmatranja u 
listopadskim pobožnostima i radosno prih¬ 
vaćanje svećeničke vjernosti 

Pismo, bez datuma, naslovljeno: »Marija i svećenik 
današnjice« kardinal je napisao je u Marijanskoj 
godini 1954. svećenicima okupljenima na duhovnu 
obnovu u svetištu Majke Božje Remetske; u pismu 
je izložio potrebu i ljepotu svećeničke duhovnosti 
utemeljene na pobožnostima prema Majci Božjoj i u 
nasljedovanju njezinih kreposti. 

Marija i svećenik današnjice 

Braćo svećenici! 

I profana povijest i Biblija svašta su nam već zabilje¬ 
žile kroz ovih nekoliko tisuća godina od stvaranja pr¬ 
voga čovjeka do danas. Zabilježile su nam prvo bra- 
toubojstvo na zemlji, kad je Kajin ubio Abela. 1 Zabi¬ 
lježile su nam rodoskvrnuća, kad je Juda sagriješio sa 
snahom svojom Tamarom 2 a Ruben sa ženom oca 
svojega Jakova, Balom. 3 Zabilježile su nam bune pro¬ 
tiv zakonitih poglavara, kad su se Kore, 4 Datan i Abi- 
ron pobunili protiv Mojsija i Arona 5 ili buntovni sin 
Absalon protiv oca svojega, kralja Davida. 6 Zabilježi¬ 
le su nam primjere lakomosti, kad je npr. Nabal us¬ 
kratio Davidu i njegovim gladnim ljudima koricu 
kruha, makar im je toliko dugovao, a bio tako bogat. 7 
Zabilježile su nam primjere najgadnijeg idolopoklon- 
stva, kad su ljudi, obdareni razumom i slobodnom 
voljom, bacali svoju nevinu djecu u ždrijelo Moloha, 
ražarenog ognjem. 8 Zabilježile su nam žalosne otpa¬ 
de od Boga živoga, kad se je na primjer najmudriji 
kralj svijeta, Salomon, kojemu se Bog dva puta osob¬ 
no javio, odmetnuo od Boga i okrenuo gadnim idoli¬ 
ma svojih stotina konkubina poganki. 9 Zabilježile su 
nam bezbrojne hule na Boga, kao one Antioha, Sena- 
heriba, Holoferna. 10 Zabilježile su nam bezbrojne la¬ 
ži, podvale, krive osude, kao onu, kad je bezbožna Je- 
zabela dala lažno optužiti i ubiti Nabota, da se do¬ 
mogne njegovog vinograda. 11 Zabilježile su nam toli¬ 
ke preljube, klevete, psovke, nečistoću, krađe, pljač¬ 
ke, ubojstva, da se nimalo ne čudimo onome, što ka¬ 
že Gospodin nakon općeg potopa, kad se Noa iskr- 



Slika Marije Pomoćnice koja se častila u Alojzijevoj 
obitelji i pod kojom je on primio milost od najranije 
mladosti častiti Bogorodicu 


cao iz barke u kojoj se spasio: » Sensus et cogitatio hu¬ 
mani cordis in malumprona sunt adolescentia sua.« 12 

Ali ovo naše doba kao daje nadvisilo svu zloću svih 
vremena do sada. Stari je poganin barem u iskre¬ 
nosti srca priznavao: » Video meliora proboque dete- 
riora sequor .« 13 Sequor zbog slabosti i bijede ljud¬ 
ske naravi, makar to oduravam. Ali današnji poga¬ 
nin se diči svojom zloćom i pokvarenošću. I ne sa¬ 
mo to, da se sam diči svojim prljavim djelima. Ne, 
on hoće da čitav svijet učini pokvarenim, kao što je 
i sam, i da svi priznaju zajedno s njime, da je svijet 
do sada bio u zabludi, a tekar sada spoznao istinu: 
kad nema više razlike između bijeloga i crnoga, iz¬ 
među istine i laži, kad se zločin začas može pretvo¬ 
riti u herojski podvig, a krijepostan čin proglasiti 
najtežim zločinom, ako se samo stavi druga gramo- 


1 Usp. Post 4,8-1 5. 

2 Usp. Post 38,6-30. 

3 Usp. Post 35,21-22. 

4 Korah. 

5 Usp. Br 16,1-15. 

6 Usp. 2 Sam 15-16. 

7 Usp. 1 Sam 25,1-39. 


8 Usp. Lev 17,19-23: 20,1-5: Jer 32,35. 

9 Usp. 1 Kr 11,1-13. 

10 Usp. 1 Mak 1,10-64: 2 Kr 32,9-19; Jdt 6,1 -13. 

11 Usp. 1 Kr 21,1-16. 

12 "Osjećaj i misao ljudskog srca opaki su od njegova 
početka.", Post 8,21. 

13 "Vidim i osjećam što je bolje, ali slijedim ono što je 
gore." 

fonska ploča na vijak, i oni koji zapovijedaju, dadu 
parolu - ovo je dobro a ovo je zlo! Ne postoji više 
dobro ex intrinseca necessitate 14 niti zlo ex intrin- 
seca necessitate, tako, da je nešto uvijek i svagdje 
dobro i nešto uvijek i svagdje zlo, bez obzira, da li 
se to kome dopada ili ne dopada. Dobro ili zlo 
danas je nešto samo ab extrinseco, ] 5 to jest ako 
onaj, koji drži vlast u rukama, to za takovo proglasi 
ili odbaci. Ali, kad čovjek tako duboko padne, on¬ 
da se ne smije čuditi, ako iz daljine već čuje glas 
Gospodnji koji prijeti poput strahovite oluje nes¬ 
retnom čovječanstvu: » Vae, qui dicitis malum bo- 
num et bonum malum, ponentes tenebras lucem et 
lucem tenebras ponentes amarum in dulce et dulce 
in amarumJ Vae qui sapientes estis in oculis vestris 
et coram vobis metipsis prudentes! Vae qui potentes 
estis ad bibendum vinum et viri fortes ad miscen- 
dam ebrietatem, qui justificatis impium pro mune- 
ribus et justitiam justi aufertis ab eo/« 16 

7 Braćo svećenici, ako tako duboko padnu 
laici, nije se puno čuditi. Ali, ako padnu i 
svećenici, a mogu pasti i padaju često, onda 
je to strašna stvar. Strašna zbog toga, što su oni od 
Boga određeni, da budu ))sal terrae «. 17 A kad padnu 
onda postaju bljutava sol, sol za koju veli Isus Krist 
na gori blaženstva, da md nihilum valet ultra, nisi ut 
mittatur foras et conculcetur ab hominibus «. 18 

Kad padne svećenik, strašna je to stvar jer je on od 
Boga određen, da bude » lux mundi «. 19 A kad pad¬ 
ne, onda više nije » lux mundi ut luceat omnibus qui 
in domo sunt «, 20 nego » scandalum« 2] A za takvoga 
vrijede riječi Kristove: »Q ui autem scandalizaverit 
unum de pusillis istis qui in Me credunt expedit ei, 


ut suspendatur mola asinaria in collo eius et de- 
mergatur in profundum mariš.« 22 

Svećenik je Ofnia i Fineesa sinove Helijeve, Bog je 
kaznio strašnom smrću u boju, jer su pružili tešku 
sablazan narodu izraelskom svojim svetogrđima, 
svojim nemarom u službi Božjoj. 

Zato je najveći interes svakoga svećenika, da u 
ovim danima, koji su puni pogibelji za njegov sve¬ 
ćenički život, njegovu svećeničku čast, a što je naj¬ 
važnije i njegov vječni spas, da taj svećenik drži 
stalno pred očima uzor, u koji da svaki dan upire 
oči. Da u svakoj pogibelji za svoju svećeničku čast i 
obraz, za svoju dušu, pruža ruke za pomoć k snaž¬ 
nom uporištu, koje mu je Bog u svojoj dobroti i lju¬ 
bavi dao upravo u današnjim vremenima. To je Bla¬ 
žena Djevica Marija, koja se u ovim danima pravog 
potopa zla i opačine, pojavljuje na nebu čovječan¬ 
stva kao ona otajstvena duga, što se pojavila na ne¬ 
bu u vrijeme iza općeg potopa patrijarhu Noi. Nije 
sigurno slučaj, da baš sada bezbošci sviju dlaka i 
boja tako bijesno udaraju na Mariju i izvrgavaju 
ruglu pobožnost prema Majci Božjoj. Sto više, da 
pokažu svoj prezir i mržnju prema Njoj, svakom 
zgodom pišu malim slovom Njezino sveto i uzviše¬ 
no ime. Tim više mora svećenik, kao što rekosmo, 
upirati svoj pogled prema Njoj, tom najuzvišeni- 
jem idealu svake svećeničke duše, osim dakako sa¬ 
mog velikog svećenika, Isusa Krista. Sto vam pak, 
braćo svećenici, govori danas Marija? 

3 Činjenica je, da je danas u teškoj pogibelji 
svećenikova čistoća. Nemoralna ženska 
moda, svakojako prljavo štivo, kino, stoti¬ 
ne namjerno postavljenih zasjeda sa strane neprija- 

telja Crkve, vrebaju na svećeničke duše, da ih liše 
velikog blaga, čistoće, da ih onda izvrgnu ruglu, da 
ih učine svojim robljem, s kojim će se poigravati i 
rabiti za svoje infamne svrhe. 

A svećenik mora ostati čist pod svaku cijenu, pa 
ma i cijenu svoga života. Ta zar nije upravo sveće¬ 
nik onaj, koji je primio vlast, kakve nema jednake 
na zemlji, vlast i čast, da doziva svaki dan na zem¬ 
lju Gospodara slave, da Ga drži svojim rukama kao 
nekoć Marija, da Ga dijeli vjernicima? Njegova 
dakle duša i tijelo moraju biti čisti, i iz dana u dan 
svetiji. Sveti Franjo Asiški, makar sam nije bio sve¬ 
ćenik, ipak je tako živo osjećao tu potrebu, da je 
svojoj redovničkoj braći svećenicima doviknuo: 
»Molim u Gospodu svu svoju braću, koji su sveće¬ 
nici Svevišnjega, da budu, kadgod služe Misu, čisti, 
i pravu žrtvu tijela i krvi Gospodina našega Isusa 
Krista čisto prinose.« 23 

A što je sveca potaklo da tako govori? Izvan svake 
sumnje misao na Djevicu Mariju, koja je Isusa po 
Duhu Svetom začela i u dane djetinjstva Njegovog 
na svojim Ga čistim djevičanskim rukama nosila. 
Toga Isusa, koga je Ona rodila, svojim Ga mlije¬ 
kom dojila, svojim djevičanskim rukama milovala i 
nosila, toga istoga Isusa drže svaki dan svećenikove 
ruke. Zar nije dakle posve naravno, da budu čiste, 
koliko je moguće, kao i ruke Marijine? Imao je 
dakle pravo Nikolaus Gihr, kad je u svojem djelu 
»Das heilige Messopfer « primijetio: »Die reinste 
Jungfrau ist daher die Ehre und Freude aller guten 
Priester .« 24 Ako je dakle opaki svijet izvrnuo danas 
sve vrijednosti, i crno naziva bijelim, a bijelo cr¬ 
nim, dobro zlim, a zlo opakim, činjenica neizmjer¬ 
nog veličanstva Božjega i potreba svećeničke čisto¬ 
će ostaju i dalje na snazi. To nas sve zajedno uči 
Marija. Pazite dakle na svoju svećeničku časti Kad 
ne bi bilo nikakve druge potrebe, već samo to bi 
moralo sve svećenike držati daleko od same sjene 
grijeha da ne padnu kao bijedno roblje u ruke nep¬ 
rijatelja Crkve, da iz njih prave sprdnju i upotreb- 
ljuju ih za svoje infamne svrhe, među kojima je 



U svetište Majke Božje Dolske, u župi Pribić, Alojzije je 
hodočastio od svoga djetinjstva 


najžalosnija ta, da im budu pomagači pri đavol¬ 
skom djelu razaranja i uništenja Crkve Božje i is- 
trebljenja imena Božjega s lica zemlje, što je izvan 
svake sumnje cilj komunizma u čitavom svijetu. 

Ne opominju li nas na potrebu čistoće i sve svetko¬ 
vine Majke Božje, koje se slave u čistom bijelom 
misnom odijelu, da nam se dočara pred oči najljep¬ 
ši ljiljan čistoće, Marija Djevica, koja dovikuje svi¬ 
ma: » Imitatores mei estote sicut et ego Christi .« 25 



Ali nije čistoća jedina stvar, koju nas da¬ 
nas uči Marija. Ona si je bila duboko 
# svjesna, da je neposluh skrivio svu trage- 
čovječanstva. Jer da su Adam i Eva poslušali 
Svemogućeg Boga u raju zemaljskom, ne bi ni- 


14 Iz unutarnje nužde. 

15 Uvjetovano od vanjskih čimbenika. 

16 "Jao onima koji zlo dobrom nazivaju, a dobro zlom, 
koji od tame svjetlost prave, a od svjetlosti tamu, 
koji gorko slatkim čine, a slatko gorkim! Jao onima 
koji su mudri u svojim očima i pametni sami pred 
sobom! Jao onima koji su jaki u vinu i junaci u 
miješanju jakih pića; onima koji za mito brane krivca, 
a pravedniku uskraćuju pravdu.", Iz 5,20-23. 

17 "Sol zemlje", usp. Mt 5,13. 

18 "Nije više ni za što, nego da se baci van i da ljudi po 
njoj gaze.", Mt 5,13. 

19 "Svjetlo svijeta", Mt 5,14. 

20 "Svjetlost svijeta da svijetli svima u kući.", Mt 5,15. 

21 "Sablazan". 

22 "Onomu, naprotiv, koji bi sablaznio jednoga od ovih 


najmanjih što vjeruju u mene bilo bi bolje da mu se o 
vrat objesi mlinski kamen pa da potone u dubinu 
morsku.", Mt 18,6. 

23 Kardinal navodi ovu misao sv. Franje Asiškog prema 
knjizi GHIR N., Das heilige Messopfer, Freiburg im 
Breisgau 1887., str. 108: usp. Scritti di 
Francesco d'Assisi: Lettera al Capitolo generale e a 
tutti i frati, u Fonti Francescane, sv. I., Assisi 
1977., str. 162-167, pogl. II., str. 218. 

24 "Prečista je Djevica stoga ponos i radost svih do¬ 
brih svećenika.", GHIR N., nav. djelo, str. 109. 

25 "Nasljedovatelji moji budite kao i ja Kristov.", usp. 1 
Kor 11,1. Kardinal je rabeći ovaj tekst sv. Pavla 
želio potaknuti svećenike da u svom životu nasljedu¬ 
ju Marijine vrline i da poput nazaretske Djevice 
posluže djelu otkupljenja svijeta po služenju Kristu 
Gospodinu. 

»Majko Božja Bistrička: "Dušo duše hrvatske, Isusova 
Mati, sunce naših stradanja ne prestani sjati!"« 

Nadbiskup Stepinac nastojao je da svetište Majke Božje 
Bistričke postane ishodište moralnog preporoda 
hrvatskog naroda. 

kada bilo one poplave grijeha, što ga danas gleda¬ 
mo na zemlji. Ne bi bilo umorstva Abela, ni ro- 
doskvrnuća Heroda i Herodijade, ni pobune Kore, 
Datana i Abirona s tragičnim posljedicama za nes¬ 
retne buntovnike, ni klanjanja drvu i kamenu još 
danas po prašumama Afrike, ni masovnog ubijanja 
djece još u krilu materinom po svim stranama svi¬ 
jeta, niti strahovanja pred atomskim ratom, koje 
danas muči čovječanstvo. 

Da popravi zlo što je proizašlo iz neposluha, Sin 
Božji je sišao s neba, i ne samo homo factus est, sed 
))factus est oboediens usque ad mortem, mortem au- 
tem crucis .« 26 Presveta Djevica Marija je bila dubo¬ 
ko prožeta tom mišlju. I zato ne nalazimo na čita¬ 
vom svijetu u svoj povijesti čovječanstva poslušni- 
jih stvorenja nego što je bila Marija. Ako je pak Sin 
Božji osnovao Crkvu (na hijerarhijskom principu) 
da ljude vodi k Bogu, onda nema nikakove sumnje, 
da je svećenik vezan na poslušnost prema poglavar¬ 
stvu od Boga ustanovljenom. Na tu se poslušnost 


zakleo i pred oltarom, kad mu je biskup ruke stis¬ 
nuo u svoje ruke i upitao prigodom ređenja: »Pro- 
mittis Ordinario tuo reverentiam et oboedien- 
tiam ?« 27 I on je svečano odgovorio pred biskupom, 
svećenstvom i pukom: » Promitto /« 28 

A što je ostalo danas kod mnogih svećenika od tog 
obećanja, od te svečane zakletve? Da ne spominje¬ 
mo tolikih drugih stvari, dovoljno je spomenuti 
prežalosno udruženje poznato pod imenom CMD. 
Staleško udruženje svećenika tobože, a osnovano 
bez odobrenja, pače protiv izričite zabrane zakoni¬ 
te crkvene vlasti. Neki bijednici ustraju čak i u sus¬ 
penziji, kojom su udareni radi toga, upirući se na 
zašititu krvnih neprijatelja Crkve. S kakvim obra¬ 
zom može pristupiti k oltaru takav svećenik? K ol¬ 
taru, da na njegovu riječ dođe s neba Krist, factus 
oboediens usque ad mortem, 29 a on njegov sluga, 
prkosi i dalje zakonitoj crkvenoj vlasti od Krista us¬ 
tanovljenoj? 

Drukčije je postupala i drukčiji primjer daje nam 
Presveta Djevica Marija. Kad dolazi nalog za put u 
Betlehem, pokorava se bez riječi. Kad dolazi nalog 
za bijeg u Egipat, pokorava se bez riječi. Kad dolazi 
nalog za povratak u zemlju izraelsku, pokorava se 
bez riječi. Kad treba da bude obrezan Isus prema 
propisima zakona Mojsijeva, pokorava se bez riječi. 
Kad treba u hram da se Isusa prikaže Bogu prema 
propisima zakona Mojsijeva, pokorava se bez riječi. 
Kad se traži Njezin pristanak na krvavu žrtvu Isu¬ 
sovu, pokorava se bez riječi prigovora. Mogli bismo 
dakle i o Majci Božjoj reći, što je rekao apostol Pa- 
vao za Isusa: ))Factus oboediens usque ad mortem /« 
Ali onda ima Marija pravo, da nam opet dovikne: 
))Imitatores mei estote sicut et ego Christi /« I to 
nam dovikuje, samo što neki zatvaraju uši na maj¬ 
činski glas Marijin, kao što onaj kukavni svećenik, 
koji je nedavno u jednom društvu rekao, kad su mu 
spočitnuli, da rad CMDaša vodi u skizmu, raskol, 
propast Crkve: »A ne, mi nećemo cijepanja od Ri¬ 
ma, mi samo želimo vršiti pritisak na biskupe, da 
popuste u tom pitanju.« To je eto njegovo shvaća¬ 
nje prisege pred oltarom Božjim, da obećava pos¬ 
lušnost zakonitoj svojoj vlasti. Nema pravo biskup 
tražiti od njega poslušnost, nego se biskup mora 
pokoriti njegovoj volji. Ili onaj drugi kukavac, koji 
je izjavio za svoga zakonitog crkvenog poglavara, 
što neće da puše u njegov rog: »Mi ćemo ga izjuriti 
preko granice.« 

Međutim, svi ti mogu biti sigurni, da crkvena vlast 


26 Ne samo da je postao čovjekom, "nego je postao 28 "Obećajem!" 

poslušan do smrti, smrti na križu.”, usp. Fil 2,8. 29 Kojj pQStade pos|ušan dQ smrti 

27 "Obećaješ li svome Biskupu poštovanje i poslušnost?" 

neće popustiti ni za dlaku u pitanju lažnog sveće¬ 
ničkog udruženja, i u slučaju potrebe, neće se žaca- 
ti gladio excomunicationis 30 odsjeći suhe grane sa 
zdravog stabla Crkve Božje. O da bi im Marija, 
'Virgo oboediens usque ad mortem’ , 31 isprosila mi¬ 
lost, da im se otvore oči, te progledaju i ugledaju 
pravodobno ponor, koji im prijeti, da se ne sruše u 
nj kao buntovnici Kore, Datan i Abiron, čijim su 
putem pošli.« 

Ali, poslušnosti nema bez žrtve. To je tre¬ 
ća pouka, koju nam Marija pruža u našim 
danima. Nemojte misliti, braćo svećenici, 
da je polazak u Betlehem usred zime bio bez veli¬ 
kih žrtava za Mariju. Nemojte misliti, da je bijeg u 
Egipat usred hladne noći bio bez velikih žrtava za 
Mariju. Nemojte misliti, da je i život u Egiptu na 
neodređeno vrijeme bio bez velikih žrtava za Mari¬ 
ju. Nemojte misliti, da je bez velikih žrtava za Ma¬ 
riju bilo i ispunjenje zakona Mojsijeva o obrezanju 
Gospodnjem, da i ne spominjemo krvave kalvarij- 
ske žrtve, kad je mogla ponoviti riječi, što ih je pro¬ 
rok izrekao stotine godina prije kad je zaplakao nad 
razvalinama Jeruzalema: »O vos omnes qui transi- 
tis per viam, attendite et videte si est dolor sicut 
dolor meus ?« 32 

Poslušnost i žrtva su si baš tako blizu, kao što su i 



Oltar sa slikom Majke Božje Čenstohovske u župnoj 
crkvi u Lepoglavi pokraj koje je kao zatvorenik bi. 
Alojzije proboravio pet godina 



Spomen-sličica iz ostavštine bi. A. Stepinca na 100. 
godišnjicu lurdskih ukazanja, na čijoj je pozadini 
vjernik Janko Skenderović napisao: »Majko Božja 
lurdska, milosti puna, daruj dobro zdravlje i dug život 
svojem vojniku kardinalu Stepincu koji trpi na braniku 
sv. vjere i narodne pravice«. - 25. listopada 1958. 

riječi oboediens 33 i mors 34 , oboediens usque ad 
mortem. Zato nije rijetko da poslušnost traži od 
čovjeka, pa i svećenika, i žrtvu života, a ne samo 
zdravlja ili imetka. Uzmite samo kardinala Fische- 
ra za vrijeme engleske reformacije. Ogromna veći¬ 
na biskupa i svećenika prignula je koljeno pred bes¬ 
ramnim bludnikom kraljem Henrikom VIII. Sveti 
kardinal Fischer zna dobro, da duguje poslušnost i 
vjernost Svetoj Stolici, Papi kao vrhovnom glavaru 
Crkve Božje na zemlji. Ne buni se protiv kralja kao 
glavara zemlje, nego se buni protiv njegovog bes¬ 
ramnog zahtjeva, da ga prizna za vrhovnu glavu Cr- 


30 Kaznom isključenja iz Crkve. 

31 "Djevica do smrti poslušna". 

32 "0 svi vi što putem prolazite, pogledajte i vidite ima 
li boli kakva je bol moja.", usp. Tuž 1,12. 

33 Poslušnost. 

34 Smrt. 

kve. Sveti kardinal Fischer zna, da ta vjernost i 
poslušnost Svetoj Stolici može značiti ne samo žr¬ 
tvu obične slobode građanske nego i žrtvu života. I 
tako se desilo. On je tu žrtvu prinio, smaknut kao 
tobožnji veleizdajnik. Ali ga zato čitava Crkva Bož¬ 
ja širom svijeta slavi danas kao sveca, koji vlada u 
nebu, dok Henrika VIII. promatra kao veleizdajni¬ 
ka Boga i Crkve Njegove na zemlji, koju je prije 
priznavao i hvalio, dok god se nije suprotivila nje¬ 
govom besramnom zahtjevu, da mu konkubinat 
prizna za zakoniti brak. 

Presveta Djevica Marija nam dakle doziva danas 
napose u pamet žrtvu. I svećenik, koji nije u stanju 
ništa žrtvovati za Boga i Crkvu Njegovu, nije shva¬ 
tio niti kršćanstva, a kamoli bit svećeništva. I naj¬ 
manji povjetarac progona mora otpuhnuti takav 
suhi list sa stabla Crkve. 

Braćo svećenici! Mnogo, mnogo nam go¬ 
vori i danas Presveta Bogorodica. Govori 
nam toliko, da je nemoguće i dio svega iz¬ 
nijeti u jednom kraćem nagovoru. 

Ali, ako nam Ona služi i danas kao uzor, kao specu- 
lum iustitiae sacerdotalis 35 napose, ono što je tako 
utješno za nas, jest činjenica, da nam je Ona u isti 
mah i dobra Mati, na poseban način rekli bismo 
Mater sacerdotum 36 A to znači, da nam je uvijek 
spremna pomoći. Pa i onima, koji su možda dubo¬ 
ko pali. Kolika utjeha za njih, da ne klonu, nego da 
se prenu i sklope ruke Mariji za pomoć. Sto bih 
ljepšega mogao reći u tom pogledu negoli je sveti 
Bernardo, čije riječi, iako ih svake godine čitamo u 
breviru na blagdan Imena Marijina, ipak je dobro i 
ovdje ponoviti: »O quisquis intelligis in hujus sae- 
culi profluvio magis inter procellas et tempestates 
fluctuar quam per terram ambulare; ne avertas 
oculos a fulgore hujus sideris, si non vis obrui pro- 
cellis. Si insurgant venti tentationum, si incurras 
scopulos tribulationum, respice stellam, voća Ma- 
riam. Si jactaris superbiae undis, si ambitionis, si 
detractionis si aemulationis, respice stellam, voća 
Mariam. Si iracundia aut avaritia aut carnis ille- 
cebra naviculam concusserit mentis, respice ad 
Mariam. Si criminum immanitate turbatus, con- 
scientiae foeditate confusus, judicii horrore perter- 
ritus, barathro incipias absorberi tristitiae, despe- 
rationis abysso, cogita Mariam. In periculis, in an- 
gustiis, in rebus dubiis Mariam cogita, Mariam in- 
voca. Non recedat ab ore, non recedat a corde et ut 
impetres ejus orationis suffragium, non deseras 
converasationis exemplum. Ipsa sequens, non de- 
vias; Ipsam rogans, non desperas; Ipsam cogitans, 
non erras; Ipsa tenent non corruis; Ipsa protegente 
non metuis; Ipsa duce, non fatigaris; Ipsa propitia, 
pervenis et sic in temetipso experiris, quam merito 
dictum sit: et nomen Virginis Maria .« 37 

Što da još dodamo krasnim riječima svečevim? Mož- 



Zatočeni nadbiskup Stepinac pred uređenim oltarom 
Majke Božje Lurdske u kapeli sv. Ivana u Krašiću 


da samo to, da kao svećenici niste zvani, da spasite 
samo sebe nego i bezbrojno mnoštvo povjerenih vam 
duša. Pa kad vas Marija uči tolike korisne stvari, od 
kojih smo neke maloprije naveli, ne uči li vas danas 
upravo posebno, da povjerene vam duše upućujete 
što više na Nju? Ta koliko ih imade danas, koji više 
jluctuant inter procellas et tempestates 38 negoli što 
ambulant per terram Z 39 Upućuj te ih na Mariju, da se 
ne survaju u propast! Koliko ih imade danas, na koje 
udaraju venti tentationum 40 i koliko njih incurrit sco¬ 
pulos tribulationum! 41 Pokazujte takovima spasonos¬ 
nu zvijezdu mora, Mariju! Koliko njih imade danas 
koji jactantur superbiae undis, ambitionis, detractio¬ 
nis, 42 kako veli svetac! Upućujte ih na Mariju! Koli¬ 
ko njih imade, kojima avaritia, carnis illecebra, ira¬ 
cundia concutit naviculam mentis! 43 Upućujte ih na 
Mariju! Koliko njih imade danas, napose iza ovoga 
strašnoga rata, koji su, kako veli svetac, criminum 
immanitate turbati, conscientiae foeditate confusi, 
judicii horrore perterriti, 44 tako, da već incipiunt ab¬ 
sorberi tristitiae, desperationis abysso Z 45 Upućujte ih 
na Mariju! 46 Svaki je od vas vjerojatno već pročitao 
krasno djelo svetog Ljudevita Grigniona »Prava po- 
božnost Majci Božjoj« ili svetoga Alfonsa Liguorija, 
koja nosi naslov »Slava Marijina«. Ako dodamo k to¬ 
me nedavno proglašenje dogme o Uznesenju Majke 
Božje, posvetu svijeta Bezgrešnom Srcu Marijinu, 
ukazanja Majke Božje na raznim stranama svijeta, 

Čudotvorna slika Majke Božje u svetištu u Volavju pred 
kojom se bi. Alojzije često molio u vrijeme mladosti 


nevjerojatne trijumfe Gospe Fatimske što putuje svi¬ 
jetom u formi kipa kroz sve kontinente, ako dodamo 
sve više rastuću pobožnost prema neokaljanoj Majci 
Božjoj, nisu li sve to predznaci, da je blizu vijek Mar- 
jin i njezino slavlje nad paklom, koji je svijet doveo 
do ruba propasti? 

Zato, braćo svećenici, držite ponajprije sami bez 
prestanka pred očima speculum iustitiae, neokaljanu 
Majku Božju! Ako taštim ženama nikada ne dosadi 
zuriti u zrcalo da isprave i najmanji nedostatak na li¬ 
cu, zašto bi nama ikada dosadilo upirati oči u specu¬ 
lum iustitiae, neokaljanu Majku Božju, da očistimo 

35 Ogledalo svećeničke pravednosti. 

36 Majka svećenika. 

37 "0, ti, čovječe, koji vidiš, da na tom svijetu više ideš 
kroz bure i oluje nego li hodaš po zemlji, ne odvrati 
očiju od sjaja ove zvijezde, ako nećeš da te oluja po¬ 
topi. Ako navale na te valovi kušnje, ako udariš na 
grebene nevolja, pogledaj na zvijezdu, zazovi Mariju. 
Ako te bacaju amo tamo valovi oholosti, častohlep¬ 
lja, ogovaranja, zavisti, pogledaj na zvijezdu, zazovi 
Mariju. Ako li potresa lađicom tvoje duše srdžba ili 
lakomost ili podražaj tijela, pogledaj na Mariju. Ako 
si zbunjen radi strahota opačina, smeten radi prlja¬ 
ve savjesti, preplašen od strahota suda Božjega, 
ako se počinješ daviti od žalosti i upadaš u ponor 
očaja, misli na Mariju. U pogibeljima, u tjeskobama, 
u sumnjama, misli na Mariju, zazivaj Mariju. Neka ti 
ne odlazi s usta, neka ti ne odlazi sa srca; i da 
postigneš zagovor njezine molitve, ne ostavljaj 
primjera njezina života. Nju slijedeći, ne ćeš zalu- 
tati, Njoj se moleći ne ćeš očajati; na Nju misleći ne 
ćeš zalutati; dok te Dna drži ne ćeš posrnuti; dok 



Kao nadbiskup bL Alojzije je svake godine vodio 
pokorničko hodočašće u svetište Majke Božje Remetske 


svaku mrlju sa svoje duše? A onda, kao što smo rekli, 
jer ste zvani da spasite bezbroj drugih duša, budite 
apostoli slave Marijine, poput svetog Alfonsa Liguo- 
rija, Ljudevita Grigniona i tolikih drugih svetaca! Os¬ 
tat ćete pobjednici u ovom nadčovječnom hrvanju u 
svijetu, žeti bogate plodove u pastvi i slaviti jednom 
triumf u nebu s bezbrojnim dušama, spašenim vašim 
trudom. Svećenik naime nikada ne ide sam ni u nebo 
ni u pakao. Uvijek ga prati mnoštvo duša. 

+ Alojzije Kardinal Stepinac 
nadbiskup zagrebački 

te Dna štiti ne trebaš se bojati; dok te Dna vodi ne 
ćeš se umoriti; ako ti je Ona milostiva stići ćeš cilju 
i tako ćeš na sebi iskusiti, kako je s pravom rečeno: 
i ime je Djevici Marija." 

38 Brode kroz bure i oluje. 

39 Hodaju po čvrstom tlu. 

40 Vjetrovi napasti. 

41 Udara o grebene kušnja! 

42 Koje bacaju amo tamo valovi oholosti, častohleplja, 
ogovaranja. 

43 Lakomost, podražaj tijela, srdžba potresa lađicu 
duše! 

44 Koji su preplašeni strahotama zločina, smeteni radi 
prljave savjesti, preplašeni strahotom suda 
Božjega. 

45 Budući da je izvornik napisan na sedam stranica, na 
osjetljivom papiru, presavijan, nije moguće proči¬ 
tati rečenicu koja slijedi; čitljive su samo riječi: 
Da...njih imade... Presvete Djevice Marije. 

Sedma obljetnica 
Stepinčeve beatifikacije 

U nedjelju 3. listopada navršava se 7. obljetnica od 
proglašenja blaženim zagrebačkog nadbiskupa i 
kardinala Alojzija Stepinca. Njegova beatifikacija 
nije bila samo ispravljanje nepravde koja mu je na¬ 
nesena nepravednom presudom na montiranom 
komunističkom sudu 1946., već predočenje njego¬ 
vih kreposti i kršćanskih vrlina svemu Božjem na¬ 
rodu i cijelom čovječanstvu. 

Prisjetimo se riječi Ivana Pavla II. izgovorenih na 
Misi te proglašenja blaženim Alojzija Stepinca, u 
Mariji Bistrici, 3. listopada 1998.: 

»’Ako mi tko hoće služiti, neka ide za mnom’ (Iv 
12, 26). Dobri Pastir je za blaženoga Alojzija Ste¬ 
pinca bio jedini Učitelj: Kristov je primjer sve do 
kraja nadahnjivao njegovo ponašanje te je položio i 
život za stado, koje mu je bilo povjereno u posebno 
teškom povijesnom razdoblju. U osobi se novoga 
blaženika spaja, da se tako izrazim, cjelokupna tra¬ 
gedija koja je pogodila hrvatsko pučanstvo i Europu 
tijekom ovoga stoljeća obilježena trima velikim zli¬ 
ma: fašizmom, nacizmom i komunizmom. On je sa¬ 
da u nebeskoj slavi okružen svima onima koji su, 
kao i on, dobar boj bili, kaleći svoju vjeru u kušnja¬ 
ma i nevoljama. U Njega danas s pouzdanjem upi¬ 
remo svoj pogled išćući njegov zagovor. 

’Oče, proslavi ime svoje!’ (Iv 12, 28). Svojim ljud¬ 
skim i duhovnim životnim putem blaženi Alojzije 
Stepinac svojem narodu pruža svojevrsni kompas 
da bi se znao orijentirati. Evo glavnih točaka: vjera 
u Boga, poštivanje čovjeka, ljubav prema svima 
sve do praštanja, jedinstvo s Crkvom kojoj je na 
čelu Petrov nasljednik. Dobro je znao da se ne 


može popuštati kad je u pitanju istina, jer istina 
nije roba kojom se može trgovati. Zbog toga mu je 
bilo draže prihvatiti patnju negoli izdati svoju sav¬ 
jest i iznevjeriti obećanje dano Kristu i Crkvi. 

Nije bio sam u tomu hrabrom svjedočenju. Uza nj 
su bile i druge odvažne osobe, koje su, da bi saču¬ 
vale jedinstvo Crkve i branile njezinu slobodu, 
prihvatile da zajedno s njim plate teški danak tam¬ 
nice, zlostavljanja, pa čak i krvi. Danas se tome 
mnoštvu nesebičnih duša - biskupima, svećenici¬ 
ma, redovnicima, redovnicama, vjernicima svjetov¬ 
njacima - divimo i zahvaljujemo im. Slušamo nji¬ 
hov snažni poziv na praštanje i pomirbu. Oprostiti 
i pomiriti se znači očistiti sjećanje od mržnje, zava¬ 
de, želje za osvetom, znači priznati bratom čak i 
onoga koji nam je nanio zlo, znači ne dopustiti da 
nas pobijedi zlo, nego zlo svladati dobrim (usp. 
Rim 12, 21).. 

Blagoslovljen budi ’Oče Gospodina našega Isusa 
Krista, Oče milosrđa i Bože svake utjehe’ (2 Kor 1, 
3) za ovaj novi dar Tvoje milosti. Blagoslovljen bu¬ 
di, Jedinorođeni Sine Božji i Spasitelju svijeta, 
zbog Tvojega slavnog Križa, koji je u zagrebačkom 
nadbiskupu kardinalu Alojziju Stepincu postigao 
divnu pobjedu. Blagoslovljen budi Duše Oca i Si¬ 
na, Duše Tješitelju, koji nastavljaš očitovati svoju 
svetost u ljudima i koji ne prestaješ djelovati kako 
bi napredovalo djelo spasenja. Trojedini Bože, da¬ 
nas Ti želim zahvaliti za čvrstu vjeru ovoga Tvojeg 
puka unatoč ne malim protivštinama što ih je sus¬ 
retao tijekom stoljeća. Želim Ti zahvaliti za nebro¬ 
jene mučenike i ispovjednike vjere, muževe i žene 
svih životnih dobi, koji su živjeli u ovoj blagoslov¬ 
ljenoj zemlji!« 



Ivan Pavao II. proglasio 
je blaženim kardinala 
Alojzija Stepinca 
u Mariji Bistrici, 

3 listopada 1998. 


Vili 

ODNOSI BL ALOJZIJA STEPINCA PREMA NDH 

U nekoliko posljednjih brojeva našega tjednika Glasa koncila pisalo se o odnosima blaženoga Alojzija 
Stepinca prema Nezavisnoj Državi Hrvatskoj. Htio sam se uključiti u tu raspravu, jer sam svojevreme¬ 
no negdje početkom 1973. godine imao izvanrednu priliku kontaktirati s bivšim ministrom unutarnjih 
poslova onovremene slovačke države dr. Aleksandrom Machom, koji je proveo više od 20 godina u ko¬ 
munističkim zatvorima, i zahvaljujući svojoj živoj vjeri preživio te za vrijeme Dubčekova proljeća puš¬ 
ten na slobodu. Tih godina sam se susretao s njim, pa sam koristio svaku priliku da rasvijetlim neka 
ključna pitanja odnosa Crkve prema onovremenim državnim institucijama, ali i o odnosima između 
Hrvata i Slovaka. Unatoč dugom robovanju izvrsno ga je služilo pamćenje, pa je upravo u to vrijeme pi¬ 
sao svoje memoare. 

Kada sam saznao da je upravo on bio izaslanik slovačke države na proslavi proglašenja Nezavisne Drža¬ 
ve Hrvatske i da je za vrijeme svečanog banketa sjedio neposredno uz bi. Alojzija Stepinca, zamolio 
sam ga, i on mi je to sam vlastoručno opisao, kao odlomak svojih memoara. To sam odmah preveo na 
hrvatski i poslao, zapravo osobno odnio + fra Aleksi Benigaru, a kopiju sam predao nadbiskupu zagre¬ 
bačkom + kardinalu Franji Kuhariću. Koliko se sjećam, i preslik originalnog slovačkog teksta i prijevod. 

Jednu kopiju sam zadržao za sebe, ali kako sam stalno živio u svijesti da mi se može dogoditi pretres 
stana, pa da ne bih kompromitirao Crkvu, pa ni sebe, taj sam dokument negdje tako dobro odložio da 
ga ovih dana nisam u stanju naći. Zato sam slobodan zamoliti Vas, a preko Vas nekoga od Vaših suradni¬ 
ka, da u nadbiskupskoj pismohrani ili u pismohrani + fra Alekse Benigara, pokušate pronaći taj spis i 
objaviti ga, razumije se ako želite, jer baca jedno posve jasno svjetlo na lik Blaženika i njegov odnos pre¬ 
ma hrvatskoj državi uopće, kao i zamjerke, koje je već toga dana imao na neke postupke tadanje aktual¬ 
ne vlasti. Mislim da bi bilo veoma interesantno vidjeti, kako je Blaženika vidio njegov suvremenik, poli¬ 
tičar, uvjereni katolik (otac šestero djece), a pripadnik jednog prijateljskog naroda, s kojim mi Hrvati 
imamo izvrsne vjekovne veze. 

Smatrao sam svojom dužnošću da Vas na to upozorim, jer mislim da bi to svjedočanstvo bacilo jedno 
posve novo svjetlo na svijetli lik našega Blaženika i narodnog zagovornika pred prijestoljem Božjim. 
Mislim da smo dužni iskoristiti svaku priliku da osvijetlimo njegov svetački lik u tako teškim i prije¬ 
lomnim vremenima u kakovima je on živio, tim više što je gotovo pedeset godina neprijateljska propa¬ 
ganda bacala svu moguću prljavštinu na njegov svijetli lik. Znam da imate pune ruke posla, pa ako Vam 
vrijeme dopusti, smatram da bi bilo korisno da o tome sazna i naša šira kulturna, a osobito katolička 
javnost. 

Koristim ovu priliku da Vam zahvalim za sve što s tolikom upornošću i žrtvom činite za proslavu našega 
Blaženika. S velikim simpatijama pratim Vaša nastojanja i podupirem svojim molitvama, jer dugo vre¬ 
mena nisam bio u mogućnosti na drugi način poduprijeti ovu Božju stvar. Činim onoliko, koliko je to u 
ovim okolnostima moguće. Odmah nakon njegove beatifikacije postavio sam u svojoj crkvi njegovu sli¬ 
ku, i svake godine obilježavamo njegov liturgijski blagdan. Ove godine smo postavili njegov novi lik, rad 
našeg slikara Sime Peića. No o tome ću uskoro napraviti jedan prikaz i napisati nešto o Blaženikovim 
vezama s ovim rubnim dijelom našeg nacionalnog eklezijanskog bića. Možda nešto kasnije, kada budem 
još bliže kraju, povjerim i jednu svetu tajnu u svezi s Blaženikom, a riječ je o odnosu biskupijskog klera 
i njihove povezanosti s karmelom. 

Uz izraze osobitog štovanja i obilje vazmenih radosti u životu i radu i srdačan pozdravi 

Đurđin (SiCG), 26. travnja 2003. 

Mr. Lazar Ivan Krmpotić 


Vjernici koji na zagovor sluge Božjega budu uslišani, zado¬ 
biju tjelesno ili duhovno ozdravljenje ili koju osobitu mi¬ 
lost, neka opis uslišanja i kompletnu liječničku dokumen¬ 
taciju dostave na adresu: 

Dr. Juraj Batelja, postulator 
Voćarska 106, pp. 110 
10001 ZAGREB 


Hvala svim čitateljima, štovate¬ 
ljima blaženog Alojzija Stepinca 
u domovini i širom svijeta, za 
molitve i darove, koji nesebično 
i velikodušno promiču glas sve¬ 
tosti i mučeništva kardinala 
Alojzija Stepinca. 

KRONIKA 


Iz života Crkve u domovini i svijetu donosimo proslave i događaje u čast blaženog Alojzija Stepinca. Zah¬ 
valjujemo dopisnicima koji su nas o tim zbivanjima izvijestili te Informativnoj katoličkoj agenciji (IKA), 
koja nam je dopustila korištenje vijesti s njihove elektroničke adrese. 


Isprika blaženom Alojziju Stepincu 

Desetog ožujka ove 2004. god. zagrebačka katedrala primila je ponovno veliki broj vjernika štovate¬ 
lja blaženog Alojzija Stepinca, koji su i ovaj put svoje molitvene nakane stavili pod njegov zagovor 
moleći na misnom slavlju i pred njegovim grobom. Službeni gosti i hodočasnici zagrebačke katedrale 
bili su župljani sv. Petra apostola predvođeni župnikom Josipom Firštom, kojima je ovo hodočašće 
ostalo u trajnom sjećanju. 

Euharistijsko slavlje prevodio je mons. Josip Mrzljak, zagrebački pomoćni biskup, u zajedništvu s 
kancelarom Duhovnog stola Stjepanom Večkovićem i umirovljenim svećenikom Franjom Stričakom, 
i Josipom Firštom, župnikom župe sv. Petra apostola iz Zaprešića. 

Pozdravljajući na početku župnika Josipa, sve župljane sv. Petra apostola iz Zaprešića kao i sve štova¬ 
telje blaženog Alojzija, biskup Mrzljak je rekao da su grobovi mučenika za vjernike bili oduvijek po¬ 
sebna mjesta molitve. 

Župnik zaprešićki Josip Firšt dobio je čast da u katedrali propovijeda okupljenim vjernicima, a štova¬ 
teljima blaženog Alojzija još više približi veličinu tog velikog hrvatskog kardinala i borca u obrani pot¬ 
lačenih i obespravljenih. Župnik Josip u propovijedi je istaknuo: »Blaženi Alojzije je za vrijeme svoga 
života osjetio na vlastitoj koži četiri državne vlasti: carevu, kraljevu, poglavnikovu i predsjednikovu. I 
ni u jednom političkom sustavu nije podlegao, nego je uvijek ostao borac vjernosti Bogu i čovjeku i 
uvijek na strani istine.« 

Nakon euharistijskog slavlja u privatnoj pobožnosti članovi Molitvene zajednice iz Zaprešića, koja 
nosi ime po blaženom Alojziju Stepincu, položila je cvijeće i upalila svijeće ispred sarkofaga blaženog 
Alojzija. Župnik Josip je molio litanije i molitvu u čast blaženog Alojzija Stepinca, biskupa i mučeni¬ 
ka. U spontanoj molitvi, klečeći pred grobom, župnik Josip je rekao: »I na kraju, KARDINALE, 
OPROSTI ZA ONO KAMENJE 1 .« Bila je to jedna lijepa simbolika, gdje su mnogi župljani konačno 
nakon 59 godina i napada na blaženog Alojzija 4. XI. 1945. godine doživjeli nešto posebno, da zajed¬ 
no sa svojim župnikom pokažu ljubav prema blaženom Alojziju i žaljenje što je u njihovoj župi sra¬ 
motno napadnut kamenjem, zajedno s tadašnjim župnikom isusovcem Matijom Pašičekom. 

U kratkoj molitvi i pred grobom kardinala Franje Kuharića okupljeni štovatelji prisjetili su se u svo¬ 
jim molitvama još jednog velikog zagrebačkog nadbiskupa, kojemu se sutradan 11. ožujka navršila 
druga godišnjica od njegova preminuća. Mnogi štovatelji blaženog Alojzija svoj hodočasnički dan u 
zagrebačku katedralu završili su posjetom Blaženikovoj spomen zbirci. 

Ilija Nikolić 


Prvi festival vjerskog filma 
»In te, Domine, speravi« 

U rodnom mjestu bi. Alojzija Stepinca Krašiću, od 7. 
do 9. svibnja, u sklopu »Stepinčevih dana«, održan je 
festival vjerskog filma pod nazivom »In te, Domine, 
speravi«. Na festivalu su prikazani filmovi, knjige, 
grafike, slike i fotografije koje govore o osobama, 
mjestima te o sakralnim objektima i očuvanju religij¬ 
ske kulturno-povijesne baštine. Natjecateljske kate¬ 
gorije bile su dokumentarni film, film za djecu i re¬ 
portaže, a nagrade je dodijelio stručni žiri. Uz glavnu 
nagradu u svakoj su kategoriji dodijeljene i nagrade 
za drugo i treće mjesto. 


Dani krašićkoga kraja obilježavani su isprva samo 
sportskim manifestacijama, a od ove godine Krašić je 
dobio i festival vjerskoga filma, kojemu je 2003. go¬ 
dine prethodila smotra katoličkog filma. Prikazani 
filmovi na festivalu su velikim dijelom iz fundusa 
Hrvatske radio televizije, a voditelj projekta je Miro 
Mahečić. Na festival je pristiglo oko 50 filmova, a 
prikazano ih je svega 20. Od ove godine festival vjer¬ 
skog filma poprima i međunarodni karakter koji će, 
kako se nadaju organizatori, do sljedeće godine u 
potpunosti zaživjeti. 

Festival je započeo u petak 7. svibnja misnim slav¬ 
ljem u krašićkoj crkvi Presvetog Trojstva. Pozdravne 

Župljani grkokatoličke župe sv. Nikole iz Cleveianda u SAD-u, 
podrijetlom iz Žumberka, pohodili su mjesto Blaženikova 
sužanjstva, 2. srpnja 2004. 


govore na trgu ispred crkve uputili su mons. Matija 
Stepinac, jedan od organizatora festivala, i Miro Ma- 
hečić, koji je govorio o filmu kao važnom mediju koji 
ulazi u stvarnost života. Festival je, kao izaslanik pok¬ 
rovitelja pomoćnog zagrebačkog biskupa Josipa Mr- 
zljaka, otvorio ravnatelj Glasa Koncila Nedjeljko Pin- 
tarić, istaknuvši značenje filmskog stvaralaštva i pro¬ 
micanja kršćanskih vrednota na filmu. 

Iste večeri prikazani su f ilmovi »Zagrebački nadbis¬ 
kupi« Ninoslava Lovčevića i film »Sv. Oče«, koji go¬ 
vori o dolasku Svetog Oca Ivana Pavla II. u Zadar. 
Festival je u nedjelju završen prikazivanjem filmova 
»40 godina Glasa koncila« i »Hrvatska smreka na va¬ 
tikanskom trgu«. Nagrada festivala za iznimno bogat 
opus filmskih ostvarenja nadahnutih vjerskim tema¬ 
ma i životvornim sadržajima dodijeljena je redatelju i 
scenaristu Ninoslavu Lovčeviću. Nagrađeni su i o. 
Tonči Trstenjak, scenarist i redatelj Bernardin Mod- 
rić, redatelj Ivan Jukić i Zoran Rački, dok su ostali 
sudionici festivala dobili prigodna priznanja. 

Šestero novih blaženika 

Ivan Pavao II. je 16. svibnja 2004. na Trgu svetoga 
Petra kanonizirao šestero novih blaženika. Osim liba¬ 
nonskoga monaha Nimatullaha Al-Hardinija, među 
novim su svecima i don Luigi Orione, Annibale Ma- 
ria di Francia, Jose Manyanet y Vives, Paola Elisabet- 
ta Cerioli, te Gianna Beretta Molla, liječnica i majka 
četvero djece, koja je žrtvovala vlastiti život kako bi 
spasila djevojčicu koju je nosila, odbivši terapiju koja 
joj je bila potrebna za ozdravljenje. Spasite moje di¬ 
jete, nemojte misliti na mene, govorila je. 

Rođena nedaleko od Milana 1922. godine, preminu¬ 
la je 1962. u dobi od 39 godina. Na svečanosti prog¬ 
lašenja svetom bili su nazočni njezin muž i djeca. Ka¬ 
pucin otac Paolino Rossi, koji se bavio kauzom za ka¬ 
nonizaciju, osvrnuo se u razgovoru za Radio Vatikan 
na lik te svetice, te kazao kako je ona bila žena koja je 
postigla puninu u vrlo kratkome vremenu; bila je 
skladna i žena bogata velikim vrednotama, kršćan¬ 


skom duhovnošću i snažnom humanošću. Bila je ka¬ 
tolkinja, laikinja koja i danas oduševljava žene našega 
vremena. Njezina je poruka, prije svega, poruka na¬ 
de, istaknuo je otac Rossi. Ona nam poručuje da je 
svetost opći poziv svih krštenih i cilj koji je dostupan 
svima, muškarcima i ženama, mladima i starima. 

Novoproglašeni svetac Josep Manyanet y Vives, ro¬ 
đen je u Španjolskoj 7. siječnja 1833. godine. Odras¬ 
tao je u kršćanskoj obitelji, kao mladić je radio kako 
bi platio studij, posebice studij filozofije i teologije, 
da bi u dobi od 26 godina postao svećenik. Izabravši 
redovnički život, utemeljio je dvije kongregacije: 
mušku kongregaciju Sinova sv. Obitelji i žensku Mi¬ 
sionarki kćeri sv. Obitelji iz Nazareta. Te ustanove 
danas imaju oko 300 redovnika i 500 redovnica, a 
nazočni su u nekim zemljama Europe, Latinske 
Amerike i u SAD-u. 

»Njegova se temeljna karizma rađa u trenutku kada 
blaženi Josep Manyanet počinje uočavati kako neka 
djeca imaju mogućnost pohađanja škole, a neka ne, 
te stoga odlučuje preuzeti skrb o djeci siromašnih«, 
kazao je u razgovoru za Radio Vatikan postulator o. 
Everino Miri. Tako je započeo oko sebe okupljati uči¬ 
telje s kojima je otvarao škole, prvo u svome mjestu, 
a potom i drugdje, te započeo s obrazovanjem i kr¬ 
šćanskim odgojem mladih. 

Budući da je doba u kojemu je živio bilo na neki na¬ 
čin slično našemu, odnosno, prisutna je bila propa¬ 
ganda suprotna kršćanskome duhu i temeljenju obi¬ 
telji na braku-sakramentu, bi. Josep i ovdje kreće od 
vrlo važnoga načela, koje vrijedi i danas: da se obra¬ 
zujući djecu i mlade mogu stvarati obitelji budućnos¬ 
ti. »Ono vrlo važno što je ostavio jest duh ohrabren ja 
za kršćanske, i sve obitelji u svijetu, u nasljedovanju 
sv. Obitelji, jer je uvijek govorio kako svaki dom tre¬ 
ba postati Nazaret. Mi bismo danas suvremenim ri¬ 
ječima rekli da svaku obitelj valja učiniti svetom obi¬ 
telji«, zaključio je o. Everino. 

»Spomen-zbirka« povjerena vodstvu 
s. Anđelite Šokić 

Od prvog ožujka 2004., »Spomen-zbirku bi. Alojzija 
Stepinca« na Kaptolu 31, u Zagrebu, u sklopu Nadbis¬ 
kupskoga dvora, za sada smještenu iza Katedrale, vodi 
s. Anđelita Šokić iz družbe Predragocijene krvi Kristo¬ 
ve. Njoj je povjerena i administracija Glasnika te briga 
o »Molitvenoj zajednici bi. Alojzija Stepinca«. Osim to¬ 
ga s. Anđelita je uključena i u sve druge djelatnosti ko¬ 
je u našoj javnosti pripomažu boljem poznavanju našeg 
Blaženika. 

Dok sestri Anđeliti želimo dobrodošlicu i blagoslovlje¬ 
nu strpljivost u radu, zahvaljujemo s. Graciji Kovačić, 
milosrdnici, koju su njezini poglavari premjestili na 
novu dužnost, a prije spomenute poslove u »Spomen- 
zbirci« i u uredu Postulature uspješno je vodila dese¬ 
tak godina. 

Blagoslovljena kapelica 
u sjedištu Vojnog ordinarijata 

Vojni biskup Juraj Jezerinac je na svetko¬ 
vinu Tijelova 10. lipnja predvodio misno 
slavlje, u tijeku kojega je blagoslovio ka¬ 
pelicu u sjedištu Vojnog ordinarijata u 
Zagrebu te je posvetio oltar u koji su ug¬ 
rađene moći bi. Alojzija Stepinca. Biskup 
Jezerinac zaželio je da ta kapelica, posve¬ 
ćena zaštitnici Vojne biskupije Gospi veli¬ 
koga hrvatskog krsnog zavjeta, kao i dom 
Vojnog ordinarijata, doista budu »obitelj¬ 
ska kuća« za sve vjernike Vojne biskupije, 
sve vojnike i policajce, sve pripadnike Mi¬ 
nistarstva obrane i unutarnjih poslova, te 

za naše branitelje, osobito naše invalide, za sve one koji se osjećaju pripadnicima Vojne biskupije. 

Vojni ordinarij ovom je prigodom zahvalio svima koji su svojim doprinosom učinili da, kako je kazao, 
Isus bude proslavljen u toj kapelici, posebice Ministarstvu obrane i unutarnjih poslova, kao i aka¬ 
demskom kiparu Kuzmi Kovačiću i akademskom slikaru Josipu Botteri Diniju, koji su izveli umjet¬ 
ničke radove u kapelici. Na misnome slavlju sudjelovali su i generalni vikar i kancelar Vojnog ordina¬ 
rijata mons. Josip Santić i don Anđelko Kaćunko, postulator kauze za proglašenje svetim bi. Stepin¬ 
ca dr. Juraj Batelja, dominikanski provincijal fra. Iko Mateljan, vojni kapelani i ostali svećenici. Na¬ 
kon mise uslijedio je Tjelovski ophod po perivoju Vojnoga ordinarijata. Na svečanosti su bili nazočni 
potpredsjednica Vlade Jadranka Kosor te visoki predstavnici i djelatnici Ministarstva obrane i unu¬ 
tarnjih poslova, Glavnog stožera RH i Ravnateljstva policije. 


Skupina Hrvata iz države Ohio u SAD-u. pohodila je mjeslo 
Blaženikova sužanjslva 1. srpnja 2004. 


Papa proglasio Godinu Euharistije 

Papa Ivan Pavao II. najavio je na svetkovinu Tijelo¬ 
va, u četvrtak 10. lipnja za vrijeme večernjega mis¬ 
nog slavlja, proglašenje »Godine Euharistije«. Počet 
će sa Svjetskim euharistijskim kongresom u listopa¬ 
du u Meksiku i trajat će do sljedeće Sinode bisku¬ 
pa, koja će se održati u listopadu 2005. godine. 

Nakon što je Euharistiji posvetio prvu svoju encik¬ 
liku u novome tisućljeću (Ecclesia de Eucharistia) 
sada mu je, kako je rekao ispred lateranske bazili¬ 
ke, »radost najaviti posebnu 'Godinu euharistije’«. 

Svjetski euharistijski kongres održat će se u meksič- 
kome svetištu Guadalajara od 10. do 17. listopada, 
što će biti i početak »Godine Euharistije«, a ona će 
završiti sljedeće godine, kada se od 2. do 29. listopa¬ 
da u Rimu održava Sinoda biskupa pod geslom »Eu¬ 
haristija - vrhunac i izvor života i poslanja Crkve«. 

U Kaznionici Lepoglava 
postavljen prvi kip Majke Božje 

U Kaznionici Lepoglava postavljeno je prvo marijan¬ 
sko obilježje, odnosno kip Majke Božje, što ga je na 
početku misnog slavlja u zatvorskoj kapelici BI. Aloj¬ 
zija Stepinca u nedjelju 20. lipnja blagoslovio mons. 
Lovro Cindori, župniku Mariji Bistrici i upravitelj na¬ 
cionalnog svetišta Majke Božje Bistričke. Svečani bla¬ 
goslov priređen je u prigodi proslave blagdana Bez¬ 


grešnog Srca Marijina, koji se obilježavao dan ranije, 
te imendana blaženog Alojzija Stepinca, koji se slavi 
dan kasnije. Marijin kip darovao je mons. Cindori, ve¬ 
liki dobročinitelj dušobrižništva lepoglavske kaznioni¬ 
ce, a na svim dosadašnjim darovima zahvalio mu je 
dušobrižnik vlč. mr. Marko Smuc. 

Novi vitraji s likovima 
hrvatskih svetaca i blaženika 

Izvana i iznutra obnovljenu župnu crkvu Sv. Ante u 
Sujici kod Tomislavgrada, marom župnika fra Lju¬ 
devita Laste i njegovih župljana, blagoslovio je i no¬ 
vi glavni oltar posvetio mostarsko-duvanjski biskup 
Ratko Perić. 

Na prozorima obnovljene crkve i rozeti iznad cr¬ 
kvenog portala postavljeno je 10 novih vitraja koji 
prikazuju likove sv. Ante, Gospe, svetih apostola 
Petra i Pavla, sv. Ivana Krstitelja, bi. Alojzija Ste¬ 
pinca, bi. Majke Terezije, bi. Ivana Merza, sv. Leo- 
polda Mandića, te sv. Jeronima i sv. Franje. Na ro¬ 
zeti je prikazan lik sv. Mihovila arkanđela. Vitraje 
je izradio akademski slikar Mate Ljubičić iz Zadra, 
a dar su župljana Sujice. 

Slime svečano proslavilo sv. Ivana Krstitelja 

Sv. Ivan Krstitelj, glavni nebeski zaštitnik župe Sli¬ 
me u kanjonu Cetine, ove je godine svečanije pros- 

Župa sv. Ivana Krstitelja na Trsteniku utemeljena 
je 1993. godine i do sada nije imala župnu crkvu. 

Modernim arhitektonskim rješenjima nova se cr¬ 
kva odlično uklopila u ambijent Trstenika, gradske 
četvrti u kojoj dominiraju beton ; zgrade i nebode¬ 
ri, no svojom toplom bojom i uređenjem zrači top¬ 
linom. U unutrašnjosti crkve svojevrstan kontrast 
kvadratnim plohama daju predivni kameni ambon 
i oltar, u koji su u prigodi posvete crkve postavlje¬ 
ne moći blaženog kardinala Alojzija Stepinca. 

Predvoditelj slavlja istaknuo je kako je znakovito i 
to, što se crkva posvećuje na 70. obljetnicu biskup¬ 
skog posvećenja blaženog Alojzija Stepinca, koji je 
svojevrsni Ivan Krstitelj našega doba. Zamolio je 
Gospodina za blagoslov i pomoć da moći blaženog 
Stepinca budu ohrabrenje u životnim teškoćama, 
krizama i problemima, te da nova župna crkva bu¬ 
de nov korak u životu župe sv. Ivana Krstitelja na 
splitskom Trsteniku. 


U povodu 15. obljetnice smrti svećenika Vilima Cecelje, 
u njegovoj je rodnoj župi Sveti Ilija kod Varaždina u subo¬ 
tu 26. lipnja varaždinski biskup Marko Culej predvodio 
misu zadušnicu, a predstavljena je i monografija o životu 
tog svećenika »Radost života«, koju je priredio vlč. Zo- 
rislav Šafran. 

S varaždinskim biskupom misu zadušnicu u župnoj crkvi 
Sv. Ilije suslavilo je 20-ak svećenika, među njima i doma¬ 
ći župnik i dekan preč. Ivan Košćak, te generalni vikar 
Zagrebačke nadbiskupije prelat Vladimir Stanković, koji 
se prije 15 godina kao ravnatelj Hrvatske inozemne pas¬ 
tve na pokopu u Salzburgu oprostio od najboljeg, najob¬ 
ljubljenijeg i najuglednijeg misionara, kako ga je prikazao 
1997. godine prilikom obreda prijenosa Ceceljinih 
posmrtnih ostataka na groblje u Svetom Iliji. Naime, po 
završetku II. svjetskog rata taj je svećenik, suradnik i 
prijatelj nadbiskupa Alojzija Stepinca, ocrnjen od vlasti 
bivše države, koja mu je podmetala proustašku orijenta¬ 
ciju jer je za vrijeme rata obavljao službu zamjenika voj¬ 
nog vikara i pastoralno skrbio o hrvatskim vojnicima. 

Nakon višemjesečnog zatvora i boravka u logoru u Austriji nije mu dokazana nikakva kriv¬ 
nja, pa je pušten na slobodu, ali se u svoju domovinu više nije mogao vratiti. U idućim je 
desetljećima obavljao dužnost dušobrižnika tisuća hrvatskih izbjeglica u mnogim austrij¬ 
skim mjestima te u Salzburgu, gdje je organizirao prvu sustavnu pastvu hrvatskih vjer¬ 
nika, koja je kasnije preimenovana u Hrvatsku katoličku misiju. Bio je suosnivač i dugogo¬ 
dišnji urednik »Glasnika Srca Isusova i Marijina« za Hrvate katolike u svijetu, a izdao je i 
nekoliko molitvenika. 

Uz pastoralni rad zauzeto se posvetio i karitativnom radu, pa je bio i voditelj Hrvatskog 
Caritasa u Austriji. Bio je pokretač i suorganizator brojnih katoličkih susreta i kongre¬ 
sa, pastoralno skrbeći o hrvatskim emigrantima te sudjelujući u raznim pastoralnim ini- 



Iz Svetog pisma, Časoslova i dobre knjige je 
vlč. VHini Cecelja crpio snagu za pastoralni 
rad i duhovni život 


lavljen na svoj blagdan u četvrtak 24. lipnja. Prije¬ 
podne je svečani ophod s kipom svetog župnog 
patrona iz župne crkve Sv. Ivana Krstitelja u mjes¬ 
tu poveo splitsko-makarski nadbiskup Marin Bari- 
šić, a urešenoga cvijećem i praćenog pjesmama 
vjerničkog puka na rukama su ga nosili mladići i 
muževi. 

Na kraju svečanog euharistijskog slavlja, nadbiskup 
je blagoslovio novu sliku bi. Alojzija Stepinca, ulje 
na impregniranom platnu, rad akademskog slikara 
Marija Dukića, postavljenu u župnoj crkvi. Impre¬ 
sivna slika prikazuje blaženika u uzama u lepoglav- 
skoj ćeliji. Izvanredno je pogođenog izraza lica, što 
je do sada pošlo za rukom vrlo malom broju slikara 
blaženog kardinala Stepinca. 

Posveta crkve na splitskom Trsteniku 

Na blagdan sv. Ivana Krstitelja 24. lipnja na split¬ 
skom je Trsteniku posvećena crkva koja nosi ime 
tog sveca. Moderno zdanje, koje su projektirali 
splitski arhitekti Jerko Rošin i Robert Plejić, posve¬ 
tio je splitsko-makarski nadbiskup Marin Barišić. 

Petnaesta obljetnica smrti vlč. Vilima Cecelje 

cijativama. Sredinom pedese¬ 
tih godina započeo je s odava¬ 
njem počasti stradalima na hr¬ 
vatskom gubilištu u Bleiburgu, 
zbog čega ga je tadašnja vlast 
nastavljala obilježavati kao rat¬ 
nog zločinca. Redovito je sud¬ 
jelovao u hodočašćima i kome¬ 
moracijama za taj masovni po¬ 
kolj, predvodeći mise na Blei- 
burškom polju, ne odustajući ni 
nekoliko tjedana prije smrti 3. 
srpnja 1989. godine. Kao vje¬ 
ran Kristov svećenik i istinski 
rodoljub, posljednje razdoblje 
života proveo je u samostanu 
Maria Plain kod Salzburga, 
gdje je umro u samo predvečerje uspostave samostalne i slobodne hrvatske države. Zbog 
njegova neokaljanog i čestitog svećeničkog puta, još za života bio je proglašavan svecem 
od onih koji su ga upoznali i poznavali, a danas ime Vilim Cecelja predstavlja simbol domo¬ 
ljublja, rodoljublja i bogoljublja, zbog čega je predloženo pokretanje postupka za njegovo 
proglašenje slugom Božjim. 

Misi zadušnici nazočni su bili mnogobrojni poštovatelji Ceceljiha lika iz Hrvatske i ino¬ 
zemstva, osobito predstavnici vjerskog i kulturnog života Hrvata u Salzburgu, a nazočni 
su bili i pripadnici Počasnog bleiburškog voda. 

Istaknuvši u propovijedi kako je svećenik Vilim Cecelja svoj život posvetio Bogu i domovi¬ 
ni, biskup je kazao kako je taj svećenik bio duboko svjestan da se Bog slavi na taj način 
da se čini dobro čovjeku, bez obzira gdje se nalazio, a osobito ako je prognan iz svoga 
vlastitog doma i domovine. Stoga je biskup Culej pozvao okupljene da se, vođeni Cecelji- 
nim primjerom, ne zaustavljaju i ne posustaju na prolaznim postajama ovog svijeta, ne¬ 
go da svoj pogled usmjere prema vječnoj nagradi, koja čeka onog koji svoj život žrtvuje 
za ljubav prema Bogu i za dobrotu prema čovjeku. Uputio je roditelje i obitelji da budu 
prvi primjer svojoj djeci, kako bi svoj život usmjerili u trajne i vječne vrednote. 

Na kraju mise svima je zahvalio organizator komemoracije župnik Košćak, potaknuvši da 
lik Vilima Cecelje bude što više štovan među vjerničkim pukom, a možda i jednog dana 
čašćen na oltaru. 

Nakon mise zadušnice u župnom pastoralnom centru koji nosi ime Vilima Cecelje, pred¬ 
stavljena je monografija »Radost života«. Knjiga donosi predgovor biskupa Culeja, tek¬ 
stove Zorislava Šafrana i dr. Jurja Batelje, kao i pisma te dokumente koji svjedoče o ži¬ 
votu i djelu svećenika Vilima Cecelje. Knjigu je predstavio povjesničar mr. Damir Bobo- 
vec, dok je Ivan Pomper govorio o Ceceljinu životu, a Stanko Cecelja predstavio je sjeća¬ 
nja odsutnog Marijana Luburića. Prigodnim riječima obratili su se i varaždinski biskup te 
autor Šafran, a nastupili su KUD »Vilim Cecelja« iz Salzburga i članovi domaćih župnih 
zborova i sastava. 



DAROVI ZA POKRIĆE TROŠKOVA U POSTUPKU 
PROGLAŠENJA SVETIM BL. ALOJZIJA STEPINCA 

Nakon objavljivanja zadnjeg broja Glasnika, svoj dar za pokriće troškova u postupku za proglašenje svetim kard. 
Alojzija Stepinca uručili su ovi darovatelji: Ozana CRNOGORAC - Biograd (3x); Nevenka PRSKALO - Samobor; 
Alojz ŠKOF - Belec; Mirko VURUŠ1Ć - Mačekovec (Čakovec); Alojzija PEN1Ć - Zagreb; Ljubica RAK1Ć; dr. Zdenka 
RAKAU1Ć; Marija VRTAR1Ć; Kaja ŠP0UAR1Ć; Sandra OPAČ; Jakov ŽUVELA; Ružica KOMADINA; Mara CELIĆ; Dan- 
ko VLAŠ1Ć - Split; dr. UUBKO N.; Vinko VUKAD1N - Zagreb; Marijana MAR1N0V1Ć-MAND1Ć - Kaltbrunn; mr. sc. 
Bernarda M1SER, dr. stom.; Terezija G0RUP1Ć- Zagreb; Ljerka TEREK; Nikola VOTUC; ob. RE1NH0LZ. 

Zaprešić: spomen ploča bi. Alojziju Stepincu 

Župljani župe Sv. Petra apostola iz Zaprešića ove 
su godine na poseban način u župnoj kapelici pros¬ 
lavili blagdan svoga zaštitnika. Svečano euharistij- 
sko slavlje predvodio je prelat dr. Juraj Batelja, 
rektor Međubiskupijskog dječačkog sjemeništa na 
Salati i postulator za proglašenje svetim bi. Alojzija 
Stepinca. Razlog posebnog slavlja je postavljanje 
spomen-ploče bi. Alojziju Stepincu na pročelje ka¬ 
pelice Sv. Petra ap. Sam čin otkrivanja spomen plo¬ 
če i njezin blagoslov bio je iza misnog slavlja, uz na¬ 
zočnost velikog broja župljana. 

Inicijativu da se blaženom Alojziju Stepincu, koji 
je ujedno i osnovao župu, da nužno poštovanje i 
zahvalnost postavljanjem spomen-ploče organizi¬ 
rao je župski vikar vlč. Goran Kocmanić zajedno s 
mnogim župljanima, koji su oduševljeno prihvatili 
tu ideju i materijalno je potpomogli. Posebno se 
trudio župljanin gospodin Goran Skledar. 

Ovom pločom i svečanošću mnogi župljani izraža¬ 
vaju duboku zahvalnost, ali i ispriku bi. Alojziju 
Stepincu, jer je prije 59 godina, 4. studenoga 
1945., prilikom dolaska na blagoslov nove župe na¬ 
padnut kamenjem i jajima. 

Spomen-ploču s likom bi. Alojzija Stepinca osmis¬ 
lila je i izradila poznata akademska slikarica Nada 
Skrlin, profesorica u Školi primjenjene umjetnosti 
i dizajna u Zagrebu. Na spomen ploči piše poznato 
geslo bi. Alojzija Stepinca: 

»’IN TE DOMINE SPERAVT , Alojzije Kardi¬ 
nal Stepinac, 8. svibnja 1898. - 10. veljače 
1960. - župu osnovao 4. XI. 1945., spomen plo¬ 
ču podižu zahvalni župljani Sv. Petra ap. u Za¬ 
pre ši ču.« 

U prigodnoj homiliji preč. mons. dr. Juraj Batelja 
divno je povezao dva velika lika naše Crkve i uzora 
u vjeri: sv. Petra ap. i bi. Alojzija Stepinca. Naglasio 
je da sv. Petar ap. i bi. Alojzije nisu ustuknuli ni 
pred kim, a svaki je u svoje vrijeme krvlju zapečatio 
svoju odanost Kristu. Postulator dr. Juraj Batelja iz¬ 
nio je i povijesni slijed događanja toga nesretnog da¬ 
na 4. XI. 1945. godine, kada je umjesto radosti 
zbog otvorenja nove župe sv. Petra ap. u Zaprešiću 
uslijedila velika tuga i strah kod mnogih župljana 
zbog unaprijed izrežiranog napada na zagrebačkog 
nadbiskupa Alojzija Stepinca. Na kraju je preč. 
mons. Juraj Batelja naglasio: »Ova spomen-ploča 



Dr. Juraj Batelja otkriva na svetkovinu Sv. Petra i Pavla 29. lipnja 
2004. spomen-ploču otvaranja nove župe u Zaprešiću, 

4. studenoga 1945., kojom prilikom je spretnošću vozača 
Stjepana Kranjčeca izbjegnut atentat što ga je komunistička vlast 
pripremila za nadbiskupa Stepinca 

nije postavljena da nekoga izaziva, nego da podsjeća 
na vrijeme u kojem je bi. Alojzije Stepinca hrabro 
svjedočio svoju vjeru u Krista i Katoličku Crkvu.« 

Nakon blagoslova spomen-ploče radost i odušev¬ 
ljenje nisu prestajali, a bilo je i suza radosnica. 
Preč. mons. dr. Juraj Batelja blagoslovio je i no- 
vootvorenu župsku knjižnicu, koja je zaživjela na 
inicijativu članova molitvene zajednice bi. Alojzija 
Stepinca. 

Svečanom ozračju pridonio je i veliki župski zbor 
Sv. Cecilije pod vodstvom s. Branimire, koji je svo¬ 
jim pjevanjem uljepšao ovaj euharistijski susret. 
Vjerujemo da će za mnoge župljane sv. Petra apos¬ 
tola, a i građane grada Zaprešića ovaj povijesni do¬ 
gađaj ostati u nezaboravnom sjećanju. Spomen- 
ploča na kapeli sv. Petra ap. podsjećat će trajno da 
je bi. Alojzije Stepinac svoj mučenički hod prema 
svetosti na poseban način počeo nositi u ovoj župi i 
u ovom grada. 

Ilija Nikolić 


Hvala Vam što čitate i drugima omogućujete primati glasnik »Blaženi Alojzije Stepinac«. Ako navrije- 
me podmirite svoje obveze prema Glasniku, on će moći redovito izlaziti i biti vjesnik Blaženikovih vr¬ 
lina, kojima ga je Bog proslavio za dobro svoje Crkve i hrvatskog naroda. Glasnik može svaki čitatelj i 
svjedok obogatiti svojim dopisom i uspomenama na kardinala Stepinca, ili fotografijom iz njegova ži¬ 
vota. Ako ste bili dionik koje svečanosti priređene u njegov spomen, izvijestite o tome putem Glasnika 
sve prijatelje i štovatelje kard. Stepinca. 

Blaženko Juračić 

novi maestro crkvene glazbe 

Na Papinskome institutu za crkvenu glazbu u Rimu 
Blaženko Juračić iz Opuzena postigao je akademski 
naslov maestro iz crkvene glazbe, smjer kompozicija. 

Blaženko Juračić rodio se u Mostaru, osmogodiš¬ 
nju školu pohađao je u Opuzenu, a srednju glazbe¬ 
nu školu Luka Sorkočević kao instrumentalist kla¬ 
rinetist završio je u Dubrovniku. Od 1991. do 
1995. studirao je pedagogiju glazbene kulture na 
splitskoj Glazbenoj akademiji. 

Nakon položenih ispita gudačkog kvarteta, orkes¬ 
tralnih varijacija i oratorija s temom Innocentes u 
ponedjeljak 28. lipnja proglašen je maestrom cr¬ 
kvene glazbe. 

Svoj glazbeni prilog dao je i nastupima u hrvatskoj 
crkvi sv. Jeronima u Rimu kod nedjeljnih misa i u 
raznim drugim zgodama. Prigodom proglašenja 
blaženim kardinala Alojzija Stepinca skladao je 
motet »U Tebe se, Gospodine, uzdam«. 

»Na karmelskom putu zajedno« 

U Karmelu u Mariji Bistrici održana je od 30. lip¬ 
nja do 2. srpnja II. skupština Udruge »Blaženi Aloj- 
zije Stepinac« bosonogih karmelićanki u republika¬ 
ma Hrvatskoj i Bosni i Hercegovini pod geslom 
»Na karmelskom putu zajedno«. Udruzi pripadaju 
svi hrvatski karmeli: 4 u Hrvatskoj (Brezovica, 
Kloštar Ivanić, Đakovačka Breznica i Marija Bistri¬ 
ca) te Sarajevo-Stup u Bosni i Hercegovini. Tre¬ 
nutno Karmeli u Hrvatskoj imaju ukupno 78 sesta¬ 
ra, od toga 63 sa svečanim i doživotnim zavjetima, 
8 sestara s privremenim zavjetima, 5 novakinja, 2 
kandidatice i postulantkinje. Prosječna životna dob 
sestara je 47 godina. 



Zajednica ss. Karmela u Mariji Bistrici sa sudionicama zasjedanja 
Udruge hrvatskih Karmela »Bi. Alojzije Stepinac«, u Mariji Bistrici 
od 30. lipnja do Z.srpnja 2004. Sa sestrama su na slici i mons. 
Vlado Košić i o. Jure Zečević, OCD. 


Sukladno intenciji Majke obnovljenog Karmela sv. 
Terezije Avilske o obitelji karmelskih zajednica, Cr¬ 
kva je, ostavljajući slobodu svakoj autonomnoj za¬ 
jednici da se prema mjesnim prilikama pridruži 
asocijacijama ili federacijama Karmela ili ostane iz¬ 
van njih, ipak preporučivala da samostani razvijaju 
primjerene oblike koordinacije i uzajamne suradnje 
i pomoći. Tako i Apostolska pobudnica o posveće¬ 
nom životu »Vita consecrata«, pozivajući se na Si¬ 
nodu biskupa, navodi: »Treba, osim toga, unapređi¬ 
vati Udruženja i Federacije među monaškim sa¬ 
mostanima, koje su već preporučili Pio XII. i Drugi 
vatikanski sabor, osobito gdje ne postoje drugi us¬ 
pješni oblici koordinacije i pomoći, kako bi se čuva¬ 
le i promicale vrijednosti kontemplativnoga života. 
Ne dirajući u opravdanu autonomiju monaških sa¬ 
mostana, takvi organi mogu doista pružiti valjanu 
potporu za primjereno rješavanje zajedničkih prob¬ 
lema, kao što su odgovarajuća obnova, kako počet¬ 
na tako i trajna formacija, uzajamna gospodarska 
potpora i reorganizacija samih samostana.« 

U skladu s time Udruga hrvatskih Karmela »BI. 
Alojzije Stepinac« osnovana je dekretom Kongre¬ 
gacije za ustanove posvećenog života i družbe 
apostolskog života Prot. n. FM 180 1/2001 od 30. 
5. 2001. 

U tijeku Skupštine s karmelićankama su se susreli 
i tematska predavanja održali pomoćni zagrebački 
biskup Vlado Košić i provincijal Hrvatske karmel- 
ske provincije sv. Oca Josipa o. Jakov Mamić. U ra¬ 
du Skupštine cijelo je vrijeme sudjelovao i karme¬ 
lićanin o. Jure Zečević, duhovni asistent Udruge 
potvrđen od Kongregacije za ustanove posvećenog 
života i družbe apostolskog života, a u određenim 
točkama pri obradi zajedničkih tema u radu je sud¬ 
jelovala i predstavnica karmelićanki Božanskoga 
Srca Isusova s. Augustina Mesarić. 

Skupština je izabrala i novo - »staro« vodstvo Ud¬ 
ruge. Za predsjednicu je izabrana M. Gabrijela od 
Otkupiteljeve Ljubavi (Batelja), Karmel Marija 
Bistrica; za I. savjetnicu s. Ilijana Terezija od Kar- 
melske Gospe (Cvetnić), Karmel Brezovica; za II. 
savjetnicu s. Dobrila od Bezgrešnog Srca Marijina 
(Marić), Karmel Đakovačka Breznica; za III. sav¬ 
jetnicu s. Ana Marija od Utjelovljenja (Stefanac), 
Karmel Kloštar Ivanić te za IV savjetnicu s. Lucija 
od Fatimske Gospe (Peša), Karmel Sarajevo. 

Okupljene u Mariji Bistrici karmelićanke su iskaza¬ 
le zahvalnost Bogu što je Udruga u protekle 3 go¬ 
dine djelovanja utirala putove zajedništva i među¬ 
sobne suradnje, osobito u temeljnom i permanen¬ 
tnom odgoju i obrazovanju, te su za predstojeće 
trogodište dogovoreni i novi oblici suradnje, osobi¬ 
to u pogledu izdavanja duhovne literature, zajedno 
s očima karmelićanima i karmelićankama Božan¬ 
skog Srca Isusova. 

Mladi na Stepinčevu grobu 

U subotu 10. srpnja, na tradicionalnome 
mjesečnom okupljanju štovatelja bi. 

Alojzija Stepinca u zagrebačkoj katedrali, 
molitvu krunice predvodili su članovi 
molitvene zajednice bi. Alojzija Stepinca 
iz župe sv.. Petra apostola iz Zaprešića. 

Euharistijsko slavlje predvodio je gene¬ 
ralni vikar Zagrebačke nadbiskupije mo- 
ns. Vladimir Stanković, koji je pozdravio 
sve štovatelje bi. Alojzija Stepinca, po¬ 
sebno mlade iz župa Sv. Petra apostola i 
Marije Kraljice apostola iz Zaprešića, ko¬ 
ji su zajedno došli hodočastiti u zagrebač¬ 
ku katedralu. »BI. Alojzije Stepinac naj¬ 
svjetliji je lik Crkve Božje u Hrvata«, istaknuo je propovjednik govoreći i o karitativnoj i socijalnoj 
veličini bi. Alojzija Stepinca, »Stepinac je nakon povratka sa studija iz Rima kao mladi svećenik po¬ 
magao po zagrebačkim crkvama, osobito se zalagao u karitativnoj djelatnosti po siromašnim gradskim 
četvrtima. Zato ga je nadbiskup Bauer i imenovao svojim milostinjarem. Važno se prisjetiti i da je po 
Stepinčevoj pobudi pred Božić 1931. osnovan ’Caritas'«. 

Pjevanjem je euharistijsko slavlje uveličao zbor mladih župe Marije Kraljice iz Zaprešića. Nakon mi¬ 
se kod sarkofaga blaženika u privatnoj pobožnosti mons. Stanković izmolio je litanije i službenu mo¬ 
litvu bi. Alojzija Stepinca, uz nazočnost mnogih štovatelja. Članovi molitvene zajednice bi. Alojzija 
Stepinca iz župe Sv. Petra apostola, skupa s mladima iz župe Marije Kraljice apostola iz Zaprešića, 
položili su svijeće ispred sarkofaga blaženog Alojzija Stepinca za duhovnu i materijalnu izgradnju svo¬ 
jih sestrinskih župa iz Zaprešića. 

Ilija Nikolić 



Međunarodni znanstveni simpozij u Somboru 

U povodu stote obljetnice Karmela u Somboru Hr¬ 
vatska karmelska provincija sv. Josipa i Institut za 
kršćansku duhovnost Katoličkoga bogoslovnog fa¬ 
kulteta Sveučilišta u Zagrebu priredili su Međuna¬ 
rodni znanstveni simpozij »Baština za budućnost: 
Karmel u Somboru 1904. - 2004.« Simpozij se 
održao 13. i 14. srpnja u Hrvatskom domu u Som¬ 
boru. Na otvorenju simpozija govorili su provincijal 
karmelićana o. Jakov Mamić, a u ime KBF-a sudio¬ 
nike je pozdravio prodekan dr. Ivan Karlić. 

Karmelićanski samostan u Somboru »kolijevka« je 
Hrvatske karmelske provincije sv. Oca Josipa. Iz¬ 
građen je 1904. g. u sklopu mađarske karmelićan- 
ske provincije, a u njemu je od samog početka bilo 
i karmelićana Hrvata, među kojima i si. Božji o. 
Gerard Tomo Stantić, za kojega se vodi postupak 
proglašenja blaženim. 

Nakon I. svjetskog rata, kada je Sombor pripao Ju¬ 
goslaviji, samostan je stavljen pod neposrednu up¬ 
ravu Reda. Na poziv sluge Božjega kardinala Alojzi¬ 
ja Stepinca, karmelićani iz Sombora dolaze 1959. 
u Zagreb, te 1960. u Remetama osnivaju samostan 
i od tada se brinu za svetište Gospe Remetske, 
»Zagovornice Hrvatske«. Hrvatska Karmelska Pro¬ 


vincija Svetoga Oca Josipa danas ima pet samosta¬ 
na: u Somboru, Zagrebu, Splitu, Krku, Sofiji, a up¬ 
ravo se podiže i Karmel na Buškom jezeru u Bosni i 
Hercegovini. 

Gospa Karmelska u Grehotama na Šolti 

Grohote na otoku Šolti trodnevnim su crkvenim i 
pučkim slavljem proslavile svoju nebesku suzaštit- 
nicu, Gospu Karmelsku, čiji je blagdan 16. srpnja 
najsvečanije proslavljen u staroj župi sv. Stjepana 
Prvomučenika. Ta je župa poznata i po dvije crkve 
- sv. Mihovila iz 14. i sv. Pet. iz 15. stoljeća, te po 
ostacima ranokršćanske bazilike iz 6. stoljeća. 

Svetkovini Gospe Karmelske prethodila je trod¬ 
nevnica, u kojoj je prve večeri koncelebrirano eu¬ 
haristijsko slavlje u župnoj crkvi predvodio postu- 
lator kauze bi. Alojzija Stepinca mons. Juraj Bate- 
lja, u suslavlju s profesorom na Katoličkome bo¬ 
goslovnom fakultetu Sveučilišta u Splitu vlč. Josi¬ 
pom Čorićem te šoltanskim župnicima. Nakon 
misnog slavlja vjernicima je predstavljen najnoviji 
roman o bi. Alojziju Stepincu: »Susret u Emausu«. 

Uoči svetkovine, 15. srpnja, nakon večernje mise 
ispred župne crkve održan je koncert marijanskih 
pučkih napjeva »Zdravo, zvizdo mora«, na kojem 

su nastupili pučki crkveni »pivači« iz svih župa oto¬ 
ka Šolte, ženska klapa »Borovčanke« iz Metkovića, 
KUD »Šolta« te ženski pjevački zbor »Skojići«. 

Jubilej prvoga hrvatskog Karmela 

Počeci ženske grane hrvatskog Karmela nikli su u 
Brezovici, nadomak Zagrebu. Karmel »Kraljice 
Karmela« kanonski je utemeljen na Badnjak 1939. 
u nadbiskupovom ljetnikovcu, u dvorcu Brezovici. 
Njegov utemeljitelj, zagrebački nadbiskup Alojzije 
Stepinac, osnovao ga je da bi sestre molile i žrtvo¬ 
vale se za svećenike i hrvatski narod. Prve karmeli- 
ćanke, Hrvatice, došle su na njegov poziv 24. svib¬ 
nja 1939., na blagdan Marije Pomoćnice Kršćana, 
iz austrijskih karmela na osnutak karmela u Hrvat¬ 
skoj, u Brezovici. To su bile: č. Majka Regina Tere- 
zija od Isusa (Trbljanić), utemeljiteljica karmela, 
koja je došla iz Innsbrucka, i s. M. Josipa od Milo¬ 
srdne Ljubavi (Laufer), koja je bila u Mayerlingu. 
Njima su se uskoro pridružile i s. M. Terezija od 
Isusa (Torović), također iz Mayerlinga, i s. M. Ag- 
neza od Isusa (Junačko) iz Graza. 

Budući da je lijep, barokni dvorac bio neprikladan 
za jednostavnost i siromaštvo karmela, nadbiskup 
je gradio sestrama novi karmel u blizini dvorca, od 
proljeća 1941. do proljeća 1944. Tada se osam ses¬ 
tara 14. travnja preselilo iz dvorca u novosagrađe¬ 
ni, nedovršeni karmel. Prvu misu u novoj crkvi 
posvećenoj Bezgrešnoj Kraljici Karmela slavio je 
utemeljitelj nadbiskup Stepinac 15. travnja 1944. 
Nadbiskupova je želja bila: sve učiniti da se hrvat¬ 
ski narod posve obnovi i preporodi u Kristu, u nje¬ 
govu Duhu i u Marijinoj ljubavi. 

Iz te kuće molitve, iz ovog prvog karmelskog stab¬ 
la, razgranalo se više novih mladica. Tako je karmel 
u Brezovici osnovao 1964. karmel sv. Male Terezije 
u Jurišićima, danas u Kloštar Ivaniću, zatim 1998. 
karmel Majke Božje Bistričke i bi. Alojzija Stepin- 
ca u Mariji Bistrici, te 2000. karmel Bezgrešne 
Kraljice Karmela u Sarajevu, i 2003., zajedno sa 
sestrama iz Kloštar Ivanića i Đakovačke Breznice, 



BI. A. Stepinac u koru novootvorenoga Karmela bosonogih karme- 
lićanki u Brezovici 


karmel sv. Obitelji i sv. Mihovila u Albaniji. Sestre 
iz Brezovice pomagale su sestrama karmelićanka- 
ma u Sloveniji, Bugarskoj, Italiji, Litvi, Austriji i 
Španjolskoj. 

U svetištu Bezgrešne Kraljice Karmela u Karmelu 
Brezovici, u nedjelju 18. srpnja, na proštenju Gos¬ 
pe Karmelske, svečanim euharistijskim slavljem 
koje je predvodio zagrebački pomoćni biskup Vla¬ 
do Košić, zahvalile su sestre karmelićanke, zajed¬ 
no sa svećenicima, redovnicima, redovnicama, bo¬ 
goslovima i brojnim hodočasnicima, za 65. obljet¬ 
nicu svoje molitveno-kontemplativne prisutnosti 
u Hrvatskoj. 

Započeli radovi za potrebe nove župe u čast 
bi. A. Stepinca u Ogulinu 

Gvardijan samostana franjevaca trećoredaca u 
Ogulinu fra Petar Runje blagoslovio je u ponedje¬ 
ljak 19. srpnja, zajedno sa župnikom fra Marijanom 
Jelušićem, početak radova na novoj crkvi, samosta¬ 
nu i pastoralnom centru, koji se počinje graditi na 
prostoru Bitoraj u naselju Kučinići, koji je dio ogu¬ 
linskog mjesnog odbora Salopek Selo. 

Kada je prije četiri godine iz župe sv. Križa u Ogu¬ 
linu izdvojena nova župa bi. A. Stepinca, osjetila se 
potreba za novim crkvenim prostorom, budući da 
se liturgija trenutno obavlja u društvenom domu u 
Sabljak Selu. 

Blagoslov zvona u Škabrnji 

Zadarski nadbiskup Ivan Prenđa blagoslovio je u 
srijedu 4. kolovoza pet novih zvona za župnu crkvu 
Uznesenja BDM u Škabrnji, koja je u Domovin¬ 
skom ratu bila srušena do temelja, a nakon višego¬ 
dišnje gradnje bit će posvećena u nedjelju. Zvona 
su darovali Ante Kardum, Mate Brkić i Luka Škara, 
Škabrnjani koji žive u Americi, te po jedno zvono 
župljani i škabrnjska općina. 

Jedno od tih pet zvona, ono »Veliko«, s likovima sv. 
Stošije, bi. A. Stepinca, hrvatskim grbom i grbom 
općine Škabrnja, ton je Sol, težine 520 kg, prom¬ 
jera 95 cm. Na zvonu je upisano: Na trajan spo¬ 
men braniteljima i žiteljima Škabrnje za vrijeme 
Domovinskog rata 1991.-1995. Blaženi Alojzije, 
moli za hrvatski narod i Domovinu. 1700 godina 
mučeništva sv. Stošije 304.-2004. Godina sv. Sto¬ 
šije - Godina obitelji. 

Prva misa u crkvici bi. Stepinca na Mačaki 

U novoj crkvici posvećenoj bi. Alojziju Stepincu 
na brdu Malački, ponad Kaštela, i nove župe Kra¬ 
ljice mučenika u Radunu, koja graniči sa župom 
sv. Petra u Kaštel Novom, na uočnicu Dana domo¬ 
vinske zahvalnosti, nakon blagoslova, proslavljeno 
je 4. kolovoza prvo misno slavlje. 


34 





BLAŽENI ALOJZLJE STEPINAC 4 [god. XI.] 2004. 


S mnoštvom vjernika iz kaštelanskih i trogirskih 
župa te dijela kaštelanske zagore, roditelja i rodbi¬ 
ne poginulih hrvatskih branitelja, prijatelja i subo¬ 
raca palih branitelja, predstavnika Udruge rodite¬ 
lja poginulih hrvatskih branitelja Kaštela, pred¬ 
stavnika gradskog Poglavarstva Kaštela te Mjesnog 
odbora, misno slavlje u spomen na sve hrvatske 
branitelje, koji su dali život za Hrvatsku, kako u 
Domovinskom ratu tako i kroz povijest, u novoj je 
crkvici slavio dr. don Josip Delić, kao posebni izas¬ 
lanik splitsko-makarskog nadbiskupa Marina Bari- 
šića, u suslavlju s radunskim župnikom don Iva¬ 
nom Dragušicom i brojnim svećenicima Trogir¬ 
skog dekanata. 

Blagoslovljeno novo zvono kapelice u Trnovcu 

U prigodi proslave mjesnog proštenja, blagdana 
Majke Božje Snježne, u Trnovcu, filijali župe Maci- 
nec, u nedjelju 8. kolovoza blagoslovljeno je novo 
zvono mjesne kapelice. 

Zvono su darovali supružnici Rudolf i Marija Kirić. 

Svečanosti su uz brojne mještane i donatore bili 
nazočni i predsjednik Općinskog vijeća Općine 
Nedelišće Mladen Horvat i zamjenik načelnika Vi- 
tomir Kirić. Nabava novog zvona, posvećenog bi. 
Alojziju Stepincu, stajala je 24.000 kuna. 

Novo zvono zamijenilo je staro, koje je od dotraja- 
losti napuknulo. Naime, staro je zvono bilo u služ¬ 
bi od daleke 1908. godine, kada je i izgrađena ka¬ 
pelica Majke Božje Snježne u Trnovcu. 



Hrvatsko nacionalno hodočašće u Svetu Zemlju 1937. vratilo se u 
Zagreb. Nadbiskupa koadjutora A. Stepinca i hodočasnike dočeka¬ 
li su brojni vjernici. Hodočasnički križ koji se vidi na slici danas se 
čuva u crkvi Ranjenoga Isusa u Ilici, u Zagrebu, a hodočasnička 
zastava u Spomen-zbirci bi. A. Stepinca na Kaptolu 31. 


Otkriven kip bi. A. Stepincu i J. Mulihu 

Prigodom proslave 60. obljetnice Dobrovoljnoga 
vatrogasnog društva »Hrašće« u naselju Hrašće, u 
župi Odra, blagoslovljen je u petak 18. lipnja, u 
središtu naselja, kip bi. Alojzija Stepinca. Istoga 
poslijepodneva otkrivena je i spomen-ploča isusov¬ 
cu o. Jurju Mulihu. U nazočnosti crkvenih pred¬ 
stavnika, više ministara, saborskih zastupnika, 
predstavnika vatrogasnih zajednica, za izniman rad 
uručena su priznanja DVD-u »Hrašće« kao najbo¬ 
ljem vatrogasnom društvu Zagreba. Nakon brojnih 
govora te predstavljanja monografije »Dobro je či¬ 
niti dobro« Ivana Lapca, na središnjem trgu blagos¬ 
lovljen je kip bi. Alojzija Steopinca. Prelat dr. Juraj 
Batelja prigodom blagoslova podsjetio je nazočne 
na blaženikove riječi koje je izgovorio u svojim pro¬ 
povijedima potičući nužnu duhovnu i moralnu ob¬ 
novu hrvatskoga naroda. Kazao je da je i za današ¬ 
nje vrijeme važno vrednovanje kršćanske uljudbe u 
javnom životu. Jer Mulihov i Stepinčev duh dubo¬ 
ko su utkani u Europu. Obojica su djelovali izvan 
državnih granica, govorili svim slojevima naroda, 
svim staležima, svakoj dobi i svakom spolu. 

Nakon toga je isusovac dr. Ivan Fuček otkrio ploču 
Jurju Mulihu koji je rođen 20. travnja 1694. u 
Hrašću. U prigodnom govoru o. Fuček je istaknuo 
da je Mulih zadužio cijelu Europu, iako se često na 
nj zaboravljalo. Bio je poznat kao misionar širom 
Hrvatske, a u Austriji i Mađarskoj imao je brojne 
misije. Bio je profesor na gimnaziji. A dok je studi¬ 
rao teologiju u Trnavi, kolegama je bio profesor iz 
hebrejskog jezika. Odlično je poznavao španjolski, 
latinski, njemački, a služio se i drugim jezicima. 

Osamnaest knjiga napisao je na kajkavskom, neko¬ 
liko knjiga na štokavskom ikavskom, te na čakav¬ 
skom. Dosada je istraženo da je napisao 32 knjige. 
Od toga su deset knjiga katehetski priručnici. Poz¬ 
nato je njegovo djelo »Leksikon« iz 1742. godine 
koji je objavljen na kajkavskom jeziku na više od 
1700 stranica. Pripada među najveće hrvatske pis¬ 
ce u dobra baroka. Bio je izniman svećenik. Postio 
je, molio, bičevao se pred pukom za grijehe naro¬ 
da. Živio je svetim životom. 


Svaki dopis na Postulaturu 
blaženog Alojzija Stepinca, 
kojim se priopćuje primljeno 
uslišanje ili uspomena, neka 
bude potpisan te obilježen 
nadnevkom i mjestom pisanja. 
Anonimna pisma se ne 
arhiviraju. Vjernici koji žele 
ostati anonimni, neka to 
napomenu u dopisu. 

Umro Ivan Lacković Croata 

U nedjelju, 29. kolovoza, preselio se u bolji život virtuoz crte¬ 
ža Ivan Lacković Croata. Rodio se 27. prosinca 1927. godine 
u podravskom selu Batinska. Slikarstvom se počeo baviti 

1944. godine. U svojim ranijim djelima Lacković izlaže doživ¬ 
ljaje prirode i života u rodnoj Batinskoj. U Zagrebu nastavlja 
slikati poetske prizore iz zavičaja u temperi i ulju na staklu, a 
potom sve češće, njegovi nostalgični zapisi bivaju ostvareni u 
crtežu i grafici, te je objavio pedesetak mapa. 

U veličanstveni slikarski opus, kao rijetko koji hrvatski slikar 
u 20. st., ugradio je svoje kršćansko osvjedočenje i ljubav prema tradicionalnom načinu života hrvat¬ 
skog čovjeka. Sudjelovao je na više od 1000 samostalnih i skupnih izložbi u zemlji i inozemstvu. Bio je 
dobitnik brojnih nagrada i priznanja za slikarstvo i crtež te član više akademija i kulturnih institucija. 

Postulatura mu zahvaljuje za crteže bi. A. Stepinca. 


Ivan LACKOVIĆ CROATA, Križni put našega naroda 
predvodi bi. Alojzije Stepinac, 29,5 x 41 cm, crtež 
tušem, 2002. 


Završen biskupijski postupak 
za beatifikaciju sluge 
Boijega Miroslava Bulešića 

U subotu 11. rujna 2004., u poreč¬ 
koj katedrali, nakon svečane Euha¬ 
ristije koju je predvodio mons. Ivan 
Milovan, biskup porečko-pulski, 
završen je biskupijski postupak u 
istraživanju života, spisa i muče¬ 
ničke smrti sluge Božjega Mirosla¬ 
va Bulešića. 



Uz velik broj svećenika i Božjeg 
naroda završnom činu bili su na¬ 
zočni članovi crkvenoga suda i mo¬ 
ns. Vjekoslav Milovan, postulator. Svi spisi prosli- 
jeđuju se sada u Rim, u Kongregaciju za proglaše¬ 
nje svetih, gdje će se provjeriti istinitost postupka 
te glas kreposnog života i mučeničke smrti sluge 
Božjega Miroslava Bulešića. 

Miroslav Bulešić rodio se 1920. u istarskom selu 
Cabrunići, župa Svetvinčenat, od roditelja Miha i 
Lucije r. Butković. Nakon osnovne škole završene 
u Juršićima, pohađao je sjemenišnu gimnaziju u 
Kopru. U jesen godine 1939. pošao je dovršiti bo- 


U kolovozu 1947. pratio je mons. 
Ukmara kod dijeljenja sakramen¬ 
ta Potvrde u Buzetu i okolnim žu¬ 
pama. Komunistički agitatori, ne¬ 
prijateljski raspoloženi prema Crkvi, zaklali su ga 
nakon Krizme u Lanišću 24. kolovoza 1947. Miros¬ 
lav Bulešić bio je gorljiv svećenik, dobar propov¬ 
jednik, svećenik kreposna života i zauzet za Božju 
čast i ljudska prava. Stoga su vjernici, nakon muče¬ 
ničke smrti, pohađali njegov grob i častili ga kao 
osobitog Božjeg ugodnika. 

U iščekivanju prosudbe Crkve o mučeništvu Mi¬ 
roslava Bulešića molimo za njegovo što skorije 
proglašenje blaženim. 


goslovske nauke u Rimu, gdje je 
na papinskom sveučilištu Grego- 
rijani studirao teologiju. Za sveće¬ 
nika je zaređen 11. travnja 1943. u 
Svetvinčentu. Najprije imenovan 
kapelanom u Bademi, a u jesen 

1945. imenovan je župnikom u 
Kanfanaru. Za školsku godinu 

1946. /47. postavljenje za podrav- 
natelja i profesora u Biskupskom 
sjemeništu u Pazinu. 


Uplatu i pretplatu za Glasnik kao i svoj dar za pokriće troškova u postupku za proglašenje 
svetim kardinala Alojzija Stepinca možete poslati preko Zagrebačke banke na ime: 

Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

PARTNER BANKA 
SVVIFT - PAZGHR2X 

br. računa: 7350038425 - Juraj Batelja 

Zahvaljujemo svim dobročiniteljima i suradnicima, čijom molitvom i darom napreduje pos¬ 
tupak za proglašenje svetim bi. Alojzija Stepinca. 

Molimo Vas, pošaljite nam kopiju uplata izvršenih preko bankovnog računa, jer nam banka 
ne isporučuje imena uplatitelja. 

NOVA KNJIGA 


»SUSRET U EMAUSU« - 

Nova knjiga o bi. Alojziju Viktoru 

Stepincu 

Razmišljanja autorice 

Knjiga »Susret u Emausu« nastajala je dugi niz go¬ 
dina. U početku stoji jedna fotografija iz daleke 
1937., snimljena u Emausu prigodom posjeta Aloj- 
zija Stepinca Svetoj zemlji. Likovi iz romana stvar¬ 
ni su, i uz Alojzija Stepinca živjeli su ili žive još i 
danas. Stoga bi se roman, koji bi mogao živjeti au¬ 
tonomnim književnim životom i poslije tumačenja 
stručnih kritičara, mogao definirati kao spoj mit¬ 
skoga (fikcionalnoga) i povijesnoga. U njemu je ob¬ 
jedinjeno sve što čini pojedinačnu sudbinu: osam- 
ljenost, snoviđenja, osjećanja, razmišljanja, haluci¬ 
nacije, strahovi. Isto tako u njemu su povijesni ele¬ 
menti kolektivne sudbine jednoga naroda, znanja o 
određenu vremenu i kauzalitet događanja. 

Roman govori o najistinskijoj strasti XX. stoljeća: 
porobljavanju. To je dominantna tema romana, koja 
onda razapinje mrežu oblika porobljavanja, kao i po¬ 
bunu protiv zla, strah od mučenja, strah od smrti. 
Roman je to o kafkijanskom dobu i ljudskoj nesreći. 
On je moj metafizički revolt protiv zla, krvnika i bo¬ 
li, ali ne da bi njih, osobe, nijekao kao bića, nego kao 
gospodare i njihova djela. Roman nije sentimentalni 
apel ili apokrifni otisak, nego svjedok jednoga vre¬ 
mena što ga je autor morao provući kroz vlastiti kr¬ 
vni i moždani sustav, izbjegavajući munchausenovski 
sindrom avangardista. Roman je pisan bez namjere 
bilo kakve emancipacije - znanstvene, literarne ili fi¬ 
lozofske. On samo želi osvijetliti istinu o ljudima ko¬ 
je bi neki željeli zaboraviti pod svaku cijenu. 


U isto vrijeme roman je to o Bogu, slobodi i nadi. 
O smrti su se ispisale tisuće stranica kojima ne¬ 
moćni racionalizam želi prodrijeti u njenu mistiku. 
Ona je u romanu vjerna pratilica života. 

Roman je to o stradavanjima hrvatskoga naroda, 
koji je jedini imao demografski minus u prvom po¬ 
pisu nakon 2. svjetskog rata. 

To je i roman koji prekida ponovnu hrvatsku šutnju 
i ne dopušta da se zatvore stranice zločina, ne tra¬ 
žeći osvetu. Samo dostojno sjećanja. 

U romanu se mogu naći natruhe uzvišenosti (kao 
danak patnjama), tragizma, kontemplacije i naravno 
nedovršenosti. Čitatelj će u empatijskom pristupu 
ulaziti u tuđe živote, upravo kao i autor, i potvrđiva¬ 
ti tu nedovršenost (o kojoj mudro govori G. G. Ma- 
rquez), jer čovjek je uvijek više od onoga što o nje¬ 
mu znamo. On je Božje djelo, pa stoga neshvatljiv. 

Bol, 21.7.2004. 
Nevenka Nekić 

SUSRET U EMAUSU 

Novi roman o bi. A. Stepincu 

U pripremi ovogodišnjeg susreta hrvatskih pjesnika 
»Croatia rediviva«, u nedjelju 18. srpnja 2004., odr¬ 
žano je u Selcima na otoku Braču, predstavljanje ro¬ 
mana »Susret u Emausu«. Novu romansiranu biog¬ 
rafiju bi. Alojzija Stepinca, najtješnje povezanu uz 
život i stradanja obitelji Brizić iz Gornjega Humca 
na Braču, napisala je književnica Nevenka Nekić. 

Pred starodrevnom Gospinom crkvom u središtu 
mjesta, roman su predstavili preč. Stanko Jerčić, 
župnik selački i biskupski vikar za otok Brač, dr. Juraj 
Batelja, postulator postupka za proglašenje svetim bi. 



Nadbiskup koadjulor Alojzije Stepinac 
s braćom Ivom i Jeronimom Brizić 
pokraj fontane u vrtu franjevačke 
gimnazije u Emausu, 
u srpnju 1937. 

Nadbiskup Stepinac (oslonjen na štap) u razgovoru s dječacima 
za vrijeme nacionalnog hodočašća u Svetu Zemlju, 1937. godine 


Alojzija Stepinca, te autorica Nevenka Nekić. Pred 
brojnim Selčanima i gostima koji su tih dana hodo- 
častili Gospi Karmelskoj ili provode odmor na oto¬ 
ku Braču, pročitani su tekstovi iz same knjige, pre¬ 
dočene povijesne činjenice na temelju kojih je 
knjiga nastala i o kojima govori, te obrazložena ak¬ 
tualnost žrtava pobijenih partizanskom i okupator¬ 
skom rukom u teškom razdoblju hrvatske povijesti 
za vrijeme 2. svjetskog rata i poslije njega. 

Za vrijeme Drugog svjetskog rata, samo otok Brač, 
koji je imao oko 13000 stanovnika, pobrojio je pre¬ 
ko 800 ljudskih žrtava. Najveći dio njih stradao je 
od komunističke ruke zadojene mržnjom na hrvat¬ 
sko i katoličko obilježje naroda. Te nevine bračke 
žrtve, i žrtve kojima komunistički velmože napuni¬ 
še jame drugih hrvatskih otoka i kopna, sadržaj su 
ovoga romana. 

»Biografski faktografski materijal koji spisateljica 
pomno iznosi iz života Ive Brizića«, po sudu recen¬ 
zenta dr. Nedjeljka Mihanovića, »oslikava situaciju 
kada nadbiskup Stepinac, kao nadpastir i metropo¬ 
lit Hrvatske, tajanstveno vođen unutarnjim duhov¬ 
nim poslanjem istupa na društvenu scenu da obavi 
svoju pastoralnu misiju i providencijalnu ulogu u 
hrvatskom narodu. Nakon dolaska komunističke 
vlasti, Hrvatska je bila premrežena logorima smrti, 
masovnim uhićenjima i deportacijama, zatvorima, 
tamnicama, nasiljem i političkim umorstvima. Sve 
ono groteskno što se zbiva oko lika Ive, pokazuje se 
kao fatalna pratnja vezana uz život i projicirana na 
sudbinu nadbiskupa Stepinca, u fazi brze boljševi- 
zacije zemlje i u trenutku kad on kao branitelj vje¬ 


re, naroda i temeljnih općečovječanskih ljudskih 
prava aktivno djeluje.« I nadbiskup Stepinac je o 
tome sastavio opširno izvješće u kojem je, nakon 
premještaja iz lepoglavske kaznionice na izdržava¬ 
nje kazne u župnu kuću u Krašić, zabilježio i ovo 
svoje osobno svjedočanstvo: 

»Da pokriju svoje krvave zločine pred svijetom ja 
sam morao na sud i u tamnicu. Da se sud pokaže 
pravednim, poslužili su se i falsificiranim dokumen¬ 
tima. Tako su na primjer prezentirali na sudu fotog¬ 
rafiju, gdje ja prisustvujem odlasku hrvatskih mor¬ 
nara na Crno more, u borbu protiv Rusije zajedno sa 
mons. Marconeom, apostolskim delegatom, i s mo- 
ns. Lachom, pomoćnim biskupom zagrebačkim. I 
da sam prisustvovao ne bi to bio nikakav zločin, jer 
ja sam tada već bio delegiran od Svete Stolice za voj¬ 
nog vikara sine titulo. Međutim, i mons. Marcone i 
biskup Lach mogu posvjedočiti, da me tamo nikada 
nije bilo, a mislim ni njih, i tako taj teški ratni zloči- 
n pada sam od sebe. Falsificirali su jedan izvještaj 
Svetoj Stolici, kojeg da sam ja pisao. I ako se unutra 
nalazi stvari, koje sam ja po dužnosti bio tada izvijes¬ 
tio Svetoj Stolici, i o njima razgovarao sa nekim služ¬ 
benim ljudima bivše hrvatske vlade, iz toga još ne 
slijedi, da sam ja pisao onaj izvještaj, kojeg su oni 
prezentirali na sudu. Falsificirali su fotografiju (u 
novinama) kako ja fašistički pozdravljam dizanjem 
ruke, a to je veliki 'ratni zločin’. 

Međutim može posvjedočiti i mons. Marcone, da ja 
toga nikada učinio nisam jer taj pozdrav nije kod 
nas nikako bio uobičajen, pa sam čak i njega jednom 
upozorio, neka ne bi ni on pozdravljao kod nas tim 
pozdravom, da se ne pruži možda povoda za kleve¬ 
tanje usred bjesnila rata, gdje nije potrebno (...). 

Falsificirali su pismo generala Draže Mihajlovića, 
koje da je on upravio meni. Sam je general Mihaj- 
lović na sudu porekao, da je on to pismo pisao. A 
ipak su ga oni na mom procesu ponovno iznijeli 
kao veliki crimen. Ali što da duljim. Znajući da to¬ 
božnji pravedni narodni sudovi’ komunističke vla¬ 
davine nemaju drugog posla nego izvršiti naloge 
komunističke partije, odbio sam svaku obranu i 
daljnje ispitivanje njihovih dokumenata, kad sam 
već kod prvih naišao na falsifikate. Grozota njiho¬ 
vih sudova izaći će jednoga dana na vidjelo, jer žive 
hiljade i hiljade ljudi, koji su na sebi osjetili što 
znače sudovi u jednoj komunističkoj državi.« 

Roman Nevenke Nekić »Susret u Emausu« svjedok 
je upravo tih strašnih zbivanja. No, ta zbivanja, ko¬ 
liko god su teška i nezaliječena rana, moraju biti li¬ 
ječena i mogu biti izliječena u školi Kristova opraš¬ 
tanja. A tu je Stepinac bio velik. Tu se odražava 
vjera kojom je on, stepinčevski, hrabro koračao za 
Uskrslim Gospodinom, do Emausa i do konačnog 
Exodusa u slavi neba, predajući nam osnove za no¬ 
ve stranice mirne i spokojne budućnosti. 


3B 







BLAŽENI ALOJZUE STEPINAC 4 Cgod. XI.) 2004. 


Ona će uistinu biti takva, ako moćnici svijeta koji 
si prigrabljuju vlast i nad slobodom savjesti, shvate 
oporučne riječi kardinala Stepinca kojima se, 27. 
svibnja 1957., zapisao u našu i opću ljudsku povije¬ 
st: »Jer je Bog ljubav, kao što veli apostol, ljubite se 
među sobom! Pomažite se uvijek bratski među so¬ 
bom! Budite jedno srce i jedna duša! Ali ljubite i 
neprijatelje svoje, jer je zapovijed Gospodnja. Ta¬ 
da ćete biti djeca Oca svojega nebeskoga, koji puš¬ 
ta da sunce Njegovo izlazi nad dobre i zle i daje da 
daždi na pravedne i grješnike.’ (Mt 5, 45.) Neka 
vas od te ljubavi prema neprijatelju ne odvrate 
opačine njegove. Drugo je čovjek, drugo je opačina 
njegova. Čovjek je, veli sveti Augustin, djelo Božje, 
opačina je djelo ljudsko. Ljubi ono, što je Bog nači¬ 
nio, a ne ono, što je čovjek načinio.« 

Uzimajući u ruke roman »Susret u Emausu«, svjes¬ 
ni smo da je književni prikaz uvijek ograničeni, in- 
dividualno-stvaralački iskaz ljudskog doživljajnog 
odraza. On je nastao pred misterijem svetosti, pa 
ipak, premda svjesni nedostataka, osvjedočeni smo 
u prednost književne povlastice licentia poetica, po 
kojoj svako književno djelo o velikanima povijesti 
uvijek možemo promatrati iz perspektive književne 
uvjerljivosti i umjetničkog dojma. Tako promatra¬ 
mo i ovaj najnoviji roman Nevenke Nekić. 

U njemu, napisanom romanesknim izrazom pre¬ 
poznatljivim za Nevenku Nekić, prema recenziji 
dr. Mihanović-Salopek, »osjećamo smisao za dos¬ 
tojanstvenost i ozbiljnost teme, ali i veliki emotivni 
naboj iskaza tragike i promišljanja misterija patnje. 
Cijeli pretežito realistički pripovjedni prikaz ispu¬ 
njen je iskrenim suosjećanjem i divljenjem prema 
liku blaženog Alojzija Stepinca, koji simbolizira ti¬ 
suće neznanih sudbina hrvatskih pravednika stra- 
dalih za ideale vjere i domovine. Nakon čitanja ro¬ 
mana ne ostajemo ravnodušni, već dobivamo do¬ 
jam da je autorica osjetila i ispunila vlastiti unutar¬ 
nji poziv i svoj dug prema protekloj zbilji. 


Cjelina romana uvjerljivo prikazuje dugo zatiranu 
sliku povijesti i predstavlja autoričin zavjet da pro¬ 
govori iznova o bolnim i sramotnim stranicama 
ljudske povijesti, kako se one ne bi više nikad po¬ 
novile. Ipak, pojednostavnjeno bi bilo promatrati 
ovaj roman isključivo kao povijesni roman, jer on 
se upravo svojim glavnim likom izdiže iznad okvira 
povijesne zadanosti i prerasta ih. Dubokim preživ¬ 
ljavanjem Nevenka Nekić oslikava i doziva lik bla¬ 
ženog kardinala Stepinca u našu današnjicu, da bi 
nam još jednom posvijestila, kako usprkos bilo ko¬ 
jem vremenu u kojem se nalazimo, trebamo imati 
za etički uzor one velikane duha, koji su istinski i 
do kraja slijedili ideal Kristova čovjekoljublja.« 

Roman »Susret u Emausu« predstavljen je i u sklo¬ 
pu »Bolskog lita«, u Bolu 21. srpnja 2004., a uz na¬ 
vedene govornike o knjizi je govorila i prof. Hrvoj- 
ka Salopek-Mihanović. 

Predstavljen je i nakon misnog slavlja u zbornoj cr¬ 
kvi Sv. Marka u Makarskoj u nedjelju 8. kolovoza. 
O knjizi su govorili postulator kauze za proglašenje 
svetim kardinala Stepinca dr. Juraj Batelja te ma- 
karski redovnik i povjesničar fra Karlo Jurišić. Dr. 
Batelja se u svom izlaganju osvrnuo na glavne biog¬ 
rafske podatke iz života bi. Stepinca, koji su u knji¬ 
zi opisani romansirano, aktualizirajući tako njegovu 
žrtvu i način njegova pastirskog služenja za dobro¬ 
bit hrvatskog naroda s jasnim načelima, bez kom¬ 
promisa, uvijek jasno slijedeći Krista. Tom prigo¬ 
dom prof. Karlo Jurišić, govoreći o knjizi »Susret u 
Emausu«, istaknuo je veličinu i hrabrost ljudi koji 
su bili spremni umirati za Isusa Krista, kao i zlu 
sudbinu onih koji su se postavili na stranu progoni¬ 
telja kršćana. 

Roman »Susret u Emausu« predstavljen je tijekom 
srpnja i kolovoza u Postirama, Grohotama, Supet¬ 
ru, Mircima, Zagrebu (župa Stenjevec) Dolu, Škri¬ 
pu, Splitskoj, Bolu, Sumartinu, Makarskoj, Metko¬ 
viću (sv. Nikola) i Ludbregu. (J. B.) 



Knjigu 

Susret u Emausu 

možete nabaviti ili 
naručiti na adresi 
Postulature 
(Kaptol 31, 
10000 Zagreb). 
Cijena knjige je 
50 kn + poštarina. 


Nadbiskup Stepinac sa skupinom dječaka za vrijeme nacional¬ 
nog hodočašća u Svetu Zemlju, 1937. godine 

58. obljetnica montiranog 
postupka i nepravedne 
presude 

Dana 11. listopada ove godine navršava 
se 58. obljetnica kako je na montiranom 
političkom sudskom postupku osuđen 
zagrebački nadbiskup Alojzije Stepinac. 

Taj »prežalosni Proces«, kako ga je naz¬ 
vao papa Pio XII., razotkrio je svu bijedu 
komunističke partije, koja se objedama, 
lažima i f alsif ikatima oborila na Katolič¬ 
ku crkvu i njenoga prvog pastira u Crkvi 
u Hrvata. Sam nadbiskup je taj proces, 
nakon premještaja iz zatvora u Lepoglavi 
u kućni pritvor u Krašiću 1951., opisao 
ovim riječima: 

»Svrha je mog procesa po mom mišljenju 
bila, da me prisile na povlačenje pastirskog 
pisma Episkopata iz 1945. godine, koje ih 
je demaskiralo pred čitavim svijetom. Kad 
u tom nisu uspjeli, nadali su se da će me 
dugim tamnovanjem barem prisiliti, da 
molim od njih pomilovanje, koje bi oni dakako rado bili udijelili, ali pod stanovitim uvjetima. Toga nisam 
mogao učiniti, jer bi se kosilo sa čašću i interesima Katoličke crkve, koji idu pred ličnim interesima pojedi¬ 
nih biskupa. I tako su me konačno morali pustiti bez ikakovih uvjeta barem na ograničenu slobodu pod pri¬ 
tiskom svjetskog javnog mišljenja. Mogao bih napisati čitavu knjigu, što sam sve vidio i proživio. Ali niti je 
sada vremena niti bih to mogao u miru izvesti, kad nisam ni časa siguran, da mi tko ne provali u stan, jer lič¬ 
na sloboda i sloboda savjesti i dalje ostaje mrtvo slovo u komunističkoj Jugoslaviji. Učinit će to drugi, koji 
prežive, a koji su bili svjedoci svih strašnih zbivanja prošlog decenija.« 


Obavijest čitateljima Glasnika 

Donosimo popis knjiga koje je o blaženom Alojziju Stepincu objavila Postulatura za njegovo proglašenje blaženim i 
svetim, a svaki ih čitatelj Glasnika može naručiti na adresu Postulature: Kaptol 31, 10000 Zagreb: 

BATEUA J., Najljepše Mariji. Misli blagopokojnog kardinala-nadbiskupa Alojzija Stepinca o štovanju Majke Bož¬ 
je, Zagreb, 1990. 

BATEUA J., Živjeti iz vjere. Duhovni lik i pastirska skrb kardinala Alojzija Stepinca, izd. NDS, Zagreb, 1990. 

Sluga Božji Alojzije Stepinac (kratki ilustrirani životopis), Zagreb, 1995. 

ALOJZIJE KARDINAL STEPINAC, nadbiskup zagrebački, Propovijedi, govori, poruke (1941 -1946.) . Uvod na¬ 
pisali dr. J. BATEUA i dr. C. TOMIĆ), Zagreb, 1996. 

ALOJZIJE-VIKrOR STEPINAC, Pisma iz sužanjstva (1951-1960) , (predgovor: mons. J. BOZANIĆ, nadbiskup 
zagrebački; uvod, bilješke i predmetno kazalo napisao dr. J. BATEUA), Zagreb, 1998. 

BARBOUR H. BATEUA J., Svjetlo na putu života. Duhoimi životopis blaženog Alojzija kardinala Stepinca, nadbis¬ 
kupa zagrebačkoga, mučenika (uvodno slovo: kard. Franjo KUHARIC, nadbiskup zagrebački u miru), Zagreb, 
1998. 

Alojaije STEPINAC, nadbiskup zagrebački, Propovijedi, govori, poruke (1934.-1940.) Priredio i predgovor napisao: 
dr. Juraj BATEUA; proslov: dr. Ante MATEUAN, Zagreb, 2000. 

Crna knjiga o grozovitostima komunističke vladavine u Hrvatskoj (priredio dr. J. BATEUA), Zagreb, 2000. 

Nevenka NEKIĆ, Susret u Emausu, romansirana biografija bi. Alojzija Stepinca u najtješnjoj svezi sa žrtvom obitelji 
Brizić iz Gornjega Humca na otoku Braču, koju su komunisti progonili gotovo do istrebljenja (pogovor: prof. 
dr. sc. J. BATEUA), Zagreb, 2004. 



Blaženi Alojzije Stepinac na optuženičkoj klupi jugoslavenskog komunistič¬ 
kog režima u listopadu 1946. 

Nastavljamo objavljivati izabrana poglavlja dnev¬ 
nika vlč. Josipa Vranekovića, u kojima je on opi¬ 
sao život i stradanja blaženoga Alojzija Stepinca 
na izdržavanju kazne u Krašiću. 

Blaženik je u Krašić prebačen 5. prosinca 1951. 
Bilo je premještanje iz jednoga zatvora u drugi. I 
tu je bio onemogućen u vršenju biskupske službe, 
ponižavan i progonjen. On sam je o tome napisao 
o. Anđelku Juriću, Dl, 30. lipnja 1954.: 

»Dragi oče rektore! Srdačna hvala na čestitci k 
Božiću i Novoj Godini! Uzvraćam isto tako 
Vama i svima Vašim podređenima u sjemeniš¬ 
tu: časnim očima, profesorima, časnim sestra¬ 
ma i svoj mladeži, uz želju, da ih sve prati bla¬ 
goslov Božji u nastajućoj godini, a nadasve 
neograničeno pouzdanje u Boga i zagovor Bo¬ 
gorodice. 

Mi smo ovdje u opsadnom stanju. Sve pokuša¬ 
vaju, da nam slome živce: pojačali straže, op¬ 
ljačkali župnika već drugi put, teroriziraju vjer¬ 
nike na svakom koraku, prijete sad s ovim sad 
s onim. Ali, Bogu hvala, narod se sve više stišće 
uz svoje svećenstvo i svoju Crkvu (...). Vidim, 
da bi ovim stalnim teroriziranjem htjeli djelo¬ 
vati na mene, da se udaljim iz mjesta, kamo su 
me silom doveli baš oni, da mi se naruga ju to¬ 
božnjom slobodom. Ali ja ostajem, makar i pod 
cijenu života, osim da Sveti Otac drukčije od¬ 
redi, u što ne vjerujem, jer i on zna dobro o če¬ 
mu se radi (...). 

Dobro će mi zato doći biografija svetog Izaka 
Jogues-a, premda sam jednu skraćenu već či¬ 
tao. Lakše ću se snaći među Irokezima dvade¬ 
setog vijeka, koji su sigurno nadvisili one ame¬ 
ričke, ako ne u fizičkoj okrutnosti, ali u perfi- 
diji sigurno, a ta je više put okrutnija i od fizič¬ 
kih muka.« 

Upravo je u pripremi za tisak prva knjiga Dnevni¬ 
ka. Nadamo se da će čitatelji već sada s radošću 
pratiti Blaženikov uspon na svoju životnu Kalvariju 
i jačati se silinom njegova duha, što ga je podržavao 
Božji duh u hrvanju s protivnicima Božjim u obliku 
komunističkih vlastodržaca i bezbožnih ideologa. 

4. II. 1953. 

Ovamo došli dr. Lach i Pišonić; Pišonić tražio na Mi¬ 
nistarstvu dozvolu, da mogu ovamo ići... Činovnik se 
našao tobože uvrijeđen na riječ, da se mimo zabrane 
nekoga iz Duhovnog stola pusti ovamo. »Kakva zabra¬ 


na« - pita ovaj. - A de facto od 26. XII. 1952. tko god 
je išao ovamo - vraćali bi ga. - Iz razgovora vidim, da 
je Eminenciji drago, dok mu dolaze svećenici. 

5. II. 1953. 

Đuran bio ovdje. Eminenciju raduje, što ovaj str¬ 
pljivo prima sve podvale Udbe. 

6. II. 1953. 

Kod večere: »Bog mi je dao tu milost, da u životu 
od mladosti nikada nisam zapustio pobožnost Bla¬ 
ženoj Djevici. Ona me je toliko puta sačuvala, oso¬ 
bito na ratištu. Tako mi je draga misa ’De Beata’. 
Kad god mogu, jaje uzmem.« 

* * * 

»Gledam taj ’Match’ i vidim, da je na Zapadu 
mnogo toga trulo. Prevare, provale, ubojstva, ne¬ 
moral - to tretiraju dnevne novine... Panem et cir- 
censes ] ... No, sreća je, ima i tamo i te kako zlatnih 
duša i dosta toga, što je dobro!« 

* * * 

»Boli - izgleda - ove naše potez Eisenhowera glede 
Formoze. Svi su u Americi pozdravili taj Predsjedni¬ 
kov stav, osobito radništvo. To su oni, koji nisu htjeli u 
organizaciju primati naše sindikate. Jedan je predstav¬ 
nik američkih radnika izjavio, da se komunizam može 
dotući i bez rata: podići životne uvjete čovjeka!« 

10.11.1953. 

Čita »Aleksandrovu diktaturu« i povezuje mnoge či¬ 
njenice s današnjicom. Boli ga srpsko presizanje... 
»Hoće da unište naš narod i vjeru mu. Ja samo ruke 
dižem prema nebu, neka nam se dobri Bog smiluje!« 

11. II. 1953. 

Dr. Lach i dr. [...]. [...] odlučan. SamRittigje do¬ 
šao do njega, da pusti svećenike na skupštinu u Sa¬ 
rajevo. - Ne! - Suspenzija čeka svakoga, koji bi to 
učinio. - U Zagrebu ne rade tako. »Kako li je u Ši¬ 
beniku i Zadru to lijepo riješeno. Narod će i Sveta 
Stolica ustati protiv ovakova držanja. Popuštajte 
samo i tjerat će Vas još i dalje. Imadem iskustvo, 
da im treba iskesiti zube i onda će Te prije pustiti 
na miru. Uostalom ni meni nije bilo lako 5 g. u Le- 
poglavi, pa onda prije toga i sada... Ali to nam je 
dužnost. Recite Salisu: pozvati, opomenuti sveće¬ 
nike u Udruženju i ne koristi li to - suspenzija! 
Kad će jedan tako proći i drugi će se opametiti.«... 

Nadbiskup Alojzije Stepinac u krugu svećenika 
(uz njega je vlč. Brumec, salezijanac) 


Sam sam zamolio [...], da malo pokrene naše bis¬ 
kupe, a i Eminencija mu to gotovo 5 minuta na sa¬ 
mome - pred odlazak govorio! 

13. II. 1953. 

»Vjesnik« donosi nacrt zakona o pravnom položaju 
vjerskih zajednica. - »To je uzakonjeno progonstvo« 
- reče Eminencija. Odmah se nato sastanu biskupi 
i sastave odgovor, u kojem obrađuju član po član i 
zaključuju, da je to nepravda - protiv osnovnih 
ljudskih prava. No, nisu to predali preko Rittiga 
vladi, nego samo usmeno saopćili, i uz ovakav 
»Nacrt« nemoguć je svaki daljnji razgovor! - Emi¬ 
nencija zadovoljan. 

* * * 

Izdat će zajedničku okružnicu protiv CMD-a Zag¬ 
reb, Senj, Križevci i Đakovo. Kad sam to saopćio 
Eminenciji, tri puta je ruke podigao prema nebu i 
zahvaljivao Bogu! 

* * * 

U štampi još šute i direktno ne napadaju Crkvu. 

* * * 


18. II. 1953. 

Pepelnica. Preč. Simečki pomogao mi pepeljiti. 
Kažem Eminenciji da on ne treba, kad smo dvoji¬ 
ca. Ipak - hoće i on pomoći. 

* * * 

Cijelu korizmu ne doručkuje - i ne jede mesa. 

19. II. 1953. 

Izišli smo 2 sata na šetnju... »Kroz 16 g. cijelu sam 
korizmu uzimao misni obrazac de tempore . 3 Divna 
je liturgija ovih dana. No, sada mi se pojavili skru¬ 
puli, nije li to neko zapostavljanje svetaca Božjih... 
Zato ću ove godine služiti misu prema Direktoriju. 

* * * 

»Nikad ne uzimam od ljudi intencije, jer su tolike 
potrebe Crkve i naroda - i na te nakane prikazu¬ 
jem sv. Mise. Kako n. pr. ne bih sada, kod ovakovog 
donošenja zakona i položaja Crkve. Jasno, ako mi 
se netko posebno preporuči i zamoli me, da prika- 
žem na njegovu nakanu sv. Misu.« 

* * * 

»Koliko sam toga prošao, kolike promjene režima i 
ustava za mog biskupovanja: diktatura Aleksandra, 
njegova smrt; Jeftić je prošao, pa Stojadinović, 
Cvetković. Došla NDH. I sada ovo, što imamo... 
Uvjeren sam i to će sigurno proći, samo ne znamo, 
koliko će nam Bog odrediti, da još pretrpimo.« 

20. II. 1953. 

Križni put je u crkvi. U moceti ide uz mene od posta¬ 
je do postaje, a iza nas u redu dva po dva: djeca. »Gle¬ 
dam te naše ministrante i sve računam, koliko još tre¬ 
ba godina, da postanu svećenici: 14, 16, 17... Ja bih 
tada imao 70, 72... E, pa možda i to doživim...« 4 


Dr. Ujčić, dr. Salis, dr. Bukatko zvani na ministar¬ 
stvo, da iskažu, tko je predao van u svijet zaključak 
i memorandum vladi sa plenarnih biskupskih kon¬ 
ferencija! - Odgovor: Nescimusll! 2 

* * * 

Dr. g. Gahs dolazi autom u Krašić. Milicija ga vra¬ 
ća uz obrazloženje: »Samo trojica mogu doći u Kra¬ 
šić.« 

»Koja su to trojica?« - pita Gahs. Milicajac odaje, 
kao da je previše rekao i nije htio reći imena one 
trojice. 

17. II. 1953. 

Pokladni dan. Cijeli dan imali smo u crkvi klanja¬ 
nje. Pred večer ispunjena je crkva vjernicima. Lije¬ 
po i pobožno molilo se i pjevalo. 

Hodočasnici iz Čučerja, u pratnji župnika vlč. Ivana Torbara, 
rodom iz krašićke župe, pohodili su Blaženikov rodni kraj, 
25. lipnja 2004. 


* * * 

»Samo da su naši biskupi jedinstveni! Da su jedin¬ 
stveno postupili na vrijeme, ne bi danas bilo ove 
nevolje (CMD). Ali još nije kasno!« 

* * * 

Više puta sjeti se svećenika - apostata. 5 »Ako Bog 
dade, da se vratim u Zagreb, pisat ću svim aposta- 
tama, da urede svoj odnos prema Crkvi. Jadnici su 
veliki, kad su slatki jaram Gospodnji zamijenili za 
jugum durissimum /« 

22. II. 1953. 

G. [...] je ponovno ovdje. Poštiva Eminenciju i 
zadržao sam ga na objedu. Nije mogao iskazati sre¬ 
ću i čast, što toliko smije biti uz Eminenciju. 

»Simpatije u narodu su tolike za Eminenciju - ka¬ 
že g. [...], da je nemoguće izreći. To je gotovo obo¬ 
žavanje!« - Govorio je o srpskom presizanju: Dub¬ 
rovnik - Sušak... U Jugoslavensku akademiju 
uvukli se sami Srbi. 

23. II. 1953. 

U Engleskoj izišle su dvije knjige, tri u Americi i 
jedna u Španjolskoj (I. Kokot) o Eminenciji. To je 
odgovor lažnom pisanju ljevičarske štampe. - 
Griffin ponovno započeo molitvenu akciju za os¬ 
lobođenje ispod komunističkog jarma. 

* * * 

Meštrović dao putem radija lijepi sud o Eminenci¬ 
ji kao karakteru, uzor-svećeniku i dosljednom bor¬ 
cu tokom rata protiv nacizma, a sada protiv ko¬ 
munizma. Izrazio mu poklon i poštovanje. 

* * * 

Neki je židovski nadrabin proglasio Eminenciju 
najvećim zaštinikom Zidova na teritoriju, kamo je 
dopro Hitler. 


* * * 

Bivši zagrebački episkop izjavio je, da je prigodom 
rušenja židovskog templa u Zagrebu, trebala biti 
porušena i pravoslavna crkva. No, ostala je na in¬ 
tervenciju nadbiskupa Stepinca. Istom episkop 
zahvaljuje, što je ostao na životu. 

24. II. 1953. 

Danas je Kadlec u Jaski bio na Udbi saslušavan. 
Eminencija: »To nije ništa drugo, nego nastojanje, 
da mu slome živce! - Ne dati se slomiti... I mene 
su mislili slomiti... 1946. me hapsili... Bio sam mi¬ 
ran. Dan prije navečer dođe mi Seper, Ante Radić 
i Marica Stanković i saopće, da se proces Salića od¬ 
vija sve u smjeru, da će i njega - nadbiskupa zatvo¬ 
riti... Ostao sam miran... I američki konzul je bio 
kod mene... Neka me vode... Tokom istrage uskra¬ 
ćivao sam odgovore, rekavši: ’Ja ću na zadnje reći 
svoje.’... Kad su mi izrekli osudu, kako li su se ve¬ 
selili. Mislili su: sada je sve gotovo! Samo vi tako 
nastavite - mislio sam u sebi...! Znao sam, kad je 
zvono katedrale zvonilo, ljudi idu sada na molitvu. 
Svijet se moli... Molitva me je jačala...« 

25. II. 1953. 

Strana štampa ustaje protiv progona u Jugoslaviji. 

* * * 

Danas počinje radom Savezna skupština u Beogra¬ 
du, ali je skinula s dnevnog reda pretres zakona o 
pravnom položaju vjerskih zajednica. 

* * * 

Radio Rim javlja, da Kardeljev govor između reda¬ 
ka zvuči: »Gospodo, primite nas u Atlanski pakt.« 

- U istom govoru spominje, daše katolička Crkva 
u Jugoslaviji mora prilagoditi prilikama. 

- Eminencija: »Vidjet ćemo, tko će se prilagođiva¬ 
ti!« 

26. II. 1953. 

Dr. Riesner, Pišonić, Pukljak - bogoslov Brajša. 
Dr. Riesner ustanovljuje, da je noga zdrava. No, 
Eminencija ne smije - u interesu zdravlja - toliko 
nadalje klečati. Isti moli Eminenciju da mu dade 
preporučno pismo za Ameriku. Msgr. Stipanović, 
ne poznavajući akciju dr. Riesnera u vezi sa nabav¬ 
kom medicinskih instrumenata - i smatrajući ga 
eksponentom ovdašnjeg režima, uspio je u Ameri¬ 
ci blokirati nabavljene instrumente...! 

27. II. 1953. 

Eminencija: »Kajati će se Churchil i Eden za svoje 
držanje u ovom momentu. Čemu podržavati Ti¬ 
ta!« 

Blaženi Alojzije Slepinac 
u pastoralnom pohodu 
župi povjerenoj 
franjevcima 


* * * 

Kao da se Eminendji pojavljuje gripa. Kao preven¬ 
tivu uzima rakiju. 

»Nemojte radi mene iz Zagreba donositi ribe. Me¬ 
ni je dosta, što ima u kući: kruh i varivo.« - Skro¬ 
man je tako u vanjskim zahtjevima. No, ja znam 
opet, da je moja dužnost: pružiti mu koliko je sa¬ 
mo moguće bolje! 

1. - 4. III. 1953. 

Brane svaki pristup svećenicima i ostalima do Emi¬ 
nencije. 

2. III. 1953. 

Izišla »Deklaracija« biskupa zagrebačke metropoli- 
je o zabrani CMD-a - i poštom razaslana svim sve¬ 
ćenicima. Preuzvišeni g. Salis poziva k sebi sve sve¬ 
ćenike, koji su nasjeli. Eminencija prigovara, što se 
tu ne spominje suspenzija. 

* * * 

Danas je sa mnom doputovao ovamo [...] - auto¬ 
busom iz Zagreba. Prikazuje Eminenciji stanje u 
svijetu i ovako ga karakterizira: »Ovdje ne možeš 
primijeniti ni ljudsku, ni životinjsku psihologiju, jer 
je ovdje sve kao opsjednuto!« 

3. III. 1953. 

Amerikanac student dolazi iz Beča. Katolik je. Stu¬ 
dira filozofiju i umjetnost. Čim je došao u Zagreb 
- izrazio želju, da pohodi Eminenciju, napunili mu 
uši o njemu, kao zločincu! Kod nas je večerao. 
Prespavao je kod Jurice Simečki. 


4. III. 1953. 

Radio izjutra javlja, da je Staljin šlagiran u desnu 
stranu. - »Nije li to početak svršetka.«, kaže Emi¬ 
nencija. »Evo ide čas, kad će se ispuniti obećanje 
Majke Božje - i Rusija će se obratiti!« 

5. III. 1953. 

Dolazi u posjet vlč. g. I. Hrastić. Dolazi ovamo iz St. 
Gradiške, gdje je odsjedio jednu godinu. Priča: »Još 
ima tamo 45 svećenika iz N. R. Hrvatske. Svi se od¬ 
lično drže. Mnogo trpe. 1952. g. bili su 7 mjeseci u 
izolaciji. Ne pristaju na nikakve uvjete, premda im se 
to često nudi... Soldo 6 je dosljedan. Ne će ni da go¬ 
vori s njima. Salač 7 je najugledniji među njima. 
Zdravlje mu se popravilo. Na Staru Godinu 1952. 
držao je pobudni nagovor... Izmjenično nedjeljom 
služe sv. Misu. Vino dobivaju iz cvebe. 8 Jedno vrije¬ 
me imali su pšenični kruh. Sada im se tajno šalju hos¬ 
tije (kao tablete). Boli ih, što neki svećenici vani po¬ 
puštaju, i što se ne ustaje odlučnije protiv njih. - Svi 
srdačno pozdravljaju Eminenciju!« 

* * * 

Danas je Eminencija dobio iz Vatikana (poštom) 
kardinalsku diplomu. Potpisao ju je kard. Tisserant. 
Bila je upakirana u dvostruki poluplatneni omot. 
Na sredini je tako i toliko zaderan, da je i sama dip¬ 
loma malo (3 cm) poderana. Istog dana donese mi- 
licioner poziv izdan od Unutrašnjeg odsjeka u Jas- 
trebarskom - adresiran na Eminenciju, da »službe¬ 
no« pristupi na dan 6. III. u opć. narodni odbor u 
Krašiću. Da ga još tobože ponize, napisali su na po¬ 
zivu u rubrici: zanimanje - svećenik! - Mizerije! Ni 
ne slute, da Božjem čovjeku gode poniženja! 


AA 









BLAŽENI ALOJZIJE STEPINAC 4 Cgod. XI.3 2004. 



Kapelica urešena slikama bi. A. Stepinca li crkvi američke sred¬ 
nje škole »Archbishop Stepinac high school« li VVhite Plains-Li 
pokraj New Vorka 


6. III. 1953. 

Pratio sam danas uli sati Eminenciju u opć. narod¬ 
ni odbor. Tu je bio činovnik Ministarstva -onaj isti, 
koji mu je prošle godine došao zabraniti, da dijeli sv. 
Potvrdu. -[...] drug Boris. Zanima nas, rekao je isti, 
što je bilo u jučerašnjoj pošiljci iz Vatikana. - »Pa 
znate što, kaže Eminencija. Bilo Vam je u rukama. 
Ta još ste malo poderali list i diplomu.« Međutim 
izgleda, jer je bilo dobro zapečaćeno, solidne dvije 
kuverte, obložene iznutra svilom, a nezgodno im je 
bilo ne izručiti stvar odaslanu iz državnog tajništva - 
fotografirati nisu mogli - pa nisu znali, što je unutra. 
- Ili su se pravili toše, da ne znaju, što je unutra, da 
tako otklone sumnju, da su oni poderali djelomično 
list, odnosno i samu diplomu. 

»Bez obzira kako jest, činjenica je« - kaže Eminenci¬ 
ja - : »Tko se Boga ne boji, taj strepi pred ljudima!« 

* * * 

Umro Staljin. Radio Vatikan javlja, da se na vijest o 
kapi Staljina Sveti Otac odmah svratio u kapelu i 
pomolio. Isti radio javlja, da je umro najveći progo¬ 
nitelj kršćanstva. Jednako javlja i New York. 

»Izmolio sam Zdravo Mariju za nj (Staljina) jučer 
izjutra. Molim se, neka mu dobri Bog dade milost 
pokajanja.« 

* * * 

Eminenciju posjećuje vlč. g. Alojzije Stanek. 

* * * 

[...] 15 Stjepan javlja, daje 5. o. mj. Preuzv. g. Bukat- 
ko bio na saslušanju punih 8 sati radi »Deklaracije«. 
Za jučer je također pozvan. Stari Razum Ivo to je 
dojavio preuzv. g. Salisu. Ovaj javlja: »Ne popuštam 
ni slova.« Eminencija mu javio po [...], da je spre¬ 
man po treći put ići u zatvor, ali popustiti ne! 

* * * 


»Ja sam im rekao prije suda: »Strijeljajte me. Pos¬ 
tavite mi pred vrata vješala i vješajte, ali odgovarati 
vam ne ću.« 

* * * 

Na ime pretjeranog poreza danas su pribićkom 
župniku zaplijenili kravu i rekli mu: »Sada je na re¬ 
du Vraneković.« 

»To je politički porez« - mirno im je rekao vlč. g. 
Sajović. Općina prodala kravu nekoj ženi u Kupči- 
ni. Cim je ova istoga dana čula, da je krava vlasniš- 
to pribićkog župnika, sva zbunjena, odmah šalje ro¬ 
đake do njega, moleći za oproštenje. - »Da sam 
znala čija je to krava, nikada je ne bih uzela...« 

8. III. 1953. 

Govorili smo o osiguranju, što ga nudi civilna vlast 
- o osiguranju uopće. Eminencija će: »Gospodin 
Bog je najsigurnija glavnica!« 

1 Kruha i igara. 

2 Ne znamo. 

3 "0 [vlastitom liturgijskom) vremenu." 

4 Ove proročanske riječi se obistiniše: Josip Mrzljak 
slavio je Mladu misu nakon 1 B g. [1969.), a Gojislav 
Kovačić i Stjepan Penić nakon 17 godina Cl970). 
Nažalost, te svećeničke radosti i plod svojih molita¬ 
va Kardinal na zemlji nije doživio. 

5 Otpadnika. 

6 Nikola Soldo r. 30. svibnja 1917. u Brštanii, ž. 
Donje Hrasno: za svećennika je zaređen 21. lipnja 
1942. Bijaše ugledan svećenik; bijaše imenovan 
kanonikom Prvostolnog kaptola zagrebačkog i 
tajnikom BK. Jedan je od trojice svećenika između 
njih tri stotine koji nisu zatražili pomilovanje: 
nepravednu zatvorsku kaznu izdržao je punih 16 go¬ 
dina. Umro je u Zagrebu, 19. listopada 1997. 

7 Josip Salač, r. u Daruvaru, 22. siječnja 1903. Za 
svećenika je zaređen 2B. lipnja 1932. Nakon 
kapelanske i katehetske službe imenovan vicerek- 
torom i duhovnikom Bogosl. sjemeništa u Zagrebu. 
Nakon teškog tamnovanja zatražio je pomilovanje i 
pušten iz zatvora. Godine 19B9. imenovan kanon¬ 
ikom Prvostolnog kaptola zagrebačkog, a 19. srpnja 
1970., posvećen za pomoćnog biskupa u Zagrebu. 
Umro je 19. prosinca 1975. 

8 Suho grožđe. 


Zahvaljuju na primljenim milostima po 
zagovoru blaženog Alojzija 
Stepinca: Lorinda TOLIĆ; Ivka MIĆIĆ 
(priložena medicinska dokumentacija); 
Nada TEŠINSKI - Zagreb (priložena me¬ 
dicinska dokumentacija); 

DOKUMENTI 


Postulatura za proglašenje svetim blaženog Alojzija Stepinca pripremila je za tisak knjigu iz¬ 
vornih dokumenta i svjedočanstava o djelovanju zagrebačkog nadbiskupa, blaženog Alojzija 
Stepinca, za vrijeme 2. svjetskog rata i u poratnom razdoblju. 

Završetkom 2. svjetskog rata dogodile su se u Jugoslaviji, uvođenjem komunističke diktatu¬ 
re, velike nepravde i progoni Katoličke crkve. Tražili su se razlozi i povodi, a često puta iz¬ 
mišljali i planirali, da se na koljena pred bezbožnu vlast baci Katolička crkva. No, ta je Crkva 
imala hrabre, odlučne i jasne pastire. U njihovu stavu preživjeli su i Crkva i hrvatski narod 
jednu od najjačih, sudbonosnih, prekretnica u svojoj povijesti. 


1 Odlomak iz propovijedi nadbiskupa Stepinca 
na završetku svibanjske procesije i molitve za 
mir, o stalnosti poretka i pravom odnosu prema 
bližnjemu, koji je dijete Božje, jer »sve ljudske veli¬ 
čine prolaze«, a ostaje samo Bog, 31. svibnja 1942. 
- Svetište »Naše Gospe Lurdske« u Zagrebu, 31. 
svibnja 1942. 

»Onda, kad se Boga bude priznalo onim što jest, i da¬ 
la mu se dužna počast, onda, kad oholice ne budu 
smatrali da mogu činiti što ih je volja kao da nisu ni¬ 
kome odgovorni, več kad se budu lupali šakom u pr¬ 
sa i vapili: 'Bože, milostiv budi meni grješniku!’(usp. 
Lk 18,13), onda i samo onda može se računati s pra¬ 
vim mirom u obiteljima, narodima i državama, mi¬ 
rom u čitavom svijetu (...). 

Stalnost poretka, dakle pravi mir, zahtijeva i pravi od¬ 
nos prema našem bližnjemu. Taj je odnos najbolje oz¬ 
načio Isus Krist u priči o milosrdnom Samaritancu, 
koji ranjeniku na putu zalijeva rane uljem i vinom, ne 
pazeči ni na podrijetlo nesretnika ni na druge okol¬ 
nosti, nego na čovječju bijedu, na čovječju narav. Taj 
je odnos označio Isus Krist vrlo dobro riječima na kri¬ 
žu, kad je molio za svoje ubojice: ’Oče, oprosti im, jer 
ne znaju, što čine 1 .’ (Lk 23*, 24). Da! Pravi odnos pre¬ 
ma bližnjemu zahtijeva, da u njemu ne gledamo zvi¬ 
jer, nego čovjeka, dijete Božje, kao što smo i mi sami; 
braču, koju smo dužni ljubiti, jer svi zajedno moramo 
govoriti: ’Oče naš, koji jesi na nebesima’ (Mt 6, 9). 
Bilo bi neozbiljno govoriti o nekom novom poretku u 
svijetu, dolazio ma s koje strane, ako se u tom poret¬ 
ku ne bude poštivala ljudska ličnost, neumrla duša, 
koja ide iznad svih sistema, koja se ničim ne može iz¬ 
mijeniti, koja imade svoja neotuđiva prava, koja joj ni¬ 
jedna ljudska vlast ne može i ne smije ograničiti. I bilo 
bi krivo misliti, da bi možda katolička Crkva u obrani 
elementarnih prava ljudske ličnosti i slobode savjesti 
poznavala straha pred ikojom ljudskom silom. 1 

Usp. ALOJZIJE KARDINAL STEPINAC, 
NADBISKUP ZAGREBAČKI, Propovijedi , go¬ 
vori, poruke 1941-1946, nav. dj., 108-111. 


2 Propovijed nadbiskupa Stepinca na svetkovi¬ 
nu Sv. Petra apostola o veličini Katoličke Cr¬ 
kve kojoj predsjeda rimski biskup, te o nauku Cr¬ 
kve za dobro bližnjega, jer je ne vode nikakvi po¬ 
litički motivi, nego briga za spasenje duša, 29. 
lipnja 1942. - Zagrebačka katedrala, 29. lipnja 
1942. 

»Na mjestu je da se ovom prilikom sjetimo one naše 
braće, koja su stoljećima bila rastavljena od Petra, 
vidljive Glave Crkve Kristove, koja je samo jedna, 
koja ima samo jednu Glavu - Petra i njegove nasljed¬ 
nike, pape, a koja su se braća vratila u svoju djedov¬ 
sku vjeru. Bog nam je svjedok, da smo bili protivni 
svakom prisilnom stupanju u katoličku Crkvu. Ako 
su iskreno prešli, nisu ništa izgubili, nego su se vratili 
vjeri svojih djedova i danas su potpuno ravnopravni 
članovi Crkve katoličke, koja ih sve bez razlike jed¬ 
nako ljubi. Neka bude ovdje javno rečeno, da je Cr¬ 
kva učinila sve što je u njenoj moći, da tu svoju djecu 
zaštiti, jer je ne vode nikakvi politički motivi nego 
briga za spasenje duša. Ako ih nažalost nijesmo us¬ 
pjeli zaštititi, nije krivnja na Crkvi, nego na neodgo¬ 
vornim elementima, koji su se za počinjena zla protiv 
svih zakona i Božjih i ljudskih osvećivali i na nevinim 
ljudima. Krivnja je na pojedincima, koje nije vodio 
razbor nego luda strast i nepromišljenost. Crkva će i 
ubuduće činiti sve što može za svu svoju djecu bez 
ikakove razlike, a i bez straha bilo s lijeva bilo s des¬ 
na, jer zna da čini ono, što Bog i zakon njegov traži i 
nalaže (...). 

Ako je dakle papinstvo, kao što jest, Božja a ne ljud¬ 
ska institucija, zar nije najveća luda onaj, koji bi o tu 
od Krista postavljenu pećinu udarao glavom u nadi, 
da će srušiti pećinu? A ipak se slični pokušaji opet i 
opet obnavljaju u povijesti čovječanstva, pa i u naše 
doba. Na sve te lude pokušaje mogli bismo reći nešto 
slično, što je Montalambert rekao na sjednici fran¬ 
cuske komore godine 1849. zastupnicima: 'Mislite 
na to, da između Svete Stolice i vas, a i svakoga dru¬ 
goga koji bi je htio srušiti, postoji temeljita nejedna- 

Nadbiskup bi. A. Stepinac pred župnim dvorom 
u Koprivnici, 23. srpnja 1935. 

kost snaga. A ta nejednakost nije u prilog vama, nego 
protiv vas. Vi imate pet stotina tisuća ljudi u vojsci. 
Imate bojne brodove. Imate topove. Imate sva po¬ 
moćna sredstva, koja vam mogu pribaviti materijalnu 
prednost. Papa nema ništa od toga. Ali ne zaboravite, 
da on imade nešto, što vi nemate. Imade moralnu 
snagu. Imade vlast nad savjestima, nad dušama, čega 
vi nemate. I ta vlast je neumrla! ’ 

Na to neka misle svi oni, koji se bez mnogo razmišlja¬ 
nja igraju s Božjim autoritetom. Mogu imati sve voj¬ 
ske svijeta na raspolaganju, mogu imati sva materijal¬ 
na sredstva, mogu imati svu štampu, sve krugovale i 
slikokaze! 2 Jedno ne mogu imati. A to je gospodstvo 
nad srcima, nad dušama, jer je ono pridržano Bogu. I 
to ne samo vlast nad srcima malenih i bijednih, nego 
i moćnih prema riječima Svetoga Pisma: 'Srce je kra¬ 
ljevo u ruci Gospodnjoj; kamo hoće tamo ga obraća!’ 
(Izr 21, 1). 

Dragi moji vjernici! Jedno od najvećih zala našega 
vremena jest polovičnost u pitanjima našega vjerova¬ 
nja. Ne pravimo si nikakve iluzije ni u ovom pitanju, 
u pitanju poštivanja autoriteta Sv. Petra i njegovih 
nasljednika rimskih papa. Ili jesmo ili nismo katolici! 
Ako jesmo, onda valja da se to odrazuje na čitavoj li¬ 
niji našega života. Ne možemo biti u crkvi katolici, a 
na ulici napadati kao pogani odredbe Namjesnika 
Kristovog izdane za opće dobro, a koje možda ne 
konveniraju našem ličnom raspoloženju. Ne može¬ 
mo danas, jer nam to možda konvenira, hvaliti Sve¬ 
toga Oca, a sutra u novinama crvenom olovkom kri¬ 
žati njegove riječi i govore, izrečene samo u jednom 
cilju, dovesti ljude Bogu. Nitko ne može tražiti, da 
papa pogazi općenita načela prava i poštenja, da udo¬ 
volji pojedinim nemogućim zahtjevima. A htjeti se 
silovito oboriti na instituciju od Boga postavljenu, 
znači udarati glavom o pećinu, jer stoji tamo do vije¬ 
ka: Ti si Petar, i na toj stijeni sagradit ću Crkvu svoju 
i vrata paklena neće je nadvladati!’ 

Predragi vjernici! Sveta mi je dužnost upozoriti vas 
na neke pojave, koje u zadnje vrijeme mute naše od¬ 


nose prema Svetoj Stolici i Sv. Ocu Pa¬ 
pi; odnose, koji su kroz trinaest vjekova 
bili najsrdačniji i naj prijatelj skiji. Već 
dulje vremena čuju se prigovori, kao da 
je Sveta Stolica neprijateljski raspolože¬ 
na prema hrvatskom narodu. Tu krivu 
tvrdnju i klevetu obara stoljećima potvr¬ 
đena povijesna činjenica, da je hrvatski 
narod baš u rimskim papama imao svoje 
najbolje, a često i jedine prijatelje. Te la¬ 
ži opovrgava osjećaj i briga današnjeg 
Svetog Oca Pape Pia XII, kojima On 
prati naš narod i domovinu. O tom mo¬ 
gu uz ostale hrvatske biskupe svjedočiti 
sigurno i ja osobno. S toga je najveće ne- 
rodoljubno djelo prema hrvatskom na¬ 
rodu, kad se osobno, kao i prije sa strane 
nekih sinova toga naroda, nastoji oslabiti čvrsta veza 
našega naroda sa nepobjedivom pećinom Petrovom. 
To nastojanje nema korijena u našem narodnom du¬ 
hu, ono je njemu tuđe, a dolazi izvana, i ne može ni¬ 
kako biti od koristi, makar tko tvrdio protivno. 

Stoga osuđujem u ime hrvatskih katolika zabranu 
objavljivanja u štampi govora Svetoga Oca Pape odr¬ 
žanog prigodom njegova 25-godišnjeg jubileja. To 
znači odvoditi hrvatski narod od izvora prave nauke, 
koja jedina može da spasi svijet, pa prema tome i naš 
narod od materijalne i moralne propasti. To znači is¬ 
ključiti naš narod iz zajednice svih katoličkih i kultur¬ 
nih naroda, koji su se putem štampe duhovno okoris¬ 
tili i obogatili tolikim divnim govorima Svetoga Oca. 
Takav postupak je za hrvatski narod štetan i uvredljiv. 

Hrvatski su biskupi prije tri godine zajedničkom 
skupnom poslanicom upozorili hrvatski narod na 
njegov najveći narodni jubilej, 1300-godišnjicu nje¬ 
govih prvih veza sa Svetom Stolicom, i rekli mu ot¬ 
voreno i javno, da samo Svetoj Stolici, može zahvaliti 
svoj opstanak, da će samo preko nje naći svoj vječni 
spas. To vam kažem svima i danas. Jer danas i do vije¬ 
ka stoji pisano prstom Božjim: Ti si Petar, i na toj sti¬ 
jeni sagradit ću Crkvu svoju i vrata paklena neće je 
nadvladati! I tebi ću dati ključeve kraljevstva nebes¬ 
koga. I štogod svežeš na zemlji bit će svezano i na ne¬ 
besima, i štogod razriješiš na zemlji bit će razriješeno 
i na nebesima!’ - Amen.« 3 

Usp. ALOJZIJE KARDINAL STEPINAC, 
NADBISKUP ZAGREBAČKI, Propovijedi, go¬ 
vori, poruke 1941-1946, nav. dj., str. 115-119. 


1 ALOJZIJE KARDINAL STEPINAC, NADBISKUP 
ZAGREBAČKI, Propovijedi, govori, poruke 1941- 
1946, nav. dj., str. 108-101. 

2 Radiopostaje i kino. 

3 ALOJZIJE KARDINAL STEPINAC, NADBISKUP 
ZAGREBAČKI, Propovijedi, govori, poruke 1941- 
1946 

Nadbiskup i kardinal Josip Bozanić ugradio je u oltar župne crkve Dobroga 
Pastira u zagrebačkom naselju Brestju moći bi. A. Stepinca, 
u nedjelju, 2. svibnja 2004. 


Časopis Blaženi Alojzije Stepinac 
(Skraćeni ključni naslov: Blaž. Aloj¬ 
zije Stepinac) glasnik je Postulatu- 
re za proglašenje svetim blaženog 
Alojzija Stepinca te časopis svih 
njegovih štovatelja, Kristovih vjer¬ 
nika i ljudi dobre volje. 

God. 11 (2004.) Broj 4 
Cijena: 5 kn; za inozemstvo 5 eura 
ili 3 USD 

Glasnik izlazi četiri puta godišnje s 
dozvolom crkvenih poglavara. 

Izdavač: Postulatura Blaženog 
Alojzija Stepinca 
Vočarska 106, pp. 110 
10001 Zagreb 

Uređuje i odgovara: Dr. Juraj Batelja, Vočarska 106, pp. 
110, 10001 Zagreb 

Adresa uredništva: Postulatura Blaženog Alojzija Stepinca, 
Voćarska 106, pp. 110; 10001 Zagreb, telefon: 46 80 426; fa¬ 
ks: 46 80 722; »Spomen-zbirka iz ostavštine blaženog Alojzija 
Stepinca«, Kaptol 31, 10000 Zagreb, telefon: 48 11 781 

Sve što se u našem Glasniku navodi ili naziva »čudo«, »sve¬ 
tost«, »svetac« i slično, sve to, u duhu crkvenih propisa, 
treba uzeti i razumjeti u našem običnom ljudskom načinu 
izražavanja. O svemu će tomu konačni sud izreći Crkva. 

Lektor: Prof. dr. Ante STAMAĆ 
Korektorica: Marina ČUBRIĆ, prof. 

Slog: LASER plus, Igor Rapinac 
Tisak: Tiskara PUUKO 



















Božji narod okupljen oko svoga nadbiskupa kard. Josipa Bozanića, župnika i brojnih svećenika na euharistijskom slavlju prigodom 
posvete župne crkve za župu Dobroga Pastira u zagrebačkom naselju Brestju i blagoslova oltara u koji su stavljene moći bi. A. Stepinca, 

u nedjelju, 2. svibnja 2004. 



Skupina učenika od 1. do 4. razreda, predvođena svojini učiteljima, hodočastila je u Krašić, 1. lipnja 2004. Za uspomenu su se uslikali 
s dvojicom kardinala koji su toga dana hodočastili u Krašić. Bili su to njihov nadbiskup kardinal Josip Bozanić i 
kardinal Dionigi Tettamanzi, nadbiskup milanski. 










Vitraj na prozoru župne crkve Svih 
Svetih u Zmijavcima, koji je po 
narudžbi župnika fra Vinka Prlica 
izradio Branimir Dorotić iz Zagreba. 
Postavljen je 10. veljače 1999. 








